
Ka East Lynne 

^Da 5<£a c 17lrA, ^Henry ^lOocd* 





Ka East Lynne 

DA KA MRS. HENRY WOOD. 

La pynkylla Khasi 

DA 

U Bah Frank M. Pugh, 

Jaiaw, Shillong. 

: Ka jingshan banyngkong. 

1964. 

KITAB 1(a) 

Ka dor 1 T. 50 P. 


La abort ha ka Shillong Printing Works, Shillong. 



KA TIENSHU WA 

Ha kaba pynkylla Khasi 7a kane ka novel badonnam, 
u nongpynkylla um lah khlem da kynmaw tympang ia ki 
sngi ka jinglong khynnah samla jong u ha kaba u sdang 
ban pule 7a kane ka jingiathuhkhana bapawnam. Lehse 
fiiar na ki kot kiba na kane ka jait ba u la pule kham 
bunwat btinkylla ban 7a kane, bad ha man ka sien ba u 
pule ia ka um lah khlem da pynhap umj6r khldr, kham- 
tam ha kaba kut jong ka jingiathuhkhana, ba ka ktah 
pynsngew myllung mynsiem 7a ki jingjia kumba la batai 
bniah hangne. Kane ka la pynlong ban pyrkhat ba 
shisien ka sngi un thaw buit thaw lad da kumno ban pyn- 
loh lem ha la ki para ri ia ka jingbang bad jingsngewtyn- 
nat jong ka. 

Katba nang laid ki sngi ki per u la nang peit Taroh ia 
kane ka kynthei briew kaba la lah ban thoh kaba kum 
kane ka jingiathuhkhana, bad u da thrang mynsiem lem 
ba na la ki para-ri yn mih kiba kum kine ki nongthoh ban 
pynbang pynthiang ia ka jingsngap ki shkor, ban pyn- 
shngiam ia ka jingmut jingpyrkhat bad pyntuid um shini 
ha ka mynsiem ba sliang lem ban tip ia ka jingshem bad 
jingshah shitom ki para jyngthaw. 

Kane ka nongthoh ka la thoh ym duna ia 40 tylli ki 
kot jingiathuhkhana hapdeng ka jingbdn kam jong ka ha 
kaba peit la ki khtin ki kti jong ka bad ia la u tok. Ia 
kane kawei hi ka kot la pynkylla sha kiba btin ki ktien jong 
ka pyrthei. La kha ia ka ha ka snem 1814 u January 19 
tarik bad ka la lap haba ka la dap hynniewphew lai snem, 
ha ka snem 1887 February 10 tarik, la ka la long ka briew 
ka bam koit bam khiah bha ka met. 

CKa C&sabel 


.Akashuki pynjem met jong ka karara-buh-kot ba 
kylliiid sawang itynnat jong ka ling ba ha ka shnong 
heh la shong u William, u Earl ka Mount Severn. 
U don u niuh-khlieh balieh bthuh niup-niup, ka jingjlih 
jong ka shyllangmat balar jong u ka la shah rtiid-dak 
da ki ksai syrti tymmen, bad ka khmat ba ju shoh i- 
tynnat mynshuwa jong u ka i peit swai bad sndi. Kawei 
na ki kjat jong u ka shah bsuh ha ki khylliap jaifi linen, 
katba ka nangiuh pynjahthait hangta ha ka jaift belbet 
bajem mom-mom, ka da lathuh ba ka don ka jingpang- 
at kumba kano-kano kawei pat ka kjat ka ju don. Ka 
imat eh— lada shu peit ha ka khmat une u briew katba 
u dang shong hangta— ba u la kylla tymmen khlem dei 
por. Trfi ki snem ka rta jong u fiiar eh ba un kot sha 
ka sawphew khyndai ; la katta ruh haba shu kren kyl- 
lum lut naphang, lait noh ba ki snem, u la da noh tym- 
men shisha sbisha. 



U riewdonnam u la ju long u Earl ka Mount Severn. 
Ym dei eh ba u la ju long u riewsain pyrthei bapawnam, 
lane u rangbah shipai bakhraw, lane u lyngdan u kynrem 
bapawkhraat, lane wat tang u membar basmat basting 
jong ka ling Dorbar ki Bakhraw ; ym na ka bynta kano 
kano na kine ba ka kyrtcng une u Earl ka la don ha 
ki rymmiang shyntur jong man u briew. Hynrei na 
ka bynta ka jingpathar jyndei hapdeng ki riewpathar, 
na ka bynta ka jinglutphut hapdeng ki riewlutphut, na 
ka bynta u nongTakhalai halor ki riewi'akhalai baroh, 
bad na ka bynta u riewpynsngewbha lade bapalat liarn 
la ki para ba im-pahuh-hai ; da kine ki jait jinglong 
briew kein ba ka pyrthei ka tip bad ithuh bha ia u Lord 
Mount Severn. La ong ba ki jingduna jong u ki long 
eh jong ka khlieh, ba ka dohnud ba kham paka ne ka 
mynsiem ba kham kylluid sngur kam pat ju la tied kyr.- 
deh ha kano kano kawei pat ka shadem briew ; bad 
don shibun eh ka jingshisha ha kane. Kan da la 
bha ia u ban da u la im bad iap beit tang kum u William 
Vane. Haduh ba un da kot sha ka arphewsan snem 
ka rta u la ju long uba minot tdop bad uba skhem jing- 
mut triang, uba bat la ka ktien ha ka thaih Tempi, bad 
uba minot da kaba peit-miet peit-iong bad da kaba khie 
thiah dang step ngab. Ka rukom pynlcit jingmut ba- 
kynjai jong u William Vane ka la kylla long ka jing- 
pyni'akren iakhana ia ki barristar ba dang sdang ; shylluit 
sawdong jong u ; u Nongbishar Vane, ki la ju khot 
mynthi ia u, bad ki la iapyrshang iap-im khlem phoida 
ban pah ban phon ia u sha ka jingim jaipdeh bad wad 
jingsngewbha. Hynrei u Vane samla u la long uba 
thrang ban kiew shaphrang, bad u la tip ba dei ha ki 
buit ki sap jong u hi bad ha ki jingseibor ba ka shong 
eh ka jingkiew irat jong u ha kane ka pyrthei. U la 
long uba duk, na ka ling ka sem ba palat liam, hynrei 
uba shaniah ka jingiadei kur dei jait ha u Earl tymmen 
jong ka Mount Severn. Ka jinglah long ba un dei kiew 
sha ka jinglong Earl kam ju la shat jingmut satia ha u, 
namar ba bsiap hapdeng, lai tylli ki jingim bashait bakhiah 
bha, ar na kita kiba dang samla, kiba ieng hapdeng jong u 

bad kata ka nAm bad ka kyrdan. Pynban kito ki jing* 
im ki la shu jah klep noh ; kawei na ka jingpang at-um, 
kawei na ka khieshoh ha Africa, kaba lai da kaba king 
lieng ha Oxford ; bad u samla shongskul ka thaifi Tempi, 
u William Vane, kynsan-kynsan u la lap la lade u Earl 
ka Mount Severn, bad u nongbat kynti ba dei aifi jong 
ka hynriewphew hajar shisnem shisnem. 

Ka jingpyrkhat ba nyngkong nvngshab eh kaba 
shoh ha u ka la long, ba un nym nong kumno ban pyn- 
lut la ka spah ka hajar jong u : ba kaba kat kata ka jing- 
iohspah, ba wanrah man la ka snem, ka long ka bam lah 
ba yn pynlut. Ka la long kaba phylla ba ka khlich jong 
u kam shym la thung bajikor da ka jingpynroh briew 
ha kaba sdang ; la kren khroh, la pynkhyllew, bad la 
kren sbuh kren sboh da baroh ki jait briew* U la kylla 
long u briew ba ring jingieit lut ha ka juk jong u ; naba, 
ba u la ioh laitluid met ha la ka spah ka hajar bad ka rt&m 
ka kyrdan la jong ba dang shu lah Ioh thymmai, u la don 
ka dur riam ka dur beit bapawkhmat bad ki jingleh don- 
akor bapynlap bieij. Da kaba sniewbok, ka jingleh sumar 
kaba la bat la u William Vane, u riewshongskul aifL 
baduk, ha ki kamra bakynjah briew jong ka thaifi Tempi, 
ka la iehnoh dak la u William Vane, u Earl samla jong ka 
Mount Severn, bad u la sdang la ka jingim thymmai jong 
\i ha ka jingstet bakhraw katta-katta ba baroh ki riew- 
jaijai jinglong ki ong ba un sa jot bad noh riat. 

Hynrei u riewdonspah jong ka muluk ka jaka, 
bad uba ka baiwai shisnem shisnem kan kot la ka hyn- 
riewphew hajar, um lah jot ha ka shisngi. Hangta shong 
u Earl ha la ka kamra-buh-kot jong u, haba un sa dap 
sawphew khyndai snem ka rta, bad ka jingjot kam pat 
lap ba poi kein— kata ka mut, kam pat shym la tyllep ia 
u. Hynrei ki jingsngewlyng-a jingmut kiba la snoh padoi 
ha u bad kiba la iai long ka jingduh fa ka jingsngewkynjai 
mynsiem jong u, ka daw tynrai jong ka lap ka im jong u, 
mano ba lah ia ka ban batai ? Ki paidkar ki tip bha fa 
kata, ki lok thepmynsiem jong u khamtam, ki nongairam 

lut phar ; hynrei ym don, lait na u hi, kiba tip ne 
ba lah ban tip, la ka jingpisa mynsiem ba long ka 
bvnta jong u ; ka da jan beh pynlamwir la u. 
Bun snem ba la lah, da ka jingiaimlien ban peit pyrshah 
phak ha kiei-kiei ba ha khmat, bad da kaba lai 
kynshew kyndiap, u lah ban pynwan pat la ka kyrdan 
briew jong u ; hynrei u la leit leh ia kaei ba biin biin ki 
briew ki ju leh ha kiba kuni kine ki jingjia— u la buhteng 
ia ka sngi basniew khlem buh pud, bad u la nang i'aid 
kaba pynheh la ka jingpynlang baheh jong ka jing. 
shimram. Ka kynta jong ka jingshah thadrong bad ka 
jingjot ka la wan mareh stet. 

Lehse u Earl hi u dang pyrkhat kumta, katba u 
la dang shong hangta ha khmat ka lyngbung kynton kot- 
sada ba don jingmut ba sapra saphret saphrong ia ka miej 
buhkot. Ki jingpyrkhat jong u ki her sha ki por ba la 
dep. Kata ka la long shaphang ka jingiapoikha babieij 
ka jong u, kato ka jinglaiaid samla ha Gretna Green, kaba 
bieij shisha na ka liang ka jingpeit lypa shaphrang ; 
hynrei kaba khraw ka la long ba ka tnga baieit lung 
mynsiem jong u, ka la iabeh lem ia ki jingbieij bad jing- 
lehsting jong u, bad ka la long ka kmie baioh jingiaroh 
jong i khiin baroarwei i jong ki. Tang iwei i 
khiin i la ju long i jong ki, bad ha ka jingdap khatlai 
snem ka rta jong i ka kmie ka la iap noh. Ban da 
la kyrkhu ia ki tang da uwei u khiin shynrang — u 
bakhraw u la ud jylliew ha ka jingsngewdukha jingmut 
ba la slem slera kaba haduh mynta — un jin da la lah 
ban iohi lad iobi lynti ka ban pyllait ia u na ki 
jingeh jong u baroh. U khiin shynrang, mar shu iadap 
pura ka rta, un jin da la iasoh bad u ha kaba iadkhat 
ia ka jingpynbeit iohpateng, bad nangta— 

“Ko kynrad jong nga,” la ong u shakri, uba da 
rung artat shapoh kamra bad da pynwit ia ki jingtei 
ling ha suin jong une u bakhraw, “uwei u rangbah 
u dang kylli la u lah ban wan lakynduh bad phi.” 

“Mano uta V la kren dom u bakhraw, khlem da !ohi 
la ka kot lyngkdop ba uta u shakri u wan pyni. Yift 
don briew i : a uba ym ju la ithuh, ai un phong ki 
jainphong jong u nonglam khubor nongwei, ba la ju 
shah rung khlem dustur sha khmat jong u Lord Mount 
Severn. Bun ki snem jong ka jingpin ram ki la bikai 
la ki shakri jong u ban da kham husiar bha. 

“Ka kard kane hangne, kynrad jong nga. U dei 
u Mr. Carlyle na West Lynne.” 

“U Mr. Carlyle na West Lynne,” la ud jylliew uta u 
bakhraw, uba ka kjat jong u hamar kata ka por ka la suh 
pang jur ; “u kwah aiu ? Pynrung la u shapoh.” 

Uta u shakri u la leh kumba la hukum ia u, bad 
u la pynrung 'ia u Mr. Carlyle. U la long u briew 
uba jrong jwain ka rynieng rynniot ba la arphew 
hynniew ka rta, uba ka main-briew jong u ka long 
kaba shoh-khmat idonburom eh. U shait kham dcm 
ka khlieh kumba nguh khyndiat man ba u jia hap 
iakren bad uno-uno uba kham lyngkot ka rynieng 
briew ban ia u; ka la long ka jingmlien bashirukona, 
kat ban kum khot ia kata ka jingmlien dem, bad u 
kpa jong u ruh u la ju don kaba kum kata ka jing- 
mlien ha shuwa jong u ; bad haba jia iathuh ia kata 
ha u u shait rkhie, bad ong ba urn poi pyrkhat ba 
u leit leh kumta. Ka jingmih khmut mih khmat jong 
u kaba itynnat bha jmud, ka rong khmat jong u kaba 
lam blad bad shai rong, u shniuh jong u uba long synftia, 
bad ki irmat badap pura jong u ki pynnoh jylli6b halor ki 
mat-peit rong-lyoh bangam jylliew ki jong u. Baroh lang 
ka la long ka dur-khmat kaba bad kynthei bad shynrang 
kin sngewkwah ban peit-sah, ka jingkdew ia ka jinglong 
briew basngur mynsiem bad ba-idonburom ; ym dei eh ba 
yn khot ka khmat babhabriew jylluin lymphuifi hynrei ba 
ka long eh kawei kaba pynsngewtynnat bad ba-idondur. 
La u long tang u khtin jong u riewsaid nongkyn- 
dong, bad ba la thoh nusip ba un long uwei ma u 

rub, u la ioh pdiang ka jingpynhikai jong u riew- 
rangbah, uba la ioh shongskul ha Rugby, bad la ioh ka 
digri na Oxford. U nang laid shaphrang shisyndon ha 
ka jinglong bakhraw ha ka lynti babeit bha sak jong 
u briew uba la wan poi ha la ka kam ka duk la jong. 

“U Mr. Carlyle, *’ la ong uta u ba hadien, u da 
kner artat la ka kti sha u — la ju khein barobor ia 
u ba u long u jait bakhraw bapasiang ktien tarn jong 
ka juk jong u — “Nga sngewbha ban iohi ia phi. Phi, 
i, ngam lab ieng ; la kumno-kumno khlem jingpangsuh 
bajur bad ka jingpynwit bapynkulmar ; u nongshun 
jong nga, u jingpang-at u la shim kynti ia nga 
sa shisnetn pat. Shim la ka jaka shong. Phi dang 
sah hapoh shnong ?” 

“Nga la dang shu poi na West Lynne. Ka jingthmu 
bakynsai jong ka jingwan lynti jong nga ka long ban 
lohi i'a phi kynrad syiem.” 

“Aiu nga lah ban leh na ka bynta jong phi ?” 
la kylli uta u bakhraw da kaba leh wit jingmut khum, 
naba ka jingsuba mynta ka sam ia ka jingmut jingpyrkhat 
jong u ba u Mr. Carlyle u lah ban trei-kam kum uwei na 
kiba bun ki nongshahram bapynjynjar jingmut jong u. 

IJ Mr. Carlyle u la ring kham shajan la ka shuki jong 
u, bad u la kren ha ka sur-kren bamianmian. 

“Ka jingkren wer-wer ka la poi ha ki shkor jong nga, 
kynrad jong nga, ba ka East Lynne ka don ha ka 
jingtyrwa ban die.” 

“Ap khyndiat, rangbah,” la kren jam uta u bakhraw, 
bad ka jingleh tyngkan ktien, ym da ka jingsngewmeng, 
ha ka sur-kren jong u, namar ki jingsuba jong u ki 
la nang suh-thiecj ; “hato ngi dei ban iakren shaniah, 
kum ki riewbat ia ka burom briew, ne, don ei-ei kaba 
rieh hadien ka jingkylli jong phi ?” 

“Ngam sngewthuh ia phi,” la ong u Mr. Carlyle. 

“Ha ka shikyntien— map la ka jingkren beit jong 
nga, hynrei nga dei ban da sngewthuh hangno nga 
jam i'a la ka kjat — hato phi don hangne na ka bynta 
uno re uno na ki nongshahram barunar mynsiem 
jone nsa, ban khlong jingtip na nga lymda kumta ba kim 
lah Ifoh ?” 


“Ko kvnrad jong nga,” la phai ktien u nongwan- 
kai, “nga tip ba u riewain u ioh nam na ka bynta ki 
jingkren pathar haba iadei shaphang ka burom briew, 
hynrei niar eh ba phin suba la nga ba nga kitpop 
na kaba trei ki kam poh-nep pyrshah ia phi. Ngam 
ju la kitpop mynno-mynno na ka buit thok buit shukor ha 
ka jingim jong nga, katba nga kynmaw, bad ngam 
tharai ba ngan leit long dc kumta.” 

“Map ia nga, Mr. Carlyle. Lada phi la tip 
shiteng na ki buit thok buit thak bad ki jingpynkieh 
kulmar ba la pynlong halor jong nga, phin nym 
sngewphylh ha ka jinesuba sniew jong nga ia ka 
pyrthei lut baroh. “Nang laid shaphrang kata bad 
ka jingwan jong phi.” 

“Nga la iohsngew ba ia ka East Lynne la tyrwa 
die ha kaba rieh : u ejen jong phi u la kum liat ktien 
ha nga ha ka jingkren shaniah. Lada kumta, ngan 
sngewkwah ban long u nongthied ia ka.” 

“Na ka bynta jongno ?” la iit jingtip u bakhraw. 

*‘Na ka bynta la lade.” 

“Ma phi !” la rkhie u bakhraw. “Wow ko Bid 1 
ka kam trei ain kam lah ban sniew katta-katta jyndei r 
Carlyle.” 

"Kara lah kein,” la ban ktien u Mr. Carlyle, 
"bad kiba don ka jinglatrei kam trei jam ba sha 
khmat dub kum ka jong ngi. Hynrei phi dei ban 
kynmaw ba la ka spah ka hajar baheh la iehnoh fa 
nga da i mama jong nga bad sa kawei de kaba heh 
bah pat da i pa jong nga.” 

"Nga tip. Ki jingmih jingloh na ka kam trei 
aift rub kumjuh.” 

“Ym kut katta. I mei jong nga i la wallam ka 
spah bah ha ka jingshongkurim kupai jong i, bad ka 
la pynlah fa i pa jong nga ban mang antad bha eh. 
Nga la dang shu wad ka khyndew ka shyiap babit 
babiang bha fa nga fa kaba ngan pynlang tyngka, 
bad ka East Lynne kan fadei bha thik bad nga, shu 
khein noh lada shah ba ngan jied mon, bad ba ngi 
fadei shaphang ki jingia-ohdor ohmur.” 

U Lord Mount Severn u la pyrkhat tiaw hapoh 
lade sbiphang shuwa ba un lait ang fa ka ban kren biang. 

“Mr. Carlyle,” u la sdang ban kren biang. “ki 
kam ki duk jong nga ki don ha ka jinglong basniew 
suhsat suhjew, bad fa ka tyngka bai nokot nga dei 
ban lap lada da kumno kumno. Te ia ka East Lynne 
ym pat thaw will ka ban pynwit ; lymne la bynda 
fa ka ha ka dor antad ka jong ka, la fa kane kaba 
hadien, kumba phi lah ban shu mutdur, kam long 
kaba la paw pyrthei. Mynba nga thied fa ka, ka 
jingia>ohdor, khatphra snem ba la lah, phi la long u 
riewsaid na kawei pat ka liang, nga kynmaw.” 

“I pa jong nga,” la wiat samrkhie u Mr. Carlyle. 
“Nga dang long u khynnah ha kata ka por.” 

“Hooid kein ; nga la dei ban ong i pa jong phi. 
Da kaba die fa ka East Lynne, katto katne hajar kan 
wan sha ki kti jong nga, hadien ba la iapynbeit fa 

baroh ki jingdawa halor jong ka ; ngam don da kawei 
pat ka lad ban pynsawa pyrtbei, bad dei kata balei 
ba nga la kut jingmut ban iakblad noh bad ka. Hynrei 
mynta, sngewthuh; lada la bna haw ba ka East Lynne kan 
sa laid noh na ki kti jong nga, ngan sa iatyngkhuh bad 
ka skum kyieng ki ban paswia tawiar ki shkor jong nga ; 
kumta ba dei ban pynTaid siew noh, kumba phi la dang 
shu kren kynthoh, ha kaba rieh. Phi shemphang ?” 

“Bha eh,” la jubab u Mr. Carlyle. 

“Ngan kham sngewbha ba phi phin thied noh fa 
ka ban ia mano-mano, lada, kumba phi ong, ngi lab 
ban iabeit shaphang ka dor ka raur.” 

“Katno u kynrad jong nga n khmih lynti na ka 
bynta jong ka — haba shu buh antad ?” 

“la ki kam rit khutia mutia nga dei ban pynphai 
ia phi sha ki nongpyniaidkam pyniaidduk ki jong nga, 
u Warburton bad u Ware. Kam duna ia ka hynfiiew 
phew hajar pound ki muhor ksiar.” 

“Ka la btin than, kynrad jong nga,” la kren skhem 
u Mr. Carlyle. 

“Bad kata kam dei ka dor trai jong ka,” la phai 
ktien u bakhraw. 

“Kine ki jingiadie bam bansc kirn ju wallam ia ka dor 
hok jong ki,” la jubab u riewsaid ba kren beit jingmut. 
“Nga la nang pyrkhat, naduh ba ia kane ka jingkren 
siat jingmut la ai ha nga da u Beauchamp, ba la ka 
East Lynne la iapynbeit ha ka khun kynthei u kynrad 
jong nga.” 

“Ym don ei-ei ba la pynbeit ha ka,” la ban ktien 
u bakhraw, ka jingpynran shyllangmat ka da paw khan) 
shai pynban. “Kata ka wan na ki jingshongkurim 

khlem pyrkhat ba shu Taphet-tuh jong phi. Nga leit Ta 
ibha bad ka khiin samla u Jeneral Conway, bad ka 
i'aphet bad nga, kum ka bieij ; kata ka mut, ngi la 
iakylla bieij lang na ka bynta ki jingshah shitom jong 
ngi. U jeneral u la ujor pyrshah ia nga, bad u la 

kum ong ba nga dei ban bet la ki kew ki krai khlaw 

shuwa ba un ai ia nga ia ka Mary ; kumta nga la 
shim ia ka sha Gretna Green, bad ka la kylla long 
ka Tnga u Bakhraw jong ka Mount Severn, khlem ka 
jingi'apynbeit. Ka la long ka jingleh basmew nusip, 
haba shim ia kawei bad kawei pat. Haba la pynsawa 
haw sha u jeneral shaphang ka jingrah-tuh la ka, kata hi 
ka la pyniap ia u.” 

“La pyniap ia u !” la kem ktien u Mr. Carlyle. 

“Hooid kein. U la don ka jingpang ha u klong 

snam, bad ka jingpynkyndeh ka la pynwai kut. Ka tnga 
bapli jong nga kam ju la suk shuh naduh kata ka 
por ; ka la kynnoh ia lade na ka bynta ka jing’ap 
u kpa jong ka ; bad nga ngeit ka la ialam beit sha 
ka jong ka ruh. Ka la iohpang da ki snem ; ki doktor 
ki khot i’a kata ka jingpang konsomshon ; hynrei ka 
kham palat ban ia kaba ka shu im swai im khrew 
nai-nai, bad ka jingpang konsomshon kam ju la don 
mynno-mynno ha ka iing ka sem jone ka. Ym 
ju don nusip bha kaba bud lano-lano na ki jingshong- 
kurim ba shu iaphet-tuh ; nga la ju khmih-thuh i’a 
kata naduh mynno-mynno ha bun-bun ki khep ; ei-ei 
kaba sniew kam ju pep ban wan jia na kata 1” 

“La dei ban don ka jingiapynbeit pat ba la 
pynlong hadien ka jingiashongkurim,” la kren pvnbud 
pat u Mr. Carlyle, naba ha kane ka por u bakhraw 
u la shu sngap noh jar bad ka paw ba u pyrkhat jylliew 
tiaw shapoh ha la marwei. 

“Nga tip ba la dei ban don kumta, hynrei kam 
shym la don satia. Ka tnga jong nga kam shym la 
ioh kano kano ka jingloh kynti ; nga la long lypa 

uba la ngam bad ngop ha ka jingim lutphut ; bad ym 
don na ngi ba la pyrkhat kaba buh pynap na ka 
bynta la ki khun rit ba hadien habud jong ngi : lane, 
lada ngi la pyrkhat shaphang kata, ngim shym la leh 
satia ia kata. Don ka jingong tymmen, Mr. Carlyle, 
ba ia kano ma ba dei ban leh ha kata ka por ym ju la lah 
leh satia.” 

U Mr. Carlyle u la shu kohnguh ka khlieh. 

“Kumta ka khun jong nga ka long khlem Toh 
bynta,” la bteng-klien u bakhraw, ba la pynbud bad 
ka jingud jylliew kan myn.iem. “Kata ka jingpyrkhat 
ba ka lah ban long kaei-kaei kaba pvnjynjar jingmut 
ia ka, jia ba nga lap shuwa ba yn lah ban pynbeit 
shaphang ka jingim jong ka, ka par bad sam pyn- 
shitom lyngba ka jingmut jingpyrkhat jong nga man 
ba nga don ha ka jingpyrkhat jylliew shaphang kata. 
Ba kan shongkuwm kupai bha ym don jingartatien 
wat shisohphit ruh, naba ka don ka khmat bhabriew 
kaba la niar eh hi kein, bad la pynsan pynrangbah 
ia ka kum ka khynnah Phareng, ym sha ki kam kai 
kynthnit-tharanit bad ka jinglong rongph6ng mangkarong. 
La hikai ni bha ia ka da ka kmie jong ka, kaba 
(lait noh na ka kam lamwir ha kaba ka la shah pynkoh- 
nguh da nga) ka la long da ka jingbha suda bad ka jingni 
akor, ha ki khatar snem banyngkong jong ka jingim 
jong ka, bad nadien kata pat, sa da ka nongsumar 
khynnah ba ioh jingiaroh ba shong ha iing ha sem. 
Ym don jingsheptieng ei-ei ba kan dang sied jarjar 
pat sha Gretna Green.” 

“Ka la long ka khynnah kaba la ithiang sohsat,'* 
la kren pvni jingmut uta u riewsaid. “Nga khie kynmaw 
ia kata.”" 

“O, hooid kein ; phi la fohi shisha Ta ka shisien 
ha Hast Lynne, ha ka por ba ka dang im ka kmie 
jong ka. Hynrei, ban iaphai biang sha ka kam ka 

duk. Lada phi leit kylla long u nongthied jong ka 
jamindari East Lynne, Mr. Carlyle ; ka dei ban long 
da ka jinglashaniah. Ka tyngka ba ka wallam, ynda 
la siew noh ia ka bynda, nga dei ban ioh, kumba 
nga iathuh la phi, na ka bynta ka jingdonkam shimet 
jong nga ; bad phi tip ba ngan nym ioh ban ktah 
shi damli paisa na kata lada u paid shabar ba la 
shalong ngain u leit loh jingsngewthuh wut»wet shaphang 
ka jingpynphai sha phi. Ha ki jingpeit ka pyrthei, u 
trai-khyndew jong ka East Lynne u dang dei hi u Lord 
Mount Severn — la kumno-kumno la katto katne por 
shuwa. Lehse phin nym ujor shaphang kata ?” 

U Mr. Carlyle u la pyrkhat shuwa ba un jubab ; 
bad nangta la ka jinglakren la iabteng biang, ha kaba 
la larai ba u dei ban leit lashem la u Warburton bad 
la u Ware nyngkong nyngshab eh dang step, bad ban 
lakren bad ki. Ka la thap kem-Iong-rein ha ka por 
ba u la khie leng ia ka ban leit noh. 

“Sab bad iabam jamiet ryngkat bad nga,” la ong 
uta u bakhraw. 

U Mr. Carlyle u la leng sangeh leh artatien, bad 
u la khmih arsut ha !a ka riam ka beit jong u ; ka 
riam ka beit basada jinglong ia u rangbah briew por 
step, hynrei da shisha ym ka riam jingphong jain b4m 
jamiet ha ka miej u riewbakhraw. 

“O, kata kam long ei ei,” la ong uta u bakhraw ; 
“ngin iadon tang para ngi hi, lait noh ka khtin jong 
nga. Ka Mrs. Vane, kaba na ka Castle Marling, ka 
lashong iasah bad ngi ; ka la jia wan shong ban pyni 
ia ka khiin jong nga ha ka ling-shad khatduh, hynrei 
nga tharai nga la iohsngew ei-ei shaphang kaba kan 
leit bam jamiet shabar mynta ka sngi. Lada ym dei 
kumta, ngin iadon tang para ma ngi hangne. Pyn- 
sngewbha ia nga da kaba ktah la ka baje khot-briew, 
Mr. Carlyle, bad pynsuk ia ka jingsbitom jong nga 
ba kaba ngam lah rah ka kjat pang jong nga.” 

U shakri u wan rung. 

“Kylli jingtip la ka Mrs. Vane ka Mm jaraiet 
ha ling,” la ong u bakhraw. 

“Ka Mrs. Vane ka bam jamiet shabar, kynrad 
jong nga,” la long ka jubab pynkloi jong uta u briew. 
“Ka kali ka la ha ka jyngkhang mynta kumne ba ka 
da ieng ap ia ka ban lei t.” 

“ftiumta te. U Mr. Carlyle un sah.” 

Ha ka por hynfiiew baje la pyntip ba la pynkhreh 
ia ka jingbam jamiet, bad ia u bakhraw la pyntyllun 
shalyntcm sha ka kamra bamarkhap. Katba ma u bad 
u Mr. Carlyle ki la nang rung shapoh na kawei ka 
jyngkhang don mano re mano ba la wan rung na 
sha ka liang ba mar pyrshah. Mano — Kaei — sha 
ka lah ban long ? U Mr. Carlyle u la khmih, ba 
um thikna la ka la long ka briew ; u lajan kum 
pyrkhat ba ka la kham palat wat ia ka angel. 

Ka rynieng briew ba i-sting jong ka khynnah 
kynthei bawaudur wandar bha, ka khmat-briew ba da 
ka jingbhabriew bapalat liam ka jingwandur ka khmat 
ba niar kum ka lah ban iohi, lait sa tang na ka jing- 
mutdur jong u nongdrodur, ki niuh-kdor ba long 
phyrnai kiba noh kyrphum halor ka ryndang bad ki 
tyrpeng jong ka, bajlih la kum ki jong i khunlung, 
ki ksangti jem-doh bashohkhmat ba la pyndeng da ki 
paila, bad ka riam ka beit ba noh-kshaid ba da u 
ies lieh barcmdor. Barob kawei ka jingitbuhpaw ka 
la paw da shisha ha u riewsaid Ia kum kawei ba 
wan hiar na ka pyrthei thymmai ba kham thaba itynnat 
ban la kane. 

“Ka khtin jong nga, Mr. Carlyle ; ka.Lady Isabel." 

Ki la shim la ki jaka shong hajan ka miej ; u 
Lord Mount Severn ha khlieh ka miej, bad la ka 

jingpang-at jong u lang bad ka jingiuh-kjat, bad ka 
theidonburom samla bad u Mr. Carlyle marpyrshah 
ki iashong. U Mr. Carlyle urn shym niew 3fa lade 
hi u riewbishar khmat bai'aroh la ka jingwandur wandar 
kynthei, hynrei ka jingithiang ba sha ba palat jong 
kata ka thei-samla ha khmat jong u lajan ba kan 
rong noh ia ki bor sngewthuli jong u bad la ka 
jingsngewthnhbriew ka jong u. Kam da dei eh ka 
jingotdur bapaka jong ka dur-khmat bashohkhmat ba 
pyni’ap bieij ia u, lymne ka jingshoh-rong tiewkulab 
jong ka ngab ba lung-doh kiap-kiap jong ka, lymne 
ka jingnoh rymphum jong u fiiuh-khlieh barben jong 
ka ; O, £m, ka dei ka jingpeit-ieit bajem lung jong 
ki mat-peit long ba i-jem jong ka. Shisien ruh ha 
ka jingim jong u urn pat ju la leit peit-khmat ha ka 
khmat ba i thiang ring jingieit katta-katta. Urn man 
lah weng kaba peit sah ki khmat jong u na ka, bad 
u kylla sngewthuli, katba u la nang kham peit-thuh 
la ka khmat ka jong ka, ba la don ha ka rukom 
peit ka jong ka ka jingkhmih khmat kaba i-diaw i- 
sngewsih. Tang teng-teng !a kane lah ban ithuh, ha 
ka por ba ki long jaijai ki jingringlain ka khmat, bad 
ka don eh ha kita hi ki mat-peit ia kiba u peit iaroh. 
Kane ka jingpeit-khmat ba i lehsngewsih ba shu wan 
mih paw la ka wan mih paw t6i, kam ju don, hynrei ka 
long da shisha ka jingkdew dak ia u i’a ka jingsngewsih 
bad jingshah jynjar ; hynrei u Mr. Carlyle um man pei- 
phang ia kata. Bad hato mano kein ba lah ban pyni’awan 
ia ka jingshem khuslai bad ka lawei la-ar baphyrnai ba 
dang ap khmihlynti jong ka Isabel Vane ? 

"Isabel,” la kren pyni jingmut u bakhraw, "phi lah 
da riam da beit.” 

“Hooid, papa. Ban nym pynap ia ka Mrs. Levison 
tymmen ha ka sha. Ka sngewtynnat ban dih kham 
kloi, bad nga tip ka Mrs. Vane ka la hap pynap ia 
ka la ka jamiet. Ka la lah dap hynriew baje myntan 
ha ka por ba ka leit kali nangne.” 

“Nga kyrmen phin nym wan slem mynta ka miet, 
Isabel.” 

“Ka shong eh ha ka Mrs. Vaoe.” 

“Te nga sngew thikna ba phin slem kata. Haba ki 
theidonburom surom samla, ha kane ka pyrthei leh 
dustur thymmai jong ngi mynta, ki pynkyUa sngi la 
ka miet, ka long kaei-kaei ka basniew la ki ngab 
rong-saw tiewkulab jong ki. Phi ong kumno, ma phi, 
Mr. Carlyle ?'* 

U Mr. Carlyle u la shu peit lieb ha ki rong-saw 
tiewkulab ba ha ki ngab marpyrshah jong u ; ki i- 
phuhthymmai bad phalang than kat ban shu jlop kloi 
kumta. 

Ynda la dep ka bam kawei ka shakri-iing samla 
ka la wan rung shapoh kamra bad ka jainkup Kashmir 
lieh, ka da pynkup halor ki tyrpeng jong ka thei- 
donburom samla jong ka, ka da ong artat ba ka kali ka 
la dang ieng ap. 

Ka Lady Isabel ka la tur sha khmat sha u bakhraw. 
“To ho, papa, nga la leit.” 

“To khie laid biang, ko ieit jong nga,” u la jubab, 
u da ring jan la ka sha u, bad u la doh ia ka 
khmat ba i-ieit jong ka. “Iathuh la ka Mrs. Vane 
ba ngam mon ba phin sah miet shabar tad haduh 
ban da palat por shiteng synfiia ; phi dang long hi 
dang tang ka khynnah rit. Mr Carlyle, phin pyn- 
kynruh ka baje ? La khanglad ia nga na kaba ngan 
leit on la ka khtin haduh kali.” 

Lada u kynrad jong nga un shah ia nga — lada 
ka Lady Isabel kan m£p ia ka jingpynleit-on jong 
uwei uba ju mlien tang khyndiat eh la ka ban iasynr£n 

fa ki thei-donburom samla, ngan da sngewsarong kein 
ban left pyn-on lynti la ka kat haduh ka kali,” la 
long ka jubab ba lam kulmar jong u Mr. Carlyle, 
katba u la nang ktah Ta ka baje kynruh. 

Uta u bakhraw u la kren sngewnguh fa u, kata 
ka thei-donburom samla ka la wiat phuh samrkhie, 
bad u Mr. Carlyle u la falam arsut fa ka lyngba ka 
kyrdon jyngkieng baiar ba la tbeh sharak, u la feng 
khlem tap tupia la ka khlieh ha syndah ka jyngkhang 
jong ka kali ba pynriam pynbeit i-pahuh- 
hai, bad u la btin ka kti fa ka shapoh kali. Ka la 
sei la ka kti ha ka rukom i-lehsngewbha babeit mynsiem 
phak-phak jong ka, katba ka la nang kren khublei 
fakhiad bad u. Kata ka kali ka la tyllun ha la ka 
lynti leit jong ka, bad u Mr Carlyle u la wan phai 
kylla sha u bakhraw. 

“ftiuma, hato kam long ka khynnah ba-itynnat 
kynthei ?” u la pin jingmut na u. 

“Ba itynnat ? kam long ka ktien fa ka jingbha- 
briew kynthei ba kum ka jong ka,” la long ka jubab 
kylla u Mr Carlyle, ha ka jingsawa sur bamian-mian 
bad basngewrhem mynsiem. “Ngam pat ju la iohi ka 
kbmat briew ka ban kot marshiteng fa ka jingbha- 
briew ba kat kato.” 

“Ka la pynkhih syier har ha ka Iingshad mynshem 
tafew — katba nga lohsngew. Kane ka jingpang-at ha 
shympriah-jat bafaineh sah jong nga ka la shu bat sah 
ia nga hapoh fing baroh ; baroh shisngi. Bad ka long rub 
kaba bha katta kat ka jingbhabriew jong ka.” 

U bakhraw um shym kren shah shiliang. Ia ka 
Lady Isabel la ai sap phyila da ka mariang, ym tang ha 
ka pyrkhat pyrdain bad ha ka rynfeng rynniot, hynrei 
ba ka dohnud tuh. Tang kbyndiat eh ba ka la long 

ka thei-donburom samla babud dustur thymmai katba lah 
ban shem ba ka, shibynta namar ba ka la shah set 
kyrpang baroh shikatta na ka pyrthei baiar, shibynta 
pat na ka jingsumar kitkhia ba la ai ia ka jingpynsan 
pynrangbah. Ha ka por ba dang im ka kmie jong ka, ka 
la im toh-khatlet ha East Lynne, hynrei kynsat eh ha 
ka jaka ba kham i’ar jong 1 u bakhraw ba ba ri Wales, 
ha Mount Severn ; naduh ba iap ka kmie jong ka, ka la 
shu sah lynter ha Mount Severn, hapoh ka jingsumar jong 
ka nongsumar khynnah bastad-buit tbit bha, ka ling 
ka sem barit te pynbiang na ka bynta jong ki, bad 
u bakhraw u da Yaleit iawan khlem da pyntip lypa bad 
khuk bad khak. Kaba jynsur mynsiem bad babha jing- 
long ka la long ; kaba leh-tieng bad bathut-shen sha 
ba palat ; kaba jemnud bad kaba pyrkhat lem fa kiwef 
baroh. Wat kren beifi ha kaba leit iaroh kumta : to peit 
iaroh bad ieit ia ka katba phi lah synei, ka ladeidor 
ia kata mynta ha ka jinglong khynnah samla batuilur 
jong ka ; ka por kan poi ha kaba ia kaba kum kataf 
ka jingiaroh la buh bakia. Lada Ta ka nusip kaba dei barf 1 
wan lap ia ka khiin rit jong u la lah iohi lypa da u 
bakhraw, un jin da la siat-iap ia ka hangta hangta hi, 
ha ka jingieit jong u, katba ka la nang ieng ha khmat‘ 
jong u ban ia kaba shah ia ka ba kan rung ha kaba kum" 
kata ka subsat. 

, A kali jong ka Lady Tsabel ka la nang laid sha- 
phrang la ka lynti, bad ka la pynshet ia ka ha ka 
jaka shong jaka sah jong ka Mrs. Levison. Ka Mrs. 
Levison ka lajan dap phraphew snem ka rta, bad kaba 
kher-kher ktien bad tohmet jinglong ; lane, kumba ong ka 
Mrs. Vane, “Kaba khar-khar.” Ka pynpaw ka dur-khmat 
bam lah shah haba rung ka Isabel bad la katupia ba Ja 
shop kynriang katba ka la nang pynbeit da la ki kti 
la ka jainkup satin long jong ka, naba ka Mrs. Vane 
ka la pynap slem ia ka jingbam jamiet jong ka, bad 
ba ka Isabel ka la pynap ia ka na kaba dih sha biang 
por ; bad kata kam iahap jingmut bad ki riewtymmen, na 
ka liang ka jingkoit jingkhiah ne na ka jinglong noh- 
tymmen jong ki. 


“Nga sheptieng nga la wan slem,” la kren kyang ka 
Lady Isabel, katba ka nang laid artat sha khmat ka 
Mrs Levison ; “hynrei uwei u rangbah u la iabaro jamiet 
bad i papa mynta ka sngi, bad ka la kham pynslem 
Ia nga khyndiat ha ka miej Wm.” 


“Phi la slem sat arphew-san minit hadien ka 
por,” la kyang shla ka tymmen da ka jingkhar*khar 
ktien, “bad nga kwah sha noh.— Emma, hukum ban 
pynioh kloi noh ia ka.” 



Ka Mrs. Vane ka la kynruh baje shakuriaw, bad ka la 
leh kumba la bthah la ka. Ka la long ka kyntbei barit 
rynieng kumba arphew-hynriew snem ka rta, ka bam 
da mih khmut mih khmat bha eh, hynrei kaba i-jwing 
ka met ka phad, bastad pynTadei briew bha, bad kaba 
kyr-eit sleit palat palat. Ka kmie jong ka kaba la lap, ka 
la long ka khtin ka Mrs. Levison, bad u tnga jong ka, 
u Raymond Vane, u la long u nongiohpateng jia ba duh 
khtin, ia ka jinglong bakhraw u Mount Severn. 

“Phin weng kato ka jain kyllain ryndang, khtin ?’* 
la kren kylli ka Mrs. Levison, ka bam tip ei-ei shaphang 
ki kyrteng phashon thymmai mynta Ta ki tiar phong ba 
kum kita — ka kolobon, ne ka maphlar, ne ka klum-pdot 
ne ei-ei kum kita. Ka Isabel ka la shu padat ia ka 
sha tbian, bad la shong khop ha syndah jong ka. 

“Ka sha pat ym shym pat lah khreh, meirad 1” la 
pyrta ka Mrs. Vane ha ka sur leh-lyngngoh, katba la 
wan mih phngung ki shakri-shakor bad la ka tre bad 
u khiew-sha rupa. “Da shisha phim pynkhreh sha hapoh 
kamra !” 

“Hangno heit ngan pynkhreh ia ka ?” la kylli ka 
Mrs. Levison. 

“Ka kham dci rukom ban wallam da kaba la khreh 
lypa,” la ong ka Mrs. Vane. “Nga sngew saja kaba 
pynkhreh ia ka.” 

"Phi, — ong, sa kumta 1" la long ka jubab jong ka 
tymmen donburom ; “bad nangta ba phin sa pynhoit 
ia ka halor ki peris, bad ba kan sa dait-thah kum ka dud 
pjah ! Phi barobor phi long ka riewjaituh, Emma — bad 
barobor phi shait pyndonkam da kito ki ktien French. 
Ngan kham sngewdei ban tah da ka jingthoh ba la tah ha 
ka shyllangmat jong nga, ban da dei ma nga kum phi, 
‘Nga kren French ; bad ai ka pyrthei kan tip ia nga 
da kata/ ” 

“Mano ba shait pynkhreh sha barobor la phi, 
Meirad ?” la kylli ka Mrs. Vane, ka da khaprip khmat 
leh ibein briew khrip-ngain sha ka Isabel na shadien ka 
kmierad. 

Hynrei ki khmat ka Lady Isabel ki la pynnoh arsut 
tieng, bad ka jingsaw kyr-ang ka la kiew snam ha ki ngab 
jong ka. Kam kwah ban paw kaba fapher jingmut na ka 
Mrs. Vane, ka hynmen san bad kaba shah khot iingbasa 
na ka bynta u kpa ; hynrei ka jingmut jingpyrkhat jong 
ka ka la sngew pyrshah ha kata ka jingai jingpyrkhat bam 
sngewnguh ne ban leh ibein ha ka kmierad tymmen. 

“Ka Harriet ka wan bad pynkhreh sha na ka bynta 
jongnga,” lajubab ka Mrs. Levison ; “hooid kein shisha, 
bad ka shong ban ladih sha ryngkat bad nga man ba 
nga don tang marwei hi, kaba la jujia la bunsien. A'iu 
phi ong shaphang kata, mem Emma ; ma phi, bad la ki 
jingpyrkhat sngewtynnat jong phi ?” 

“Katba phi mon, kein, meirad.” 

“Bad hangto don ka synduk sla-sha ha ka tymbuit 
jong phi, bad u khiew-sha uba dang kyrsia tdem um- 
thnam, bad lada ngi dei ban ioh sha mynta ka miet, 
la donkam ban khreh noh shisyndon.” 

“Ngam tip katno ban thep sla-sha," la khhium la 
ktuk ka Mrs. Vane, kaba la don ka jingtieng bakhraw ioh 
pynjakhlia ki kti ne ki jingsop-kti jong ka ; kaba, haba 
shu kren lyngkot, ka la don kata ka jingsngewsaitroet 
bashirukom ban leh ia kano kano ka kam ba larkam. 

“Ngan pynkhreh noh ma nga, Mrs. Levison baieit ?” 
la kren kyllj ka Isabel, ka da ieng artat joit. ‘‘Nga la ju 
pynkhreh ha Mount Severn, bad nga shna bad theh na ka 
bynta i papa.” 

“Leh ma phi, kata, khun,” la jubab ka tymmen 
donburom. “Phi iabiang dor bad ki shiphew ba kum 
ma ka.” 

Ka Isabel ka la rkhie koh-kdiak sngewtynnat, ka 
la loit la ki jingsop-kti jong ka, bad ka la shong hajan ka 
miej ; bad ha kata ka khyllipmat uwei u samla briew 
bajwain rynleng u la pawang kjat shapoh kamra. La 
khein la u ba itynnat briew, bad la ka dur-khmat ba ttlih 
khmut mih khmat bha jmud, ki pyllew khmat kiba long 
synhia, u niuh-khlieh uba long tyngab, bad ki bniat kiba 
lieh bniat hati ; hynrei sha u riewpeitthuh babniah, kito 
ki dur-khmat kim don kata ka jingshoh khmat ba ring- 
jingieit, bad ki khmat long synhia ki don kata ka rukom 
jingmlien ban peit jngai noh na phi haba u lakren 
iakhana bad phi. U dei u Francis, u Kapten Levison. 

U la long u pyrsa ksiew jong ka tymmen donburom, 
bad u shibakha bad ka Mrs Vane. Khyndiatehki rangbah 
briew ki ban lah pyniapbieij katta katta ha ki akor briew 
(la teng-teng ne ha ki por baroh), ha ka rukom peit bad 
ha ka dur ka dar ; khyndiat eh ki rangbah kiba la 
lah pynsngap dngiang ki shkor ha kat ba ki kren bad 
ong ; bad khyndiat eh ki ban suda dobnud katta katta hi 
la poh krem shadem jong ki. Ka pyrthei ka lapah 
iakhroh la u, bad ka sosai'ati ka iiiewburom la n ; naba, 
la u long u riewlutphut bapathar kulmar, bad la tip ba u 
long kumta, u la long u nongiohpateng jia ba duh khun 
na u tymmen riewspah Sar Peter Levison. 

Ka tymmen donburom ka la leng kren. “Kapten 
Levison ; ka Lady Isabel Vane.” Baroh arngut ki 
lakohnguh khlieh la ka jingpynithuh ithaw ; bad ka 
Isabel, dang tang ka khynnah ha ki lynti jong ka pyrthei, 
ka la saw kyr-ang hain ka khmat hi ki jingpeit faroh 
ba la shat halor jong ka da u samla ap-shipai. 
Kaba phylla-soi khyllah-sngi ba kan pynlong ka jingla- 
ithuh ithaw jong kito ki ar ngut ki briew ha kajuh 

ka sngi, lajan ha kajuh ka kynta ; ki ar ngut, na baroh ka 
jait u khiinbynriew, kiba dei pynmih ka bor ring baphylla 
katta katta ha ka jingim hadien habud jong ka I 

‘‘Kato ka long ka diengphna ba-itynnat, khtin,” 
la pyrta ka Mrs. Levison, katba ka Isabel ka nang kieng 
syndah jong ka haba la dep ka dih sha, bad ba ma ka bad 
ka Mrs Vane ki lajan fa ka ban mih leit noh ha ka 
jingwankai janmiet ka jong ki. 

Ka la kdew sha ka diengphna ba suit-rong ksiar, 
ba la thep tynsat bad hynniew tylli ki mawlvnnai emerald, 
la kaba ka Isabel ka deng sawdong u ryndane u jons ka. 
I la long i jingthaw basting bad bashroin ; bad la pynsdien 
na u kynjri ksiar bastem bad lyngkot. 

“Hato um long ma uba itynnat ?” la kylli ka Isabel. 
“La ai fa nga da i mei baieit hamar shuwa ba in fap. 
Ha da ap ngan law fa u na ka bynta jong phi. Nga shu 
deng fa u tang teng-teng ha ki lat kiba heh.” 

Kane ka jingladih sha sngewbha ba nyngkong eh jong 
ka ha ka jaka u baheh bahain, ka paw ha ka ka jingjia 
kaba da heh shisha shisha sha ka khynnah kynthei 
bam pat ju mlien ba la pynsan pynrangbah bha shisha. 
Ka la loit na u kynjri, bad ka la buh fa u bad ka dieng- 
phna ha ki kti ka Mrs Levison. 

“Wa shisha, nga ju ngeit phim ju deng ei ei lait tang 
kato ka diengphna bad katto katne ki khadu paila 
bathala thalein I” la khfiium la khniom ka Mrs Vane 
sha ka Isabel. “Ngam ju la khmih ha phi myasbuwa.” 

“I mei i la ai baroh ar fa nga. Ki khadu ki la long 
kito kiba i shait deng.” 

“Phi^ te ka khynnah bud phashon hyndai l Namar 
ba i mei jong phi i la deng fa kito ki khadu biin bun 

snem mynshuwa, hato kata ka long ka daw ba phi 
ruh phin leh kumjuh mynta ?” la kren kynthah ka Mrs 
Vane. “Balei ba phim shym deng da ki daiamon jong 
phi ?” 

“Nga— la da— deng ha ki maw daiamon jong nga ; 
hynrei nga— la law noh biang ia ki,” la kren keh-keh 
ka Isabel. 

“Na ka daw aiu, haba kumta ?” 

“Ngam da sngewtynnat ban paw itynnat eh khrik,” 
la jubab ka Isabel, bad ka rkhie artat ryngkat bad ka 
saw kyr-ang. “Ki thaba phalang than eh I nga sheptieng 
kan pynpyrkhat ba nga la da deng khnang tang ban 
pynpaw itynnat kein.” 

“A ! nga iohi phi mut ban iadon lang hapdeng kito 
kijait briew kiba lehmynleh isih kynja jingdeng,” U 
kynthah bein bylliaw ka Mrs. Vane. “Ka long ka jiogleh 
pynitynnat jong ka jinglehmynleh. Lady Isabel.” 

Ka jingkrenbein-briew ka la shu hdp ha ki sbkor 
ka Isabel khlem pynmong pynsngewthut ei-ei. Ka la 
shu ngeit ba kaei re kaei ka la pyningkhong mynsiem 
ia ka Mrs. Vane. Da shisha ka la long kumta ; bad 
kata kaei kaei, la khyndiat eh ba ka Isabel ka suba, ka 
la long shai ka jingpeit iaroh ba u Kapten Levison 
u la pyni na ka bynta ka jinglungdoh ka khmat khie 
samla jong ka. Kata ka la pyniap bieij again la u, 
ba u la kylla klet jak wat ia ka Mrs, Vane. 

“Hangne, khvin; hih noh i diengphna jong phi,” la 
ong kata ka tymmen. “I la itynnat sat ; i kham shoh 
itynnat ha u ryndang jong phi ban ia kaba deng da 
u daiamon. Phim donkam jingpynitynnat tarn ; kam 
pher aiu ba ka Emma ka ong.” 

U Francis Levison u la shim 7a i diengphna bad 
kynjri na ka kti jong ka ban pynai 7a ki sha ka Lady 
Isabel. La ka long ba u leh khlem tipbriew, ne la ki 
ktijongka kim ngiam shuh, naba ka bat 7a ki jyngsop- 
ktt ha ki kti, nangta sa ka rumar, bad ka la dang shu 
rah la ka jaihkup jong ka, kaba thikna ka long ba 
i la h£p ; bad uta u rangbah, ha ka jingpyrshang 
kyrkieh than ka jong u ban kynrup ia i, u la leit kum 
buh ka kjat halor ita bad ia i diengphna la pyndkut 
ar lyngkhot. 

“To, kein, shuh hangto ! Ka pop jongno ka la long 
kato ?” la pyrta ka Mrs Levison. 

Ka Isabel kam shym jubab ; ka dohnud jong ka 
ka la dap shorn. Ka la shim ia i diengphna ba la 
pyndkut bad ki ummat jrep-jrep ki Ia hap na ki khmat 
jong ka ; kam banse ban long kumta. 

“Balei de shisha, phin nym iam ha i jingialehkai 
khtinlung jong i diengphna !” la kren tahoh ka Mrs Vane, 
ka da pynwit la ka jingleh sngewsih u Kapten Levison 
ha ka jingleh rami'a bam tip-briew jong u. 

“Phi lah ban phah shna bha pat, ieit,” la kem kticn 
ka Mrs Levison. 

Ka Isabel ka la hiad pynkloi la ki ummat, bad ka 
!a phai sha u Kapten Levison da ka jingpcit phuhmat. 
“Sngewbha wat leit kynnoh pop ia lade hi.” ka la kren 
bha mynsiem. “Ka pop ka la long kumjuh ka jong nga 
kum ka jong phi ; bad kumba ong ka Mrs. Levison, 
lah ban dang shna pynbha pat.” 

Ka la weng 7a ka bynta ba shaneng jong ka dieng- 
pbna na u kynjri katba ka la nang kren artat bad ka la 
deng la ka bynta ba kham sharum sawdong u ryndang 
jong ka. 

“Phin nym leit tang bad uto u ksai stang ba da ka 
ksiar, bad khlem ei-ei de !” la kren ka Mrs Vane. 

“Balei ym dei ?” la phai ktien ka Isabel “Lada ki 
briew kin ong ei-ei, nga lah tang ban iathub ia ki ba ka 
jingjia sniew ka la leit jia ia ka diengphna.” 

Ka Mrs Vane ka la bthei phur da ka jingrkhie 
bein-briew kyrkait. “ ‘Lada ki briew kin ong ei-ei ! ’ ” 
ka la ban ktien, ha ka surkren kaba bad ka rkhie patch. 
‘Kin nym ong ei-ei’ lehse, hvnrei kin niew ba ka khiin 
kynthei u Lord Mount Severn da kaba sniewbok ka 
kyrduh jyngdeng mawkorkor.” 

Ka Isabel ka la shu wiat samrkhie muin bad ka la 
kyrngah la ka khlieh. “Ki la i'ohi ia ki mawlynnai 
daiamon jong nga ha ka kamra-shad.” 

“Lada phi la leit leh kaba kum kato ka kam 
bam tip-briew na ka bynta jong nga, Francis Levison,” la 
bthei kynsan ka tymmen donburom, “ia ka jyngkhang 
jong nga yn jin da la khang khyrdep pyrshah ia phi la 
shibnai ei-ei. To 1 lada phi la dei leit, Emma, ka kham 
bha ba phi leit noh ; kaba iashad kan sdang la ka 
janmiet ha ka por shiphew baje mynmiet ! Ha ka por 
jong nga ngi la ju leit ha ka por hynniew baje ; hynrei 
ka long ka dustur ka juk mynta ban iapynkylla sngi 
ia ka miet.’’ 

“Mynba u George u Balai u bam jamiet ha ka por 
shibaje da ka dohblang-shet bad ki jhur turnip.” la 
pynhap ktien u kapten ba khlem jingsngew, uba, ha ka 
jingshisha, um shym da sngew fiiewkor palat ia la ka 
kmierad jong u ban ia kaba ka sngew ka Mrs. Vane. 

U la phai khmat sha ka Isabel katba u la nang 
kren ban ai kti ia ka ban btin arsut ki kyrdon jyngkieng. 
Kumta ba la leit lam ia ka sha ka kali jong ka kaba 

arsien kata ka miet da u riewphylla. Ka Mrs. Vane 
ka la leit hiar arsut da lade hi, katba ka la sngew lah 
ei, bad ka jingsngew khong-khong mynsiem jong ka 
kam shym kham bha da kaoe ka jingleh. 

“Khublei, thiah-suk.” ka la ong sha u kapten. 

“Ngan nym ong thiah-suk. Phin lap la nga hangto 
mar shu iapoi hi ma phi.” 

‘‘Phi la iathuh la nga ba phin nym wan. Don 
jingladih sngewbna ei-ei jong ki riewshongmarwei 
riewkhlemtnga ha lynti.” 

“Hooid, hynrei nga la kylla ka jingmut. Khublei 
la mynta shipor, Lady Isabel.” 

“Kaba kum kaei sang ka briew ba phin paw sha 
ki briew kiba khlem ei-ei ha ryndang lait noh tang 
u kynjri ka khynnah skul !” la sdang kren ka Mrs. Vane, 
ka da wanphai kylla sha ka jingsngewdiaw mynsiem 
katba ka la nang laid ka kali. 

“O Mrs Vane, shaei ka thew ? Nga lah tang ban 
pyrkhat khuslai shaphang i diengphna ba la khein jong 
nga. Nga sngewthikna ka dei ban dei ka dak sniew aiu 
re aiu shadien.” 

‘‘Sniew ! aiu ?” 

*‘Ka dak-sniew shadien, nga ong. I mei i la ai la 
nga ito i diengphna ha ka por ba in sa dkut mynsiem. 
I la iathuh ia nga shuwa ba in iap ban hiew ia i kum 
i kuboit thoh-nusip jong nga, ban iai sumar bha barobor 
la i ; bad haba nga don ha kano kano ka jingsngew 
jynjar, lane ha ka jingsngewdonkam ia ka jingaibuit 
aisylla jong i, ban khmih ha i, bad ban pyrshang kynmaw 
ia kaei ba in ai jingsneng ia nga, bad ban leh ruh kumta. 
Bad mynta ita i la khein noh — i la dkut I” 

Ka jingshai sharak gas ka la ba sha ka kali haitiar ka 
khmat ka Isabel. “Nga kren shai,” la pynmih ktien 
ka Mrs Vane, "phi dang 7am biang ! nga ong la phi 
kaei, Isabel, ngam mut leit shaphron la ki khmat saw 
sha ka Duchess jong ka Dartford, kumta lada phim 
lah ban pynsangeh la k3ne, ngan hap hukum ban leit 
lam noh la ka kali sha ling, bad ba ngan sa shu leit hi 
noh marwei.” 


Ka Isabel ka la niad pynrkhiang jem jai la ki khmat 
jong ka, ka da ud pyrsad jylliew shapoh katba ka la 
nang leh kumta. "Nga lah ban pynlasnoh biang la ki 
lyngkhot, nga nud ban ong ; hynrei kan ym long shuh 
lano lano ijuh i diengphna sha nga sa shisien pat.” 

"Phi la leh aiu bad ki lyngkhot ?” la kylli bitar 
ka Mrs. Vane. 

“Nga la khylliap la ki ha ka kotsada stang ba 
ka Mrs Levison ka la ai ha nga, bad la bsuh la ka hapoh 
ka phrok jong nga. Ine hangne,” ka da ktah la la ka 
met. Ngam don pla ban thep.” 


Ka Mrs Vane ka la kum pyrsad mynsiem huo. 
Kam pat la ju ioh mad la ka jinglong khynnah ha lade 
hi ; ka lah kylla long ka kynthei ha ka rta ba dang 
shiphew snem ; bad ka la kren lam laroh la ka Isabel 
ba ka kham bha khyndiat ban la ka riewanna. “ ‘Bsuh 
hapoh ka phrok jong nga !’ ” ka la pynmih ktien blait 
shabar, ha ka sur kren ibein briew. "Bad phi haba 
phi la khatphra snem ! Nga la nang kum pyrkhat phi 
la lehnoh ka phong phrok myn ha ka por ba phi mih 
na ka jaka suraar khtinlung.” 

"Nga la mut ban ong ka riam jong oga,” la pynbeit 
ktien ka Isabel. 

“La mut ban ong phi dei ka lam-bieij ba dang 
khiinlung!” la long ka jingkren kan shapoh jong ka 
Mrs. Vane. 

Tang khyndiat minit ka Isabel ka lah da klet la la 
ka jingsngewsih ka jong ka. Ki kamra bathaba ki la 
long ha ka kum ka jaka shoh jadu jong ki ri ka jingphoh- 
sniew, naba ka dohnud jong ka ka la long ha ka jingphuh 
im thymmai ka somoi pyrem, bad ka jinghun mynsiem 
jong ka jingshem hi kam pat poi. Kumno kam lah 
kynmaw shuh wat la i diengphna ba la khein, katba 
ka la nang nguh pdiang sngewbha sha ka jinglehburom 
ba la ai la ka, bad ka la dih fa ki ktien thiang-ngap 
ba la theh sei ha ka shkor jong ka ? 

“Hallo !•* la pyrta u riewshongskul ba na Oxford, 
bad la ka kot kli jrong Iter ba la kad ha pyrshah, uba 
la dang pyndait khir da lade hi ha ka kynroh, na ka lynli 
bam dei laid ki nongshad shijur shijur ; “Nua nang 
tharai phi la kein-noh kaba wan sha kine ki jaka.’* 

“Kumta de kern,” la jubab u riewrangbah badon- 
burom bashah kren ; “hynrei nga dang don ha ka 
jingkhmih-khmat Talaid, kumta ba la pynbor biang r® 
nga sha ki. Nga tharai ka kamra-shad ka long kaba 
pynsngewsalia tam ha ka jingim.” 

“Ha ka jingkhmih-khmat aTu kata ?” 

“Ia ka tnga kein. U nongsynshar jong nga u la 
pynsangeh ka ai bam ai dih; bad u la smai, da u hiuh 
moh jong u, ban ym ai boina kawei ruh ka shiling. lane 
siew ram, tad ynda nga la kylla. Kum ka jinglam khmat 
shata, u kyntu ban wad ka tnga, bad nga dang pyrshang 
ban jied kawei, naba nga kham noh jingmut shibian 
hangta ban la kaba phi lah ban pyrkhat.” 

“Shim da ka thei-bhabriew thymmai, kein/ > 

“Kaei kata ?” 

“Ka Lady Isabel Vane,” 

“Nga sngewnguh eh na ka bynta ka jingaibuit.” 
la jubab u bakhraw. “Hynrei uwei u sngewtynnat da 
u kthaw-kurim badonburom surom. U Mount Severn 
bad nga ngi ialong shibtin ha kajuh ka lain, bad ngi 
lah ban iatyngkhuh ha kaba kut.” 

“Uwei um lah ban shu ioh lut ; ka jingbhabriew 
ka khynnah kynthei ka long palat briew. Nga la iohi 
ia uto u kyr-eit sleit khlemraifi, u Levison, ba u da 
tur sha ka. U pyrkhat ba u lah ban syllad lut baroh 
naphang haba ka i'adei bad ki kynthei.” 

‘‘Kumta u leh, brinsien,” la long ka jubab mian-mian. 

‘‘Nga isih Ta uto u briew ! u pyrkhat than shaphang 
ia lade, bad la u fmihkdor bad la ki bniat lieh khlein 
jong u bad ki kti kshong sniang jong u. U long uba 
khlem ksang khlem dohnud kum u kitbru. Kaei kata ka 
kam iakren sip-sip-sop-sop shaphang ka Miss Charteris ?” 

‘‘Mano ban tip ? U Levison u la syntuid phlor 
napoh ka jar kum u kha-bsein, bad ki kynthei ki 
pyniada ba u la shah lehbein lehkhoh ha ka jaka ba dei 
ma u ba leh. Laipawa na ka pyrthei ka iangeit ia ki. 
Une la wan ! Bad ka khun u Mount Severn ruh ryngkat 
bad u.” 

Ki la dang nang iawan shajan shi shajan ha kata ka 
khyllipmat, u Francis Levison bad ka Lady Isabel. U 
la dang pynpaw ka jingsngewbabe ha kajingjia ryngkhat 
bam dei rukom jong i diengphna kaba shipbew wat ha 
kata ka mist. ‘‘Nga sngew ba ka long ka bam lah 
siewspah shub,” u la pasiaw ; ‘‘ba ka jinglehburom ba 

naduh ka dohnud jong nga baroh shilynter jingim kan 
nym pat biang ban long ka jingsiew mynrain khmat.” 

U la kren ha ka sur-kren bajemnud thiang ngai 
bapynsyier mynsiem har, kaba ai jinghun hir sha ka 
shkor hynrei kaba mynsaw sha ka dohnud. Ka Lady 
Isabel ka la shat khmat lieb artet, bad ka la loh kem i'a 
ki khmat ba ki neh den ba ka da ka jinglehjem ngai 
bajylliew tarn, ka ktien ka thylliej ba ka jong ka kam 
pat ju la lakynduh mynno mynno. I jingsaw kyr-ang 
bashai phar i la kiew-snam biang ha ka ngab ka jong 
ka, ki irmat jong ka ki la pynnoh jyllieb sha tbian, bad 
ki ktien leh syier jong ka ki la shu jah la ka jah ha ka 
jingjarjar. 

“Sumar bha, sumar bha, ko Lady Isabel ba dang 
samla jong nga,” la kren hynnium bynniam u Oxford- 
Walla mian mian katba ki la nangiaid lait na u ; “ulo 
u briew u long uba thok ba shukor kat ka jinghch kyrdan 
jong u.” 

“Nga tharaiu dei u thok-bah,” la kynthohu bakhraw. 

“Nga tip u dei ; nga tip kawei ar shaphang jong u. 
Un pynjot ia ka dohnud jong ka tang ban lohnam la kata 
ka jingleh, namar ka long ka thei-bhabriew, bad nangta 
ban sa shu phanang noh kaba la Iwet thiaw ia ka. Umdon 
ci-ei ban tyrwa kylliang na ka bynta ka jingai.” 

“Thik tang katba don u kulai res jong nga,” la 
pynkut ktien u bakhraw. “Ka la bhabriew la bhabriew 
sat.” 

OL Sark 


arbara 


Gfare 


A West Lynne ka la long ka shnong bamaian ha 
ka jingdonkam, khamtam eh ha ki khmat jong ka hi, 
la, ba sam long lymne ka shnong thaw tiar thaw tar 
Iymne ka shnong iingmane bah, lymne wat ka shnong 
heh jong ka thaifi nongkyndong, ka la long lam riew- 
hyndai ha kx akor bad dustur jong ka. Ka la phah ar 
ngut ki membar sha ka Dorbar Bah, bad ka la sngewkob 
sarong ia ka j2ka i'ew ba-itynnat, ba la tap najrong, 
bad ka kamra heh hajrong hangta, ia kaba la khot ka 
“hol-shnong,° ha kaba ki nongbishar ki lakyndoh bad 
iapyni'aidkam pyniaiddam— namar ki majistor nong- 
kyndong ki shu dang bat sah hangta ia kata ka kyrteng 
ba lajan sngewrim. Da kaba iaid lait shaphang mibngi 
na ka shnong, phin lap shibdn ki iingdonburom donsurom 
kiba iashong khlad, hajan jong kita la ieng ka iingmane 
u St. Jude, kaba kham dci ia ki riewbaheh babain (ha 


ka rukom long jingiaseng jong ka) ban ia kiwei kiwei ki 
iingmane jong ka West I.ynne. Kumba shimail ei-ei 
kine ki Ting ki iashong sapra, ka iingmane ka da ieng ha ! 
ka jingsdang jong ki jan eh ia ka bynta babtin kam jong 
kata ka jaka ; bad kumba shimail kham jngai shuh shuh 
phin lap la ka jamindari ba-itynnat ia kaba la khot 
East Lynne. Katba phi shong kali baroh shilynter ka 
surok, phi lah ban peit iaroh ia ka jaka madan bajyrngam, 

ba tathem Ta-at, iakiew i'ahiar jong ka ; kam long 
kumta lada phi shu iaid da ka kjat, namar kawei ka 
kynroh jrong ba-ipihuin, bajrong bam i-shong rukom 
shuh, ka kah noh na ka jingiohi jong phi. Ki diengbah 
ba-itynnat, kiba kah syrngiew, kumjuh la ia ki briew 
ne ki sier, ha ka sngi shit jong ka lyiur, ki ieng ha kata ka 
jaka madan. bad kawei ka khyrdop baheh hapdeng ar 
tylli ki iingshong sha kamon jong ka surok ka ai ka 
jaka rung shapoh shata, bad ka lam ia phi sha ka 
iing. Kam shym da long ka ling kaba da heh eh, 
haba ianujor bad katto katne ki iing sha nongkyndong, 
hynrei la tei ia ka ha ka rukom iing pharm, ka la 
long kaba lieh bad kaba i-shngaifl phyila eh ; haba 
shu ong lang ka jaka ba i-shoh jadu ia ka ban khmih. 

Hapdeng ki iing ba la kdew bad ka East Lynne 
ka shimail jong ka surok ka la long kaba i-kynjah, 
ba la kah syrngiew eh da ki dieng Tang kawei ka 
iing ka la ieng hangta, bad kata ka la long kumba 
laipawa mail shuwa ba phin poi ha East Lynne, bad 
shipawa mail pura hadien ba phi la iaid lait ia ki 
iing. Ka la don sha kadiang, ka iing sawdong ba 
da ki maw-it saw ba ijli, bad u dur syiar ryngkuh 
ba pyni ia ka jingiaid ka Iyer hajrong tnum iing, ka 
da ieng kham pajih khyndiat na surok. Ka madan 
phyllaw ba da u phlang ka piar ha khmat jong ka, 
bad hajan jong ki jyngker kaba pyniakhlad ia ka na 
ka surok la don ka kynhtin ki dieng katto katne kot 
ha ka jingjylliew. Ia ka madan phyllaw la pynkhlad 
da kawei ka lynti siang mawria bakhim, sha kaba phi 
lah ban Toh rung na ka surok da kawei ka khyrdop 
nar bakhim katjuh, kaba ialam ia phi sha ka batsha 
nongkyndong jong ka iing. Phi rung ia kawei ka 
kamrabah basieh lama bad ka kamra pdiang-briew 
ha baroh ar liang, bad ka kyrdon jyngkieng baiar 
baphai khmat sha phi ; narud jong ka kyrdon jyng* 
kieng phi iaid lait sha ki kamra shakri bad ki kamra trei- 
kam. Ia kane ka jaka la khot ka Bri, bad ka la 

long ka ri-kynti bad ka jaka shong jaka sah jong u 
Richard Hare, Esquire, ba la ju khot u Mr Justice 
Hare. 

Ka kamra sha kadiang, katba phi rung, ka la 
long ka kamra shongkai paidbah, la kawei pat la 
sumar kyndong bha eh ba la shah set kut ha u ’tiew 
lavender bad jain sawbthuh holland, ba yn plie tang ha ki' 
lat ki lat. U Justice Hare bad ka Mrs. Hare ki ladon 
lai ngut khun, uwei u shynrang bad ar ngut ki kynthei. 
Ka Anne, ka hynmen na ki kynthei, ka la shongkurim 
khynnah ; ka Barbara, ka para, ka la don khatkhyndai 
mynta ; bad u Richard, u nyngkong duh — Hynrei ngia 
sa iapoi sha u hadien hadien. 


Ha kane ka kamra shongkai, ha kawei ka janmlet 
ba khriat dait-thah ki taiew nyngkong u May, khyndiat 
sngi hadien kata kaba la leit iohi ia ka jingleitkai u 
Mr Carlyle ia u Bakhraw jong ka Mount Severn, la 
shong ka Mrs Hare, ka kynthei blad snieh-doh bad 
ba lung-doh, ba la sop da ki shol bad ki syngkhlieh 
shong ; ia ka shuki tawah-kti la ring sbaduh ka dpei 
ding, la ym shym don ding ha ka ; hynrei ka sngi 
ka la long kaba syaid. Ha ka jyngkhangiit la shong 
ka khynnah itynnat khrnat, ba i-lub ngab bha, bad 
ki mat-peit ba rong suin-bneng, u ftiuhkhlieh uba stang, 
ka dur kaba thaba, bad ka jingmih-khmut mih-khmat 
shalytoih dur-khmat pukni. Ka la dang shu plied la ki sla 
jong kawei ka kot khlem pyrkhat bad pynleit jingmut. 

’‘Barbara, nga thikna ka dei ban dei ka por dih 
sba mynta.” 

“Ka por ka imat laid suki bad phi, mimi. f$iar 
ba kan long shipawa kynta naduh ba nga la iathuh ia' 
phi ba ka la long dang hynriew bajc la lah shiphew 
minit.” 

“Nga sngeW sliang katta katta,” la thnum ka hong- 
pang bapli. “Khie leit seh bad khmih biang ha ka baje, 
Barbara.” 

Ka Barbara Hare ka la leng ioit bad ka rukom leh 
bam sngew i-lah shah, ka la plie ka jyngkhang, bad ka la 
jngoh ha ka baje heh ba ha ka kamrabah. “Ka dang 
duna sa arphew khyndai minit ban dap hynfiiew baje, 
mimi. Nga kwah phin dcng ka baje-kti kaba mynsngi ; 
la saw wat phi la pbah la nga ban leit khmih ha kata ka 
baje naduh por bam jamiet.” 

“Nga sngew sliang katta katta,” la ban ktien ka Mrs 
Hare, bad ka kynja jingldm suk-suk. “Lada ka hynniew 
baje kan tied 1 nga la lap iapthngan sha.” 

Ka lah ban jia jingmut sha ki nongpule ba ka 
kynthei ha la ka iingjong ka hi, “kaba iapthngan sha,” 
ka la lah ban ordaria ka ban phah wallam shapoh kamra, 
la ka kynta ba ju tied kam pat tied. Ym kumta bad 
ka Mrs Hare. Naduh ba u tnga jong ka u la wallam 
iing nyngkong eh ia ka sha kata ka iing la jong, arphew- 
saw snem ba la lah, kam pat ju la nud ban pynsngew 
la la ka mon ha ka; niar eh, ha ka jingsngcwkitkhlieh 
jong ka hi, ba kan ai ordar. U Justice Hare u la long 
uba pyrkhing briew, ba dei ban shu kohnguh, ba mutlop 
kumin, bad ba sngewstad ; ka pat, kaba leb-tieng, 
bajemnud bad ba shu pyndem. Ka la ieit la u naduh la 
ka dobnud baroh, bad ka jingim jong ka ka la loDg 
kawei ka jingpynkohnguh bajrong la la ka mon jong ka 
sha u ; ha ka jingshisha kam shym la don kata ka mon ; 
ka jong u ka la long lut baroh la baroh. Jngai bak-ly- 
bak ba kan sngew kata ka jingteh-mraw ka l/ngkor ; 
don ki jait longbriew ki bam long kumta satia ; bad ban 
pynksan la u Mr .Hare, ka mon bakhlain-bor jong u, 
kaba dei ba yn pyndem baroh ba khroat jong u, ka la 
long ha ka jingbakla, ym te ka jingsbun mynsiem jong 
u pynban ; um ju la mut ban leh bam sbun la la ka tnga. 

Na ki lai ogut ki khiin jong u, ka Barbara marwei ka la 
fa bit fa u ha kane, la ha ka la kham pyojem pynsting 
shibun eh. 

“Barbara,” la sdang biang ka Mrs Hare, haba ka la 
pyrkhat ba kawei pat ka shipawa kynta la kumno kutnno 
ka la dei ban laid lait. 

“ftiuma, mimi.” 

“Kynruh ka baje shakuriaw, bad iathuh fa ki ban 
pynkhreh lypa, kumta ba haba ka tied hynniew yn nym 
don jingpyniat por shuh.” 

‘‘Wow ko mei, mimi ! phi tip ki hi barobor ki pyn- 
khreh lypa. Bad ym donkam ban kyrkieh katta katta, 
naba i papa i lah ban nym pat don ha ling.” Hynrei 
la katta ruh ka la feng, bad kynruh ka baje shakuriaw da 
ka jingpynkhih lehphoi, bad haba u briew u la jubab 
fa kata, ka la fathuh fa u ban pynbiang fa ka sha ba ka 
por. 

“Lada phi la tip, baieit, katno ba tyrkhong u pdot 
jong nga, katno ba thyngrang utn ka shyntur jong nga, 
phin da kham don jingi'aishah bad nga.” 

Ka Barbara ka la tap ka kot, la doh fa ka kmie 
jong ka da ka rukom leh babe, bad ka la phai lynger 
sha jyngkhangfit. Ka i-thait, ym dei Iwait, hynrei da 
kata ka jingsngewbtai ba ki French ki pyndonkam da ka 
ktien ennui. “Ine i papa la wan,” ka la ong hangta 
hangta. 

“O, nga sngewbha eh !” la pyrta ka Mrs Hare 
bapli. “Lehse un nym salia ban fadih sha noh shisyn- 
don, lada nga fathuh fa u haduh katno ba nga kwab sha.” 

U nongbishar u la rung. U long uba pdeng briew 
ha ka rynteng rynhiot ka met ka phad, bad ki dur-khmat 
iphuh iphieng, ka rukom faid rukom feng ba ikhaifi* 

briew, bad ka lupla-shkor ba da u sai linen. Ha ka 
khmut pukni jong u, ki rymmiang shyntur bakyrbam,; 
bad ka tmoh ba nep shluin lah ban lohi dak la ka 
jinglasriem dur bad ka khtin jong u ; la um lah ban kot 
wat tang shiteng ha ka jingbhabriew ba mih-khmut 
mih-khmat kum ka Barbara. 

“Richard,” la ong ka Mrs Hare napoh ki jainkup 
thiah jong ka, mar shu i'aplie ka jyngkhang wang. 

“Kiuma te ?” 

“Phin sngewbha ba ngan Toh sha noh mynta kumne 1 
Phin sngewpher eh ban dih sha kham kloi noh mynta 
ka janmiet ? Nga sngew suhjer biang, bad u thylliej 
jong nga u tyrkhong um katta katta ba nga sngew shitom 
wat tang ban kren.” 

“O, sa ban dap hynniew kumne ; phim donkam ap 
slem.” 

Bad kane ka jubab basngewsynei hi hoin sha ka 
nongpang, u Mr Hare u la mih biang blait na ka kamra, 
bad u la khang khyrdep tdam ka jyngkhang. Um shym 
la kren bam sbun mynsiem eh kher-kher, ka shu long 
bam da $alia than eh. Hynrei sbuwa ba ka jingud jylliew 
dukha jingmut bajem jong ka Mrs Hare kan la dep 
pynmih, ia ka jyngkhang kamra la plie biang wang bad 
ia ka tupla shkor la Johi ba ka la wan mih biang 
phngung shapob kamra. 

“Ngam salia lada ngan dih nob mynta. Kan long 
ka miet shai bnai ba ithiang, bad ngan dang leit bad u 
Pinner haduh ling u Beauchamp, ban iadih sikret. Phah 
ban wanrah noh, Barbara.” 

Ia ka sha la khreh, bad la dih, bad u nongbishar u 
la mih leit noh sha u Mr Beauchamp, u Rangbah Pinner 
u da khot la u ha kbyrdop. U Mr Beauchamp a 

la long u riewdonburom uba la don shibtin ka khyndew 
ka shyiap ba u pynlong pharm, bad u la long ruh u 
ejen u Lord Mount Severn, lane u sordar, na ka bynta 
ka East Lynne. U la shong iing haneng surok, kham 
pajih kbyndiat ha lyndet ka East Lynne. 

“Nga sngew khriat katta katta, Barbara,” la kren 
khynniuh ka Mrs Hare, katba ka la nang ap la u nong- 
bishar ba u hiar arsut ka lynti mawria. “Tip kein la i 
papa jong phi in ong kan long kaba bieij ia nga lada 
nga ong ia ki ban sliew ding ?’’ 

“Ai kin sliew ding, lada phi kwah,” la kren mynjur 
ka Barbara, ka da kynruh ka shakuriaw. “I papa in 
nym tip ei-ei shaphang kata, kumne ne kumtai, naba in 
nym poi iing tad haduh ka por thiah. Jaspar, i mimi i 
sngew kbriat, bad in sngewkwah ding.” 

“Shibtin ki dieng, Jaspar, ba ka lah ban meh kloi,” 
la ong ka Mrs Hare ha ka jingsawa kren khroh ; sngew- 
mat kumba ki dieng ki dei ki jong u Jaspar, bad ym ki 
jong ka. 

Ka Mrs Hare ka la ioh la ka ding, ka la ring la 
ka shuki ha khmat jong ka, bad ka la buh ia la ki kjat 
ha ka dieng-ker dpei, ban kem ia ka jingsyaid. Ka 
Barbara, khlem tipbriew hi, ka la leit sha ka kamrabah, 
ka la shim bak ia ka shol saiwul na ka jaka wah, ka 
la tawah ia ka halor la ki tyrpeng, bad ka la mih shabar. 
Ka la laid kai arsut ka lynti iaid babeit ba dei ban don, 
bad ka la leng ha ka khyrdop nar, ka da phngoid sha 
surok iaid paidbah — kam da paidbah eh ha kata ka jaka, 
bad ha kata ka kynta, hynrei kaba kynjah bha jlang. 
Ka miet ka la long kaba jaijai bad basngewtynnat, la ka 
kham khriat ha kaba sdang u bnai May, bad u bnai ti 
la dang ieng ha shiteng bneng. 

“A lano sha un wan iing ?” ka la thnum ka la 
thnom ha lade, katba ka la nang ieng pynshaniah ka 

khlieh ha ka khyrdop. ‘*0, kumno ka jingim kan long 
lada khlem ma u? Katno kiba jynjar kine ki khyndiat 
sngi ki la long ! Nga lyngngoh kaei kaba la pynleit fa 
u shata ! Nga phylla kaei kaba bat sah fa u hangta ! Ka 
Cornelia ka la ong ba un shu leit jah tang shisngi.” 

Ka jingsawa bamianmian jong ki jingjam kjat ha 
jngai ka la par tuh ha ka shkor jong ka, bad ka Barbara 
ka la kynran khyndiat shadien, bad ka la buhrieh fa lade 
hapoh ka jingkah syrngiew ki dieng, ba kam mon ba yn 
iohi fa ka da uno uno u nongiaidlait ba faid sakma. 
Hynrei, katba ki la nang jan, sha ka, ka jingkylla ba- 
kynsan ka la par halor ka long-rynfeng jong ka ; ki 
khmat jong ka ki la ba leilieh, ki ngab jong ka ki la shah 
airong saw syngiang lain, bad ki thied snam jong ka ki 
la tied kyndeh tek-tek-tek da ka jingpalat ka jingkmen — 
naba ka la tip bha fa kito ki jingjam kjat, bad ka la 
ieit fa ki jingsawa jong ki, bha eh hi kein. 

Da kaba phngoid sumar bha biang sha ka khyrdop, 
ka la jngoh arsut ka surok. Kawei ka rynfeng briew 
bajrong, ba ka jingjrong bad ka jingkhlainbor hi ka rah 
la ka jingiwandur fa kaba u trai um sngewthuh, uba la 
dang k£m stet ki kjat sha ba don ma ka na ka liang 
jong ka West Lynne. Sa shisien pat ka la ran sharud 
rut : ka jingieit bashisha ka long leh tieng-pud barobor 
bad ai ba ki jinglong briew jong ka Barbara Hare la ha 
kano kano ki lah ban long da kumwei pat, hynrei, ha 
ka jingieit jong ka la kumno kumno ka long kaba shi- 
sha bad ngam jylliew. Hynrei, ha ka jaka ba ka khyr- 
dop kan plie, da ka jingkhih bask hem jingmut bad ba 
stet bashong pher ha ka kti kaba talain lam sha khmat, 
ki jingjam kjat imat kumba ki nang laid lait shaphrang 
bad yra ban phai kdat lynti satia sbata. Ka dohnud ka 
Barbara shisyndon ka la khie fap sap, tlot rynieng bad 
noh ngai-ly-ngai, bad ka la pir tuh biang sha ka khyrdop 
bad la phngoid biang shabar da ka jingpeit shain dik- 
dik bam don pyrthei. 

Hooid, kein shisba, u la nang jim shaphrang shi 
shaphrang, khlem man pyrkhat pl4ng shaphang jong ka, 
khlem mut wan pl6ng sha ka ; bad ka ha ka jingdukha 
mynsiem bad jingsngewkyntu jur jong ka ba ha kata 
ka khyllipmat, ka la pyrta khot ia u. 

“Archibald 1“ 

U Mr Carlyle — naba um dei da uwei pat — u la phai 
kyrtiang dadien wak, bad u la shur shajan ka khyrdop. 

“Dei da phi, Barbara ? Ba phi ap nongtuh bad 
nongthaptuh jyngri, mo ide ? Kumno phi shait bha ?” 

“Kumno pat ma phi?” ka la phai ktien, ka da bat 14 
ka khyrdop ba la plie rynghang ban ai lad ia u ban rung, 
katba u la nang kynjut-kti, bad ka da iatyngkan hapoh 
lade ban pynthanda mynsiem ia ka jingkhih kyndeh 
mynsiem shapoh. “Mynno phi wan phai ?'* 

“Dang raynta kumne ; da ka trein kaba phra baje, 
kaba la wan sha palat la ka por, ka da laid pynsuki 
bam Iah lamap ha ki steshon rel. Khyndiat eh ba ki 
leit pyrkhat ba ki don ia nga hapoh, kumba ka jingpeit 
khmat jong ki ka pynpaw haba nga wan mih shabar. 
Ngam pat shym poi iing.” 

“Ym pat ! Aiu ka Cornelia kan ong ?” 

“Nga la leit hap rung shapoh ophis ia san minit 
ei-ei. Hynrei nga don khyndiat khynsoit ki ktien ban 
ong ia u Beauchamp, bad ngan dang leit kiew sha u 
shisvndon. Khublei ia phi, ngam lah wan rung mynta ; 
nga thmu ban leh kumta ynda la wan phai.” 

“I papa i la leit kiew kai sha iing u Mr Beauchamp.” 

“U Mr Hare ! U la leit ?” 

“Hooid, ma I bad u rangbah Pinner,” la bteng ktien 
ka Barbara. “Ki dang laleit, hana, ban ladih sikret 
sngewbha, I ong. Bad lada phi ap hangta bad i papa, 
kan slem than ia phi ban rung, naba im thikna la 
in wan poi ling shuwa khatwei ne khatar baje.” 

U Mr Carlyle u la dem ka khlieh ha ka jingpyrkhat 
kumno yn leh. ‘‘Te kata nga tharai kan myntdi tang 
khyndiat eh !a nga la ka ban leit,” u la ong, "namar ka 
kam jong nga bad u Beauchamp kan long kaba jarjar. 
Nga dei ban pynap noh ia ka kam haduh lashai mynstep 
pat.” 

U la bat ia ka khyrdop na ka kti jong ka, u la 
khang khyrdep ia ka, bad u la buh ia ka kti jong ka 
hapoh la ka tohtit, ban iaiaid bad ka sha Ting jong ka. 
la leh ia kata kum kaba ju dei ban leh, ka jait rukom 
kaba shu long la ka long, khlem kano kano ka jingleh- 
ieit samla ne ka jingsngew shirukom shaphang kata ; 
hynrei ka Barbara Hare ka la sngew ba ka la don ha 
kper Eden. 

"Bad kumno phi la ialong baroh, Barbara, ha kine ki 
khyndiat sngi ?’* 

“O, ngi Tashait bha eh. Kaei kaba la pynlong ia 
phi ban mih kynsan katto katto ? Phim ju iathuh ba 
phin dei leit, lymne wan ban khublei leit noh ia ngi.” 

"Phi la pynwan thik kumta, Barbara — ‘kynsan’. Ka 
kant kynsan kynsan ka la mih, bad nga kynsan kynsan 
nga la leit kiew namarkata.” 

"Ka Cornelia ka la ong ba phin leit jah tang shisngi 
ar sngi.” 

"Ka ong kumta ? Haba ha London nga shem bun 
kiei kiei Ia ka ban leh. Ka Mrs Hare ka la kham shait 
bha ?” 

“Thik hi kumjuh. Nga tharai ki jingsbitom i mimi 
ki long na ka jingmut ngiew, shiteng shiliang na kita ; 
lada in tang pyneh ia lade, in sa kham shait bha. Kaei 
kato ha ka parsel ?” 

“Phim dei ban kylli, Miss Barbara. Kam dei la phi. 
Ka iadei tang ia i Mrs Hare.” 

I dei i-ei i-ei ba phi la wanrah na ka bynta i mimi, 
Archibald 1” 

‘‘Hooid kein. Ka jingleit jngoh u nongkyndong ia 
ka London ka donkam ki present na ka bynta ki lok 
jong u ; la kumno kumno ka la ju long kumta ha ki sngi 
laid dustur rim.” 

“Haba ki briew ki thaw la ki will jong ki shuwa 
ban mih, bad ki pynlut artaiew ha kaba laid lynti ha ka 
kali,” la rkhie ka Barbara. “I parad i ju iathuh ki 
jingiathuhkhana la ngi shaphang kata haba ngi dang 
iarit. Hynrei da shisha ka dei kaei kaei na ka bynta 
i mimi ?” 

"Ngam shym ong ia phi kumta ? Nga la wallam 
aiu re aiu ruh na ka bynta jong phi de.” 

”0 ! hato kaei sha ?” ka la pynmih ktien, ka da 
kiew saw ka khmat, bad ka da sngewlyngngoh la u shu 
kren biria thamula ne shisha. 

“Hangto ka khynnah bam lah shah. ‘Kaei sha ?* 
Ap tang khyndiat, bad phin sa iohi hi ka dei kaei.” 

U ia buh btuk ia ka parsel, ne ka jingkli, kaba u la 
dang rah halor ka shuki kper, bad u la sdang twad la la 
ki pla jong u. Man la ka pla ba u kloh bad ba u twad 
ym man i don ei-eL 

"Barbara, nga tharai ka la jah. Nga la dei ban 
pynjah la ka hangno re hangno.” 

U klong jong ka u la tied kyndeh katba ka la nang 
leng sngap jar hangta, ka da khraied ka khmat sha u ha ka 
jiogshai bnai. Ka la jah ? Hato kan dei kaei kein ? 

Hynrei, ynda u la twad biang arsien, u la lap ei-ei 
ha pla jong ka tdong soptilor. "Kane hangne, nga ngeit ; 
kaei kaba la pynpoi la ka hangta ?” u la plie la i synduk 
rit, bad u da sei shabar la u kynjri ksiar bajrong, u la 
pashat fa u sawdong war ka ryndang jong ka, kumba 
pashat khwai dohkha. Ia i loket la pynsnoh ha uta u 
kynjri. 

Ki jingsaw kyr-ang ngab ki ialeit lawan, u klong- 
snam u la kyndeb kham stet shuh sbub. Kam lait kren 
sngewnguh ei-ei ; bad u Mr Carlyle u la shim fa ka 
jingkli song, bad u la nang laid shaduh ba don ka Mrs 
Hare. 

Ka Barbara ka la btid nadien ha ki khyndiat minit. 
Ka kmie jong ka ka la dang shu leng, ba ka ap da ka 
jingkhmih lynti leh sngewbha la ki jingwanlaid u Mr 
Carlyle. Ym don mombati ha ka kamra, hynrei ka la 
thaba da ka jingshai thaba ka ding. 

"Mynta, wat rkhie ha nga,” u la ong, u da law la 
u ksai parse). "Ym dei ka song-kli jong ka jain belbet 
na ka bynta ka jingphong riam, bad kam dei ka song-kli 
jong ka kot-kli, ka ban ai arphew hajar shisnem shisnem 
ha phi. Hynrei ka dei — ka kushon ba da ka Iyer. ” 

Ka la long kaei kaei ba ka Mrs Hare bapli, ba la 
thait Iwait katta da kaba shu shong bad dem thiah, ka 
la thrang dik-dik la slem ; ka la lohsngew ba kaba kum 
kata ka kam leh pahuh lah ban thied ha London, hyn- 
rei kam ju la kynmaw mynno mynno ban lohi kawei. 

Ka la shim fa ka lajan da ka kti ba la kner i-kwah 
lalot, ka da shat ka jingpeit khmat basngewnguh ha u 
Mr Carlyle. 

“Kumno sha ngan sngewnguh fa phi na ka bynta 
kane ?” Ka la kren thnum lyngba ki ummat ba snob 
umjer ha ki irmat jong ka. 

“Lada phi dang kren sngewnguh fa nga, ngan nym 
wallam ei-ei shuh lano lano fa phi sa shisien pat,” u la 
pyrta kren sngewtynnat, u da sngewbha ban iohi ia ka 
ba ka sngewbha kumta ; naba, la katno katno ba u 
nongbishar bad ka Barbara ki la lah ia ka ban leh, u 
la sngew synei hi hoin na ka bynta ka Mrs Hare, bad u 
la sngewlem ia ka bad ki jingshah shitom jong ka. 
“Nga la iohsngew phi kwah ia kajingpynsuk jong ka 
kushon Iyer, bad ba leit jia ban iohi katto katne ba la 
buh pah itynnat riang ha ka jyngkhangfit ba ha Strand, 
ka la jia jingmut ia nga ban wallam ia phi kawei.” 

“Katno kaba stang ka long !” la pyrta ka Mrs Hare. 

“Stang 1 O, hooid, stang ia mynta, namar ym pat 
‘pynskhem,’ kumba ki lok jong ngi lyngba ka duriaw 
Atlantik ki ong. Khmih : kane ka long ka rukom ban 
pyndap Iyer la ka. Kato hangto ; kam stang shuh 
mynta.” 

“Ka la long sbun mynsiem shisha shisha fa phi ban 
pyrkhat shaphang jong nga, Archibald.” 

“Nga Ia dang iathuh ia ka Barbara ba ka jingleit 
jngoh kai ia ka London ka donkam ka jingai ia ki lok,” 
la pbai ktien u Mr Carlyle. “Phi Iohi katno nga la pyni 
smat i-sting khrik khrak ia ka Barbara ?” 

Ka Barbara ka la weng kyrkieh ia u kynjri, bad 
ka la buh la u ha khmat ka kmie jong ka. 

“Uba la itynnat sat I” la pynmih ktien ka Mrs 
Hare ha ka jingleh lyngngoh. “Archibald, phi la bha 
la bha phngar, la jynsur jynsur mynsiem sat ! Une u 
la dei ban shongdor shikatdei eh ; une u long sha Iyndet 
iba shu malu-mala.” 

“Kren bieij 1” la rkhie u Mr Carlyle. “Ngan Tathuh 
ia phi baroh ar ngut kumno nga la kylla thied ia u. 
Nga la leit sha ka jaka u nongdie tnawkordor shaphang 
ka baje-kti jong nga, kaba la nang laid suki dang shen eh 
ha ka rukom ka bam lah ban iatrei kam trei jam shuh 
satia ; bad hangta nga la iolii ka jingbuh pah itynnat lut 
ia ki kynjri kiba sdien haneng khlieh ; don kiba khia ban 
biang la u riewshongbishar, don kiba sting bad itynnat 
khmat ban biang ia ka Barbara. Nga isih ban iohi ia u 
kynjri barben ha ka ryndang ka theidonburom. Ki la 
pynkynmaw ia nga ia u kynjri ba ka la jah ha ka sngi ba 
ma ka bad ka Cornelia ki la i'aleit bad nga sha Lynne- 
borough ; ka jingduh ba ka Barbara ka la iai ban ha 
kaba kynnoh ba dei ka pop jong nga. ba nga ring ia 
ka lyngba ka shnong, ban peit pyrthei, katba ka Cornelia 
ka la nang leit dukan.” 

“Hynrei nga shu kren danda haba nga ong kumta,” 
la long ka jingknieh-ktien ka Barbara. “Hooid kein ua 
da la jah wat lada phim shym la don bad nga ; ki syrdoh 
ki la long barobor kiba iai phloit.” 

“fJiuma te, kine ki kynjri ha ka dukan London ki 
la pynkynmaw ia ka nusip sniew ka Barbara, bad nga la 
jied uwei. Nangta u nongdie dukin u la wallam sa katto 
katne ki loket, bad u la nang pynkhraw la ka jing* 
pynbit ia ki ha kaba buh jingkynmaw la u shfiiuh ki kur 
ba la lap, ynnai da kren ia ki jong ki baieij, tad ynda 
nga iathuh ia u ba u lah ban pynsnoh uwei sha u kynjri. 
Nga tharai i lah ban bat ia uta u lyngkhot shfiiuh ba phi 
fiieWkor, Barbara,” u la pynkut nia, u da pynhiar la ka 
jingsawa. 

“I lyngkhot alu ?” la kylli ka Mrs Hare. 

U Mr Carlyle u la khmih war sawdong ka kamra, 
imat kumba u sheptieng la ki kynroh ting hi ba ki lah 
ban iohsngew Ta ka jingpasiaw mian jong u. “Ki jong 
u Richard. Ka Barbara ka la pyni ia u sha nga ha 
kawei ka sngi baba ka dang kylla la ka desk jong ka, 
bad ka la ong ba u dei u fiiuh-kdor ba la shah khap 
hamar kata ka jingpang.” 

Ka Mrs Hare ka la pynnoh ia lade sbak ha ka shuki 
bad ka la buhrieh la ka khmat ha ki kti ba la kdup 
jong ka, ka da khynniuh iar-r-r iar-r-r. Ka la paw shai 
ba ki ktien ki la kyrsiew ia ka tyllong jingsngewsih 
bajylliew aiu re aiu. “O, u khun jong nga I u khiin jong 
nga !” ka la kyang iam ; “u khiin jong nga ! u khiin 
shem jynjar jong nga ! U kpa ki khiin u lyngngoh ha ka 
jingbamshait jong nga, Archibald ; ka Barbara ka kren 
ibein ia ka ; hynrei hangta don ka tynrai jong baroh ka 
jingshem jynjar jong nga, mynsiem bad met, O Richard 1 
Richard 1“ 

La don ka jingiasangeh bapynjynjar jingmut, naba 
ka jingiakren kam ai lad shuh la ia kano kano ka jing- 
kyrmen ne jingpyntngen. “Deng biang u kynjri jong 
phi sa shisien pat, Barbara,” u Mr Carlyle u la ong, 
hadien shiphang, “bad ngan donbok phin koit phin 
khiah da kaba deng ia u. Ka jingkoit jingkhiah bad 
ka jingpyntbymmai, thei-samla donburom.” 

Ka Barbara ka la wiat samrkhie rtioin, bad ka la, 
peit lieb ha u da ki khmat blu ba itynnat jong ka kiba’’ 
shlei katta katta da ka jingieit. “Phi la wanrah aiu na 
ka bynta ka Cornelia ?” ka la bteng-ktien. 

Ei-ei, ba 1-bang ban peit,” u la jubab, da ka khmat 
leh khia-thew lam i-bein ; “tangba nga kyrmen ngatp shym 
shah thok. ..Nga -la thied ia ka ka shol. Ki nongiaid; 

die jaifi ki la kren smai ba ka la long ka jaifi Kashmir 
ba shisha na Paris ; nga kyrmen kan nym kylla long ka 
jain Manchester bapyndonkam paidbah.” 

‘‘Lada ka long makna, ka Cornelia kan nym tip ia 
ka jingiapher.” 

“Ngam lah ban ong ia kata. Hynrei, ia nga hi, 
ngam iohi balei ba ki mar ki nongwei kin iaid dor palat 
ia ki tiar Bilat,” la kren kynthoh u Mr Carlyle, u da 
kylla sngew ieit-ri. “Lada nga kup shol, ngan kyntait ia 
ka jaifi French babha tam eh ba la ju shna na ka bynta 
ka shol hok babha na ki karikhana la jong jong ka 
Norwich ne Paisley.” 

“Ap haduh ba phin da kup hi ; phin sa kren sa da 
kumwei pat shen hadien,” la kren khia jingmut ka 
Barbara. 

Ka kmie ka Barbara ka la weng la ki kti jong ka 
na la ka khmat ba la lieh blieij blieij. “Katno ka dor 
jong ka shol ?” ka la kylli. 

“Lada nga iathuh ia phi, phi dei ban kular ban 
nym iathuh ia kata ha ka Cornelia. Kan mai kan tim 
ia nga ia ka jinglong lutphut jong nga, bad kan buh 
khop ia ka hapdeng ki khylliap kotsada snep rynsun ba 
la shna khnang, bad kan nym sei shuh shabar lano lano 
ruh. Nga la ai khatphra jini na ka bynta jong ka.” 

“Kata ka la long ka dor kaba la heh bah,” la kren 
pynban ka kmie ka Barbara. “Ka dei ban long kaba 
bha shisha shisha. Ngam patju la ai palat la ka byn- 
riew jini na ka bynta ka shol ha ka jingim jong nga.” 

“Bad ka Cornelia, nga ndd ban ong, kam ju palat ia 
ka shiteng jong ka hynriew,” la rkhie pashait u Mr 
Carlyle, “ftiuma te, ngan kren leit noh noh bad phi 
bad ngan shu iaid noh shuwa ; naba lada ka tip ba nga: 

lab wanphai biang la baroh Shikatto ngan Sa shah 
lekshor.” 

U la iakynjut-kti bad ki. Ka Barbara, la katta rub* 
ka la laid synran Ta u shadub ka jyngkieng khmat, bad ka 
la jam sha khmat phyllaw ryngkat bad u. 

“Phin kem khriat, Barbara. Phi la iebnoh la ka 
shol bapoh ling.” 

“O, 6m, ngan nym kem khriat. Katno kloi ba pbi 
shu leit noh ! Phi la shong niar eh shipbew minit.” 

“Hynrei phi klet pat ba ngam pat shym poi ling.” 

“Phi la don ha ka lynti jong phi sha ling u 
Beauchamp, bad phin nym pat poi ling la shikynta ar 
kynta lada jia kumta,” la kren ka Barbara ba ka surkren 
kaba sngewmatmong. 

“Kata ka pher ; kata ka long ha ka kam ; bad ym 
don ba ai lad na ka bynta ka kam kham kloi ban la ka 
Cornelia. Hynrei ngan nym ioh daw ei-ei ruh la ka ban 
shah ia nga ba ngan jah slem na ling lait noh na ka 
kam ka jam. Ka don sanspah tylli ki jingkylli ha u 
thylliej jong ka shaphang ka London ha kane ka khyllip- 
mat, sngewthikna la kata. Barbara, nga tbarai i mami 
jong pbi i pang sha bam dei rukom.” 

“Phi tip kumno i shah ia i barit ria eh ban pynking 
khlieh la i, bad hynne ka miet i la ioh ia kaei ba i kbot 
kawei na ki jingphobsniew jong i,” la jubab ka Barbara. 
“I ong ka long ka mahdm ba ei-ei kaba sniew kan sa 
dang wan jia, bad i la don ha ka jinglong khieshoh-rih 
ba-ijynjar sat baroh shisngi. I papa i la bitar shaphang 
jong i ba i khie tlot bad khynfiiub-rih katta katta, i da 
ong ba i dei ban pyneh mynsiem la lade bi na ki ‘jingpir 

snieh’ jong i. Hooid kein ngim mad iathuh la i pa 
shaphang ka jingphohsniew.” 

“Ka Iadei shaphang — ka — ” 

U Mr Carlyle u la sangeh noh khek, bad ka Barbara 
ka la phai wiang baroh sawdong jong ka bad ka jingkhih 
khynniuh ka met, bad ka la shur jan khak sha u katba ka 
la nang pasiaw. Um shym la ai i'a ka la ka ksangti jong 
u ha kane ka por. 

“Hooid ; shaphang ka jingpyniapbriew. Phi tip 
i mimi i la ju kren shai barobor ba u Bethel u la don kti 
ei-ei bad kato ka kam ; i ong ba ki jingphohsniew jong 
i ki pynngeit fa i shaphang kata, lada ym da kumwei pat, 
bad i la phohsniew ba i iohi ia u bad — bad — phi tip.” 

“U Hallijohn ? ” la pasiaw u Mr Carlyle. 

“Bad u Hallijohn,” la kohnguh ka Barbara, bad ka 
jingkhih-met iar-r-r. “U paw ba u leng hajrong ka met 
jong u, katba u nang thiah ha madan ; thik hi kumba 
u dem haba lap ia u. Bad kato ka Afy basniewrunar 
sat ka la dang ieng ha tduh jong ka kamra shetja, ka 
da peit kai.” 

‘‘Hynrei ka Mrs Hare kam dei ban shah ia ki 
jingphohsniew ram-ia ban pynkulmar jingmut ia ka 
mynsngi mynshai pat,” la kren said nia u Mr Carlyle. 
“Kam long kaba sngewlyngngoh ba ka phohsniew sha- 
phang ka kam pyniapbriew, namar ka shu iai pyrkhat 
barobor barobor khlieh ka sngi tang shaphang jong 
ka ; hynrei ka la dei t6i ban ialeh iap ban bret ia kata 
ka jingsngew na ka ryngkat bad ka miet.” 

“Phi tip iba kumno i mimi i long. Hooid keifi i la 
dei ban leh kumta, hynrei im lah. I papa i lyngngoh 
kaei kaba pvnlong ia i ban khie pang jur katta katta 
bad ka jingkbie khynfiiuh la dang ngir mynstep, bad i. 



mimi i donkam ban pynmih ki jait daw baroh : naba, 
kumba phi tip bha, ym bit kren siat jingmut ei-ei sha 1 
pa khyndiat ruh shaphang ka jingpyniapbriew.” 

U Mr Carlyle u la kohnguh kfalieb da kaba i-leh 
khia eh. 

“I mimi i iai kren shaphang ti Bethel. Bad nga tip 
ba kane ka jingphohsniew kam shym mih naei naei ha 
ka pyrthei hynrei tang namar ba i leit i'ohi la u ba u 
la laid lait fa ka khyrdop jong ngi hynnin ka sngi. Ym 
ba i tharai ba dei ma u uba la leh la ka ; da kaba 
sniew-bok eh. y n don jaka xa ka ban long kumta ; hynrei 
in iai brin ktien ba u la don kti ei-ei ha ka ha kano re 
kano ka rukom ; bad u pynngiew ha ka jingphohsniew 
jong i.” 

U Mr Carlyle u la nang laid ha ka jingsngapjar ; 
ha ka jingshisha urn don jubab la kaba u Jah ban ai. 
1) lyoh u la hap halor ka ling u Mr Hare, bad ka la 
tong ka jingiakren ka bam pynsuk jingmut. Ka Barbara 
ka la bteng biang. 

‘‘Hynrei shaphang i mimi ba in leit pyrkbat la ka 
ha ka khlieh ba ‘ei-ei kaba sniew kan dang wan jia* 
namar ba i la phohsniew fa kane ka jingphohsniew, bad 
ban pynjynjar jingmut ia lade halor kane, ka long kaba 
ym sngew lah long haduh ha nga la kylfa dom bad i 
baroh'shisngi hynne ka sngi. Ka jingbieij ba kum kata, 
phi tip, Archibald, ban ngeit ba ki jingphohsniew ki ai 
dak fa kaei kaei ka ban dang jia ! sa ba katta de artat 
hadien jong kine ki sngi ba la shai la stad ki brieve 
tnynta !” 

"Ka jingshitom i mei jong phi ka long kaba jur, 
Barbara ; bad im da khlaih bha ruh.” 

“Nga tharai baroh ki jingshitom jong nsi ki la 
khraw— naduh— naduh kato ka janmiet badum,” la phai 
ktien ka Barbara. 

“Phi la fohsngew na ka Anne?” la kylli u Mr 
Carlyle, u da kwah ban kylla la ka jingiakren. 

“Hooid, ka shait bha. Kaei phi tharai ki Tamut ban 
ai kyrteng la i khdnlung ? Anne : kum xna ka bad i 
mimi. Kaba sngewjli sat ka kyrteng !” 

“Ngam tharai kumta,” la ong u Mr Carlyle. “Ka 
long beit shida bad sada : nga sngewtynnat shibdn eh la 
ka. Khmih ha ki kyrteng jrong bajlan ha ling jong 
ngi — Archibald ! Cornelia ! Bad ka jong phi, ruh — Bar- 
bara ! Katno shishyntur sbuk ki long baroh !” 

Ka Barbara ka la pvnran shyllangmat. Kane ka 
long kumba ong ba um sngewbha pllng la ka kyrteng 
jong ka. 

“Ki majistor ki iabtin kam eh hynnin ka sngi, phi 
tip ?” u la bteng-ktien. 

“Shibdn eh hi kein, nga ngeit. Hynrei phim shym 
la shong kai slem kat bah biang ia nga ban iathuh khubor 
ei-ei.” 


Ki la lapoi ha khyrdop, bad u Carlyle u lajan sa ban 
jam sha shiliang jong ka, ha kaba ka Barbara ka la buh la 
ka kti ha ka ksangti jong u ban pynsangeh ia Ur bad 
ka la kren ha ka jingsawa ba leh-tieng. “Archibald.” 

“Balei, ia-ei ?” 

“Ngam pat shym kren sngewnguh la phi shaphang 
une,” ka la ong, ka da ktah ia u kynjri bad la iloket. . 
“Wat leit fiiew ia nga ka bam sngewnguh.” 

“Phi ka khynnah bieij I — kam shongdor ia ki jing- 
sngewnguh. To, kato ! mynta, la siew ia nga. Khublei 
thiah-suk, Barbara.” 

U la dem ka khlieh bad doh la ka na ka ngab jong 
ka ; u la pawang lyngba ka khyrdop, da kaba rkhie, 
bad u la kab stet noh. “Wat ong ba ngam ju ai ei-ei 
ia phi, ho,” u la phai la ka khlieh sawdong ban ong 
biang. “Thiah-suk.” 

Baroh ki thied ki jaw jong ka ki khih syier Jar i'ar, 
baroh ki thied-snam ki patied ; u klongsndm jong ka u 
la kyndeh da ka jingsngewkmen bneng. ,Um pat ju la 
doh ia ka, la kata ka kynmaw bha, naduh ba u dang 
khynnah. Bad haba ka la wanphai ling shapoh kamra ki 
jingsngewshitrhem mynsiem jong ka ki la leh shongshit 
katta katta shirukom ba ka Mrs Hare ka la shu peit lyng- 
ngoh. 

“Kynruh shakuriaw ban tbeh sharak, Barbara, bad 
phi lah ban trei la ka karm Hynrei vat leit khang ki 
jyngkhang dieng ; nga sngewbha ban khmih kai shabar ha 
kine ki miet shai bnai.” 

Ka Barbara, la katta ruh, kam man leit trei la ka 
kam ; ka ruh imat ka iasngewmuja “ka iakhmih kai sha- 
bar ha ka miet shai bnai,” naba ka la shong khop ha ka 
jyngkhangiit. Ka la sdang im biang la ka shiteng kynta 
ba ka la dep “ ‘Wat ong ba ngam ju ai ei*ei ia phi,’ ” 
ka la thnom marwei marwei ; “Halo u mut sha u kynjri, 
ne sha ka— ka jingdoh ? O Archibald ! balei phim ong 
ba phi ieit ia nga ? M 

U Carlyle baroh shilynter jingim ka jong u u la don 
ha ki jingialang lok langjor bajan eh bad ki Hare. Ka 
tnga nyngkong jong u kpa jong u — naba u riewsaid 
Carlyle ba 1a tap u la shongkurim arsien— - ka la long shi- 
bakha bad ki jong u Justice Hare, bad kane ka la pyn- 
long ia kine ki ting ban iai iadon lang khek~shi-khek» 
U Archibald, u khtin jong ka Mrs Carlyle ka baar, u la 
thlia bad leh ieit khynnah teng-teng ha ka Anne, teng- 
teng ha ka Barbara. Teng-teng u iakajia bad ki khyn- 
nah kynthei ba-itynnat, teng-teng u khroh ia ki, kumba 

un leh ha la ki para kyitihei la jong ; bad um ju salia 
ban pynbna madan ha ki shijur ki shipara ba ka Anne 
ka la long kaba u kham sngewieit kyrpang. Ka khynnah 
bajemnud bad bapynjem ka la Icrg, kum ka kn e jcrg 
ka ; katba ka Barbara ka pynpaw la ka jong ka mon 
bad teng-teng ka fatyngkhuh bad ka jong u Carlyle samla. 

Ka baje ka la tied shiphew. Ka ktnie ka Barbara ka 
la shim la ka jingdih ba ka ju dih ka jong ka, ka brandi, 
bad ka um, ka klat rit ba pyndap lai ha ka saw bynta. 
Khlem kata, ka ngeit ba kan nym lah iohttiiah ; ka 
pyniap la ka jingpyrkhat khuslai, ka la ong. Ka Barbara 
ynda ka la shna ia ka, ka la leit phai biang sha ka 
jyngkhangiit, hynrei kam shym shong biang. Ka la Feng 
ha khmat jong ka, ka shyllangmat ka da nguh sha khmat 
mar pyrshah ia ka fit jyngKhangfit pdeng. Ka sharak 
kaba da shat jingshai bathaba, ka la don hadien jong ka 
kumta ba ia ka dur khmat jong ka lah ban i'ohi na 
madan phlang, lada don mano mano hangta ban peit 
shata. 

Ka la ieng hapdeng jong ka ri jong ka jingphoh- 
sniew, ka da pyllait jvnsur bha sha baroh ki jingring 
bashoh jadu bad jingpynpyrkhat ruma rutit tarn ki jong 
ka. Ka la iohi ia lade hi, ha ka jingpeit khmih lynti, 
ka tnga jong u Carlyle, ia uba la i-bishni, la j-bishni 
lut da baroh ha West Lynne ; naba, nalor ba u la long 
uba ieit tam eh ha ka pyrthei sha ka dohnud jong ka, 
kumta ruh u la long ka jingpyniakapjur bakhraw tam 
ha kata ka thain baroh sawdong. Ym don ka kmie ka 
kam ikwah dei pyrsa-kurim ia u ; ym don ka khtin kyn- 
thei ka ban nym ong, “Hooid, khublei ia phi,” sha ka 
jingphah kylli na u Archibald Carlyle ba ring jingieit, 
“Ngam ju la sngewthikna, sngewthikna bha thisha, 
shaphang kata, tad haduh mynta ka mict,” la kren thnom 
ka JBabara marwei marwei hapoh lade, ka da ktah leh ieit 
la i loket, bad ka da kynthah pyndei tak-shi-tak la i 
ha ka ngab jong ka ; “barobor nga la p>rkhat ba 

u lah ban mut ei-ei ; lane um mut ei-ei ; hynrei ban ai 
ia nga la ine em — nangta ban doh pat la nga— O 
Archibald 1” 

Ka sangeh. Ki khmat ka Barbara ki iapeit iapeit 
shlip ha ka jingshai bnai. 

“Ban da u la shu ong ba u ieit ia nga I ban da u 
shu pynjem la ka dohnud ba khie kyrbeh ka jong nga ! 
Hynrei ka dei ban wan ; nga tip kan wan ; bad lada 
kato ka tymmen daitbriew Corny — ” 

Ka Barbara Hare ka la sangeh khek hamar hangta. 
Kaei katai kumtai, ha ka tduh ba sha jngai jong ka 
madan phyllaw, ha marpyrshah thik ka khmat jong ka 
jingkah syrngiew jong ki dicng rben sla ? Ym dei ki sla 
kiba pynmih ia ka jingkhih, namar ka la long ka 
miet bajaijai. Ka la ieng ap hangta katto katne minit 
bad da kaba shai ka la Tohi ba dei da ka dur briew. 
Kaei sha ? Shisha kein ka dang pyni-dak ei-ei sha ka 1 

Lane ka i kumba ka leh kumta. Katai ka long da 
shisha ka kti kaba khih, bad mynta ka la nang tur shijam 
pa shijam kham shajan, bad ka rah kaei re kaei kaba 
ka phong ha ka khlieh jong ka— ka tupla jot rathaw ba 
don ka rymmiang bai'ar, kawei ka “tupia jem balar rym- 
miang,” ba la tawiar syngwiang da u kynja tmaifi-khla. 

U dohnud ka Barbara Hare u la kynthih, kumba ki 
ong, haduh shyntur, bad ka khmat jong ka ka la lieh 
phlar-lar-lar kumba lap ha ka jingshai bnai. Ka jing- 
pyrkhat banyngkong jong ka ka la long ban pynkieh 
shnong la ki shakri ; kaba ar, ban shu nang sngap jar 
shuwa ; naba ka kynmaw la ka jingsheptieng bad ka 
jingmaian kaba lasnoh bad ka ling ka sera jong ki. Ka 
la leit sha ka kamrabah, ka da khang khyrdep ia la ka 
kmie ha ka jaka shongkai, bad ka la ieng ha ka syrngiew 
jong ka batsha, ka dang shu peit sah. Hynrei kata ka 

dur-briew ka shai ba ka la biid ia ki jingiaid jong ka, 
bad ia ka tupia la weng biang, bad la pynkhih kaweh 
tyngeh tyngeh. 

Ka Barbara Hare ka la sheptieng lap sheptieng im 
haduh ba ka la jan khie tlot rynieng ; ka dei ban tih ia 
ka daw ; ka dei ban iohi uei bad ka long kaei ; ia ki 
shakri shaker kam nud pynkieh, bad kito ki jingpynkhih 
ki long kiba dei ban shu kohnguh ruma, bad ym lah 
ban niew-sting ,* hynrei ka la don kham btin ka jing- 
shlur ba long tynrai ban ia kata kaba hap bynta sha biin 
bun ki theisamla donburom. 

"Mimi,” ka la ong, ka da phai sha ka kamra shong- 
kai bad ka da kynrup ia ka shol katba ka da ialeh ban 
kren khlem sngewkyndeh mynsiem, “Ngan sa shu iaid 
arsut ka lynti phyllaw bad khmih la i pa i Ia wan.” 

Ka kjnie ka Barbara kam shym jubab. Ka la dang 
pyrkhat ha biin kiwei kiwei kiei kiei, ha kata ka jing- 
iong suk jarjar ia kaba khyndiat i jingdih pynsyaid i 
shait ai sha kito kiba tlot ka met ; bad ka Barbara ka la 
khang khyrdep jarjar ia kajyngkhang bad ka la p£r tuh 
biang sha ka batsha« Ka la ieng shiphang ban pyniaw, 
mynsiem ia lade, bad sa shisien pat ia ka tupia la pyn- 
khih kaweh bam i-lah shah shuh. 

Ka Barbara Hare ka la sdang la ka jingiaid jong ka 
sha pyrshah kata ka jaka, kata ka jingsngew ngiew bam 
lah batai ka da pyndap ia ka dohnud ba noh mynsiem 
jong ka. Ryngkat bad kata la wan, bad ka jingshep- 
tieng i'ap, ka jingsheptieng ia kata kawei pat ka jingsniew 
bam lah batai—ka jingsniew ba ka kmie ka Barbara ka 
la pynbna ba la pashat syrngiew lypa ha ka jingphoh- 
sniew jong ka. 

CKa fjmgiafcren fiaraniarwet cJor shath 


nat 


rtU A i-pjah bad kynjah ka ling rim ha ki jingshat jing- 
~gl\ shai kikjat bnai. Ym patju la shaibnai kham phyr- 
nai mynshuwa ; ka la da ba khrek-rek-rek ia ka 
kper khlaw ba laid jlan, ka la pashat jingphyrnai wat ha i 
shyrtong syiar ha tmim ling, ka la ba ha ka batsha, bad ha 
ka Barbara hi katba ka la nang wan paw ha khmat jong ka. 
Da kaba par tuh sor na ka batsha la laid ka Barbara, 
ki khmat jong ka kiba la peit pyrkhing shlip bad ka 
jingsyier mynsiem har har ha kata ka bri dieng ba ha 
ka kjat jong ka kper. Uei kein kumto ba la kam ki 
kjat blait shabar na shapoh ki dieng, bad uba la kaweh 
kti leh phylla sha ka katba ka la nang Ieng ha jyng- 
khanglit, ka da pynsngewlwait la ka mynsiem jong ka 
katba ka la nang peit shaifi ? Hato dei da u briew ma, 
uno re uno u ban wallam jingjia ba kham sniew shuh 
shuh ha ka ling ka sem jong ki, ha kaba ka jingjia 
sniew ba sohsat ka lah da wan jia lypa ; hato dei da u 
nongwanjngoh ba na kawei pat ka pyrthei ma ; ne hato dei 
tang ka jingpynmala khmat mo seh 1a ka ? Kam lah 
long kumta, da shisha, naba kata ka rynleng briew ka 
dang shu wan mihpaw biang, ka da pynkhih kti sha ka 
kumba mynshuwa ; bad, da ka khmat ba la lieh shun 
blaj bad ki mat ki pung ba la khih kyiuh, ka Barbara ka 
la ksoh bat skhem la ka shol jong ka sawdong la lade 
kum ban pynkhreh lypa loh jia ei-ei ka basniew bad ka la 
hiar arsut ka lynti pbyllaw ha ka jingshai bnai. Ka 
dur-briew ba ai-dak ka la jah noh shapoh ki dieng 
katba ka la nang leit shajan jong ka, bad ka Barbara ka 
la Ieng sangeh noh. 

“Mano hangto, bad phi dei uei ?” ka la kylli bad ka 
kan mynsiem tiaw shapoh. “Phi kwah aiu ?” 

“Barbara,” la long ka jubab ba la kren pasiaw bad 
bathrang mynsiem, “hato phim ithul. shuh seh mo la 
nga ?” 

Da shisha ka ithuh bha kein — la kumno kumno ia 
kata ka jingsawa ktien jong u ; bad ka jingkyang shla 
ka la lait na ki rymmiang shyntur jong ka, ka da pyn- 
sngewthuh ia ka jingsngewsheptieng ba kham jur ban ia ka 
jingkmen, la ki iakhlch lang baroh ar. Ka la ngam 
shapoh ki dieng, bad ka la iam bhiik katba uwei ba ha 
kariamjong u nongbylla kp£r u la kynrup bad kern ia 
ka ha la ki ksangti. Wat la u don ka phrok kynthei, ka 
tupia bala kyllaifi da u lang-iap, had kifiiuhmoh hiuhmaih 
bad ki main-ker ba shu thok, uba long rnga kum uba 
napoh khyndai pateng hiamra, ka ithuh bha ia la u 
jong u hynmen. 

“O Richard ! nangno phi la wan kumne ? Kaei 
kaba la pynwan sang ia phi hangne ?" 

“Phi ithuh ia nga, Barbara ?” la long ka jingbteng* 
ktien jong u. 

“Kumno ngan lah— ha kane ka riam pher ? Ka 
jingpyrkhat ka la siat jingmut ha nga ba ka lah ban 
long mano re mano na phi, bad wat kata hi ruh ka 
pynjlep mynsiem thiaw ia nga da ka jingsyier mynsiem. 
Kumno ba phi nud ban khein dohiap ia la ka jingim kat 
ban wan hi hangne da lade kumne ?” ka la ban ktien, 
ka da kyrthat ki kti. “Lada kin tang shu lap ia phi, 
kan long ka jingiap ia phi ; ka jingiap— halor ka— phi 
tip bha I” 

“Ka diengphasi,” la phai ktien u Richard Hare. 
“Nga tip bha ia kata, Barbara.” 

“Te ban lei ban pha jingim katta katta ? Lada i 
mimi in tang iohi la phi, kan pyniap syndon la i artat.” 

“Ngam lah ban im kumba nga iai im mynta,” u la 
jubab kthang mynsiem. “Nga la trei ha London naduh 
ba— ” 


“Ha London I” la kem ktien ka Barbara. 

“Ha London ; bad ngam ju la kynriab nangta; 
Hynrei ka long ka kam kaba eh la nga, bad mynta nga 
ioh ka lad ban im kham bha, lada nga lah ban ioh 
khyndiat paisa tvngka. I.ehse i mei jong nga i lah ban 
shah ban loh ia kata. Dei kane kaba la pynim ia nga 
ban par haduh hangne.” 

“Phi dang trei aiu ? Ha kaei ka kam ?” 

"Ha ka jaka set-kulai.” 

“Kajaka set kulai !” ka la pynmih ktien, ha ka sur 
kren kaba la ngam haduh tyllong u dohnud. “Richard I” 

“Tdi phi khmih lynti ba kan long kum u mahajon, 
lane uba trei bank, lane lehse u sekreteri ia uno ne uno 
na ki ministar u syiem— lane ba nga la long u 
riewdonburomsurom, uba im ha la ka lak ka putit ?” la 
kren kyrtoh u Richard Hare, ha ka sur kren kaba dap da 
ka jingsngewpisa mynsiem kaba pynpang shkor ia ka ban 
sngap ne iohsngew. “Nga kamai ja khat-ar tvngka 
shitaiew, Barbara, bad da kata nga donkam ban pyndap 
pynbiang lut la lade.” 

“Bapli sy'nei, ko Richard ! Bapli synei, wow, ko 
Richard 1” ka la iam lynniar ka da kjor ia ka kti jong u 
bad i£*n halor jong ka. “O, ka kam inlet bajynjar sang 
aiu sha k«to ka lit long 1 Tang kawei ka jingpyhtngeo ia 

ngi ka long, Richard, ba phi la dei ban leh ia ka kam 
runar ba pynpar-snieh hapdeng ka jingbamtipbriew bad 
jinglamwir.” 

“Ngam shym la leh runar ei-ei satia,’ > u la jubab. 

“Kumno ?’* ka la pyrta. 

‘‘Barbara, nga smai ba nga long luilui ; nga smai ba 
ngam shym don haba pyniap i'a uto u briew ; nga smai 
ba, na ka jingtip bashai jong nga hi, na ka jingTohi 
khmat jong nga, ngam tip ei-ei shuh mano ba la leh i'a 
ka nalor ia kaba tip ma phi. Ka biang i'a nga tang ban 
shu antad ; bad ka jingantad jong nga ka long bathikna 
bad bashisha kum kata ba utai u bnai u don hangtei ha 
sahit bneng ha khlieh jong ngi.” 

Ka Barbara ka la khih syier hir ka met katba ka la 
nang shur shajan jong u. Ka la long ka jingiakreri ba 
pynsyier mynsiem. “Da shisha phim mut ban pashat ia 
ka jingkynnoh pop ha u Bethel ?” 

“Bethel ?” la phai ktien mian u Richard Hare. “Um 
shym don ei-ei ban leh bad ka. U i'abeh la ki shangkha- 
wiah bad ki jyngriam sim kata ka miet, kein, ba u dei u 
riewlehtuh ha ka jaka kiwei !” 

“U Bethel um dei uta u riewlehtuh ha jaka kiwei, 
Richard.” 

“Um dei ?” la pynban ktien khia mynsiem u 
Richard Hare. “Ka jingshisha ia kaei ba u da long shi- 
sha kan sa paw pen ryngkew hi lano lano. Ym ba nga 
kwah ba kan paw ; uto u briew um shym leh kano kano 
ban pynmynsaw ia nga, bad u lah ban lai leh tuh khlem 
don ba ong iriano mano tad haduh kata ka akher ka sngi, 
kan sa pher am kata ia nga. Ma u bad u Locksley— 1 ” 

“Richard,” la kem ktien ka para jong u, ha ka jing- 
sawa ba pynsngap, “i mimi i ksoh bat ia kawei ka jing- 
pyrkhat baneh skhem, ia kaba im man lah weng satia ia 
kata na i. I ong ba i thikna ba u Bethel u la don ei-ei 
ban leh bad ka kam pyniap briew.” 

“Kata i la bakla. Balei in leit pyrkhat kumta ?” 

“Kumno ba kata ka jingsngewkynduh mynsiem ka la 
wan irih nyngkong ngom lah ia ka ban iathuh ia phi ; 
ngam tharai i hi i tip. Hynrei phi kynmaw katno iba 
tlot bad ba pyrkhat ngiew i long, bad naduh kato ka 
miet bashyrkhei barobor i shait don ia kata ba i khot 
*ki jingphohsniew’, i da mut ba i phohsmew shaphang ka 
jingpyniap briew Ha baroh kine ki jingphohsniew u 
Bethel u lone uba ha khmat eh ; bad i ong i sngew ka 
jingsngewthikna bathikna bha ba, ha kano re kano ka 
rukom, u iadon bynta ha kane ka kam.” 

“Barbara, um shym iadon bynta ei-ei ha ka palat ia 
kaba phi phi long.” 

“Bad— phi ong ba phim shym iadon bynta hangta ?” 

“Ngam shym don wat ha ka iingkper ha kata ka 
por"; nga smai ia ka ha phi. U briew uba la leh ia kata 
ka kam u la long u Thorn.” 

“Thorn !” la pynsawa ktien biang ka Barbara, ka 
da rah la ka khlieh. “U Thorn aiu uta ?” 

“Ngam tip. Nga sngewkwah nga tip; nga kwah lada 
nga lah ban tih ia u napoh khyndew. U la long u lok u 
jor jong ka Afy.” 

Ka Barbara ka la pynietig la ka ryndang cla ka 
rukom leh ba i-mcng briew. “Richard 1” 

“Aiu !” 

“Phi klet ia lade hi haba phi iathuh ia kata ka kyr- 
teng sha nga.” 

“5Jiuma,” la phai ktien u Richard, “kam dei ban 
iatainia shaphang kine kici kiei ba nga la buh la lade 
ha ka jingkheinduh. Bad ban pynpaw shabar blait ia 
la ka jingluilui jong nga kam lah pynbha ei-ei shuh ; 
kam lah ban pvnphai la ka jingairai jong u Nongtohkit 
mukotduma shaphang ‘Ka Jingpyniap bricw ba da thmu 
khnang pyrshah ia to Richard Hare, ba dang samla/ I 
pa jong nga i kthang mynsiem ia nga kumba mynno 
mynno hi ?” 

“Jur jliang. Im ju lakren ia ka kyrteng jong phi, 
lymne shah ia ka ban iakren. I la ai hukum ha ki sha- 
kri ba yn nym dei ia ka ban kren shuh ha iing ha sem. 
Ka Eliza bapli kam lah, lane kam mon kynmaw, bad ka 
la iai khot ia ka kamra jong phi, ‘Ka jong u Mr 
Richard.* Nga tharai ka kynthei ka la shu leh khlem 
pvrkhat ia kata ; ym dei kaba da leh thawnang khnang, 
ban pyndom ia i pa, ka la long ka shakri kaba bha myn- 
siem htir-htir bad ka la don lai snem bad ngi, phi tip. 
Ha kaba nyngkong eh ba ka la leh lait, i papa i la 
maham ia ka ; ha kaba ar, i la byrthen ia ka, kumba 
nga ngeit ym don mano mano uwei pat uba lah ban 
byrthen pyrthat rkhiang kumba leh ma i ; bad ha kaba 
lai i la beh syndon ia ka hangta hangta hi na iing. Uwei 
na kiwei pat ki shakri u la pynrah ia ka tapmoh jong ka 
bad ia ka jainkup shol shabar khyrdop, bad la ki 
synduk jong ka la phah noh ha kata hi kajuh ka sngi. I 
papa i la shim ka jingsmai ba— Phi la iohsngew ia kata ?” 

“Ka jingsmai aiu ? I shait shim btin btin.” 

“Kane ka la long kaba khia, Richard. Hadien ka 
jingaiaa ka rai, i la shim smai ha ka kamra bishar, ha 
khmat jong ki para majistor, ba lada i lah ban sbem ia 
phi in aiti ia phi beit sha ka jingbishar, bad ia kata in leh 
keiri, la phi lah ban nvm wanphai sa shiphew snem ha- 
dien. Phi tipia ka jinglong jong i, Richard, bad namar 
kata, sngewthikna ba in bat ruh ia kata* Hooid, keiri, 
ka long kaba mynsaw than ia phi ia ka ban don bangne . u 

“Nga tip ba im ju la leh !a nga kutnba i dei,” la 
kyang kthang mynsiem u Richard. “Lada ka jingkoit 
jingkhiah jong nga ka la long kaba tlot, kaba pyntong 
fa i mei bapli jong nga ban aili i'a nga ; hato kata kan 
dei mo ka daw ba yn kren ibein la nga ha man la ka 
khep, ha khmat ki briew ne haba iadon hi ? Ban da la 
kham pynsuk ia ka fing ka sem jong nga, ngan nym da 
la wad ka jingfalanglok ba nga la leit leh kylleng kylleng. 
Barbara, dei ban al lad ia nga ban don ka jingpynia* 
kynduh bad i mei jong nga.” 

Ka Barbara Hare ka la pyrkhat tiaw sbiphang sbuwa 
ba kan lait kren. 

“Ngam iohi kumno ia kata, lah ban pynbeit.** 

“Balei, im lah ban wan mih shabar sha nga, kumba 
phi la leh ? I khie ne i ha jyngthiah mynta kumne ?” 

“Ka long ka bam lah ban pyrkhat shaphang kata 
mynta ka miet,” la phai ktien ka Barbara ha ka sur kren 
ba lam tieng. “I papa i lah ban wan ling ha kano 
kano ka khyllipmat; i dang pynlut ka janmiet ha ling 
u Beauchamp.” 

“Ka long kaba eh ban hap iakhlad na i ha ki 
khatphra bnai, bad ban leit phaikylla biangkhlem da Iohi 
pat ia i,” la phai ktien u Richard. “Bad shaphang ka 
paisa tyngka ? Ka long shispah pound ba nga kwah.” 

“Phi dei ban don hangne biang lashai ka miet, 
Richard. Ka tyngka, khlem artalien, ka lah ban poi sha 
phi, hynrei ngam sngewthikna shaphang kaba Iohi la i 
mimi. Nga sngewshyrkhei la ka jinglaitim jong phi, 
Hynrei lada ka long kumba phi ong, ba phi luilui,” ka 
la* ban ktien, badien ka jingsangeh, “hato ka long ka 
bam lah ban pynshisha ?” 

"Mano ban pynshisha fa kata ? Kajingai sakhi ka 
long khlaifi pyrshah fa nga ; bad u Thom, lada nga ai 
kyrteng fa u, un long kum ka jingkren rngai sha kiwei 
pat ki briew ; ym don uwei ruh uba tip ei-ei shaphang 
jong u.” 

“Hato u dei ka rngai ?” la kylli ka Barbara ha ka 
jingsawa kaba mianmian. 

“Ma phi bad nga ki long ki rngai ?" la kren kyrtoh 
u Richard. “P16ng kumta ! wat ma phi ruh phi dang 
artatien ia nga ?” 

“Richard,” ka la pyrta kynsan kynsan, “balei bam 
Tathuh fa ki jingjia baroh sha u Archibald Carlyle ? Lada 
don uno uno uba lah ban iarap ia phi, lane u ban wad 
lad ban pynskhem ia ka jingluilui jong phi, ma ti u lah. 
Bad phi tip ba u long uba shisha bad skbem kum u 
isbad.” 

“Ym don uno uno uwei pat u briew ba im ba dei 
ban shaniah bad ka kam rieh ba nga don hangne, lait na 
u Carlyle. Hangno la tharai ia nga ba nga don, 
Barbara ?” 

“Don kiba tharai ba phi la iap, don kiba ong ba phi 
don ha Australia ; ka jingbamthikna hi ka lajan pyn'iap ia 
i mimi bapli. Ka la mih ka jingwan iathuh ba la iohi ia 
phi ha Liverpool, ha kajakaba dei leit sha Australia, 
hynrei ngim lah buddien ia kata sha kano kano ka nong- 
rim.” 


“Ym shym la don kum kata. Nga la iaid rieh beit 
sha London, bad bangta nga la don naduh kata ka por.” 

“Uba trei ha ka jaka set-kulai.” 

“Ngam lah leh kham bha. Ym shym la pynsan 
pynrangbah ia nga ha kano kano ; bad nga iasngewthuh 
bha bad ki kulai. Nalor kata, u briew ia uba ki pulit* 

beh-thong ki beh thong nadien nadien um lab ban kham 
lait mynsaw ha ka jingtap dum, haba pyrkhat ba u la 
long u riewdonburom, ban i'a kaba ” 

Ka Barbara ka la phai kynsan kynsan bad buh la 
ka kti ha ka shyntur u hynmen. “Sngap la lap,” ka la 
pasiaw ; ‘‘ine i papa.” 

Ia ka jingsawa ktien la iohsngew ba ki lanangjan 
nang jan sha ka khyrdop ; kata ka jong u Justice Hare 
bad ka jong u Babu Pinner. Uba haditn u la nang laid, 
uba ha shuwa u la rung. U hynmen bad ka para ki la 
ialeh tieng lang, niar ba kin nud ban pyrsad pvnhiar 
mvnsiem ; phi lah ban iohsngew ia ka jingkyndeh shadem 
ka Barbara. U Mr Hare u la khang ka khyrdop, bad u 
la nang laid ha la ka lynti. 

“Nga dei ban leit noh, Richard,” ka la ong stet ; 
“ngam nud sah wat sa shiteng minit shuh. Don hangne 
biang lashai ka miet, bad ha shuwa kata ka por ngan sa 
khmih aiu lah ia ka ban leh !” 

Ka la sdang mareh stet noh, hynrei u Richard u la 
pynsangeh biang ia ka. “Phim imat ban ngeit ia ka 
jingkren skhem jong nga ia la ki jingluilui. Barbara, ngi 
iadon para ma ngi hangne ha ka miet bajarjar, bad u Blei 
haneng jong ngi ; kumba ka shisha ba phi bad nga shisien 
ka sngi ngi dei ban i'akynduh ia U markhmat markhmat, 
nga la i3lhuh la phi ia ka jingshisha Dei u Thorn uba 
la pyniap ia u Habijohn, bad ngam shym don ei-ei kano 
kano ka ban ialeh kam bad kata.” 

Ka Barbara ka mih napoh ki dieng bad ka la her 
sting ling-ling, bad u Mr Hare u la lah da khang tala bad 
khang ka jyngkhang. “Shah ngan rung, papa,” ka la 
pyrtajam. 

U nongbishar u la plie biang ka jyngkhang, bad ka 
tupia jain jong u, ka khmut pukni jong u, bad ki khmat 

leh lyngngoh jong u ki la peit shain shlip ha ka Barbara. 
Hello ! kaei kaba la wallam la phi shabar ling katne miet, 
theisamla badonburom ?” 

“Nga la leit hiBr arsut ban wan shaw la phi,” ka la 
kren thait hob-hob, “bad nga la kum — la kum — laid noh 
sharud ka lynli laid. Phim shym iohi i'a nga ?” 

Ka Barbara ka la long kaba kren hok na ka jinglong 
briew bad rukom mlien jong ka ; hynrei ha kaba kum 
kane ka kam, kumno kan lah kiar na kaba kren buhrieh ? 
‘ Khublci, papa,” ka la ong, katba ka la nang rung shapoh. 

“Phi la dei ban don ha jyngthiah shikynta shuwa,” 
la jubab kren bitar u Mr Justice Hare. 

OCa ©fik, u QJlr <Sarll,U 

'7j £% A ka pdeng jong ka West Lynne la leng ar tylli ki 
«iing kibaiadon markhap, kawei kaba heh bad kawei 
kaba kham rit. Ka ling heh Ka la long ka jong u 
Carlyle katba ia kaba rit la pyndonkam sha ki kam ophis 
u Carlyle. Ka kyrteng Carlyle ka rah la ka kyrdan baheh 
ha ka ri ; Ia u Carlyle bad Davidson Ia tip kum ki riew* 
treikam ba ha khntat duh ; ym dei ki plidar khutia mutta. 
Dei u Carlyle bad u Davidson ha ki sngi ba la leit noh ; 
mynta la dei u Archibald Carlyle. Ka jaka trei barim ka 
dei ka jong ki shikynum, ka Mrs Carlyle kaba nyngkong 
ba ka da long ka para u Davidson. Ka la lap noh, bad 
la iehnoh iwei i khun, ka Cornelia, kaba la san ha ka por 
ba u kpa u la shongkurim biang. Ka Mrs Carlyle kaba’ 
ar ka la lap noh haba la u khiin jong ka, u Archibald la 
kha, bad ka hynmenkha jong u ka la pynsan pvnrangbah 
ia u, ka la ieit ia u bad ka la pyniaid i'a u. Ka la leh 
kmie bad la shim lut ka bor ka kmie halor jong u ; u 
khynnah urn ithuh iano iano, bad haba u dang rit, u la ja 
khot ia ka ka Mami Corny. Ka Mami Corny ka la ju leh la 
ka kamram ba dei ia u, ia kata ym artatien ; hynrei ka 
Mami Corny kam ju pynjynsur la ka bor synshar jong ka; 
da ka kti ba kum u nar ka la sngewtynnat ban synshar ia 
u mynta, ha ki kam ki baheh kumjuh kum ha ki kam ki 
barit, thik kumba ka la ju synshar ha ki sngi jong ka jing- 
long khynnah khunlung jong u. Bad u Archibald btinsien 
eh u kohnguh, namar ka bor jong ka jingmlien ka jur bad 
khlain. Ka la long ka kynthei ba khlain jingmut, hyn- 
rei, ha ki katto katne, kaba tlot ka rukom bishar ; bad 
ki jingthrang bajur ba bat ia ka jingim jong ka ka la long 
ka jingieit ia u Aichibald bad ka jingieit ia kaba kynshew 

paisa pailain. U Mr Davidson u la lah iap kham shuwa 
la u Mr Carlyle, bad ia ka spah ka hajar jong u ba la 
iehnoh— naba um shym la shongkurim mynno mynno— la 
lasam marbiang marbiang hapdeng ka Cornelia bad u 
Archibald. U Archibald um iadei kur dei jait bad u, 
hynrei u la ieit ia u khynnah baphak-phak jinglong 
kham bha ban ia la ka pvrsa-trai la jong ka Cornelia. Na 
ka spah ka hajar jong u Mr Carlyle tang shibynta iba rit 
la pynhiarpateng sha ka khun jong u, kaba kham brin sha 
u khun jong u ; bad ha kane lehse don jinglehhok, namar 
ka arphew hajar pound ha la wallam sha u Mr Carlyle da 
ka tnga baar jong u ka la long kynsai eh ka lad ha kaba 
pynheh pynkhraw ia ka spah bah spah san jong u. 

Ka Miss Carlyle, lane, kumba ju khotia ka ha shnong 
ha thaw, ka Miss Corny, kam ju la shongkurim ; ka imat 
shai ba kan nym ruh lano lano ; ki briew ki pyrkhac ba 
ka jingieit bajur jong ka i'a u para jong ka ka la pynkylla 
shong marwei, naba ka bam sngew lah long ba ka khun 
jong u Mr Carlyle riewspah kan kyrduh ki jingphah kylli. 
Kiwei pat ki thei-samla ki i'aphla klien ba dei ki jingsngew 
jem bad lung myrniem ; sha kata ka jingkhmih kyrmen, 
ha kano re kano ka por, ba kan shah iehnoh noh la ka 
kyrteng jait u kpa jong ka, bad ban kylla long ka ing- 
krung jong uwei pat. Kam dei kumta bad ka Miss 
Carlyle ; ia baroh kat kiba la shur shajan jong ka bad ka 
kam ieit samla, ka la phah phai kylla bak-ly-bak shen 
shen noh. Kajingnud khatduh ka la long na u pastor 
thymmai, bad kata ka la jia haba ka la dap sawphewsnem 
ka rta. U la pynpaw khmat ia lade ha ling jong ka ha ka- 
wei ka step dang step, ha la u syrdoh ryndang Robibar 
balieh jong u, bad shijur ki jyngsop-kti thymmai rong tiew 
labendar ba la pyndonkam ha kata ka kynti. Ka Miss 
Corny, kaba la long ka nongsumar iing basmat basting 
palat ha la ling la sem jong ka, kaba ia smat palat palat 
eh hi keih ban la kaba ki shakri shakor ki sngewtynnat la 
ka, ka dang shu lah ai hukum la ka bdmjamiet. Ki 
kynthup, hapdeng kiwei kiei kiei, ia u puding khleh malai 
na ka bynta ka iingshctja, bad ka la Ieit hi da lade sha 

dull bad ka dabor ban tong !a ka malai katba donkam. 
Ka duli ka plie na ka kamra-bam, bad dei hatnar ba ka 
dang don hapoh hangta ba la pynrung Ta uta u riewniam. 
Ka Miss Carlyle, ka bam ju salia than eb ka leh laid 
rukom briew, bad ka bam da katta katta jyndei eb ha la 
kajingim jong ka, ka la wanmih phngung shabar, ka 
dabor jong ka jingkhleh shna malai ka ha ka kti jong ka, 
la kaba la buh halor ka miej katba ka la nang pynshah ka 
shkor ban sngap ia u rangbah ba la fiiewburom, uba dang 
khat-ar snem kham poh ia ka, bad u riewleh artatien, 
kumta ba.ka shim por khyndiat ia u ia ka ban pynr 
sngewthuh ia ka kam ba u wan. Ka Miss Corny ka la 
kren khublei ia u bad pyndap ktien ia ka jingkren keh- 
keh jong u hangno re hangno, naba ka tip ba u puding 
u dang ap ia ka jingkhleh malai, bad ka la iarap ia u 
ban mih shabar katba ka lah, ka da pynkren ha ki 
bynta ba imat urn lait ang. Ka la nang tharai u kwah 
shim ia ka kyrteng jong ka na ka bynta ka kam 
synniang paisa a'iu re ai'u, bad ka la shu ieng peit arsut 
ha u da ka jingsngew bam lah ap, naba u la long la 
kumno kumno shi phut kham tbian ban ia ka. Haba 
ka jingshisha bapynsngewphylla khatduh khatwai ka la 
wan pynraw hi ia lade, ba u la wan ban kyrpad ia ka, 
bad ym ia ka tyngka jong ka, ka Miss Carlyle shisyndon 
ka la duh la ka jinglongjaijai mynsiem jong ka. Ka la 
lynniar kyang ba u la dei ban lehrain ia lade u khynnah 
jakrak tang kum roa u, bad ka la phanang da kiba don 
napoh ka dabor ha ka khmat soptipoh lieh bakhuid 
jong u. Da kumno u riewblei ba la noh*mynsiem u la 
lait thaw na ka iing bad arsut ka West Lynne sha la 
ka jaka shong jaka sah jong u urn ju sngewkwah ban 
pynkynmaw biang la kata ka jingjia la bna haw, bad 
ia ka Miss Corny ym ju la pynshitom shuh da kino 
kino ki jingwan tyrwa. 

U Mr Carlyle u dang shong ha la ka kamta la 
jong ka jong u hi ha ka opbis jong u ha kata ka step 
hadien ka jingwanphai na shnong. U klark uba dei 

thoh dei tar ia kiba rieh ki kam jdng u bad uba pyniaid 
la ka ophis u la ieng hajan jong u, uwei uba la donkam 
ban leh kham bun bad ka jingpyni'aid ia ki kam ki duk 
jong u palat ban ia u Carlyle hi. U dei u Mr Dill, u 
riew-rit met bapeit jemnud ki khmat bad la ka khlieh 
synlen. U la don ha ka list ki kyrteng, la pynrung 
kam la slem slem bah, hynrei um ju la kwah kiew kam 
la lade. Leh‘e u la pyrkhat ba ka kam u hed manejar 
ha ka ophis u Carlyle bad Davidson, bad ka jingioh 
tu’op kaba la dap la biang bha, ka biang ia ka jing- 
angnud kam jong u ; bad kum u manejar u la iadon 
bad ki haba u Carlyle samla uba mynta u dang don ha 
ki jyngsop khtinlung. U la long u riewshongmarwei, ne 
bashalor ba ki ong, bad u la loh kynti ki kamra ba 
biang bha marjan hi khop. Ka jingkren antad bapei- 
dohsaw ka loh ka jingsngewkhia ha West Lynne ba u 
la long uba peit iaroh itynnat ia ka Miss Carlyle, ba u 
da mane sngewrit ia ka najngai najngai. La kane ka 
long kumta ne em, ka long kaba thikna ba u sngewieit 
eh ia u kynrad samla bamynta, u Mr Archibald, kumba 
u shait khot ia u. U la dang ai mynta ka jingiatuklar 
kam ban i'athuh ia kaei kaba la nang jia hamar ki 
khyndiat sngi jong ka jingjah jong u na shnong. 

“U Jones bad u Rushworth ki la Tapoi sha ka ban 
labthei khatduh khatwai,” u la pyrta, haba u lajan 
poi ha kaba kut jong ka jingiathuh ter ter jong u, “bad 
ka jingmih kan long kajingiatrei kam ha ki jingiashong- 
rai mukotduma por lyiur. Ki la iadon baroh ar ngut 
hangne hynnin, uwei hadien uwei pat, ki da kwah ia 
phi ban trei kam na ka bynta jong u shimet shimet, 
bad un iadon hangne mynta ka sngi ban ioh jubab.” 

“Ngan nym trei-kam na ka bynta jongno jongno 
na ki,” la ong u Mr Carlyle ; “ngan nym don ei-ei ban 
laleh bad ki. Ki long ka kynhtin jait basniew, bad ka 
la long ka kam sniew mynsiem ia ki ia ka ban ktah kti 
1a ka tyngka ha kaba nyngkong. Haba ki ricwrunar ki 



iakajia, ki riewshisha ki loh bynta la ki jong Ngam 
treh satia fa ka ; ai km, mleit rah la lade kat sha ba 
ki lasngew mon hi.’* 

“Kaba bha,” la jubab u Mr Dill. 

4t U Kdlortel Bethel u don hangne, kynrad,*’ la ong 
u klark, u da plie ka jyngkhapg, bad u da kren ha ii 
Mr Carlyle. “Phi lah ban fakyn Juh bad ti ?“ 

U Mr Dill u la phai sha uta u klark. “Ong la uta 
11 kolonel ba un ap khyndiat. Nga tharai kata ka long 
lajan baroh,” u la kren pvnban ktien sha la u kynrad, 
katba u la nang kvnriah noh. 

“Riuma, Dill, don katto katne ki kot ki sla ki ban sa 
poi hapoh khyndiat sngi kiba iadei shaphang ka jinebuh 
bvnda bad ki jin.elakamkynti ba ha ka jamindari East 
Lynne ; ki dang wan bad ki dulir. Nga kwah ia ki ba 
yn da khmih bniah bha da phi, bad ban nym kren 
ktien ei ei.” 

U Mr Dill u la shu kohnguh khlieh. 

“Ka East Lyrine kan sa iapli kti. Bad, ha kaba 
thied ka khyndew ka shyiap na u briew uba shah pyn- 
jynjynjar jingmut kum u Mount Severn, ka donkam ban 
long sian bad sumar,” la bteng ktien u Mr Carlyle. 

“Ka long kumta. Hato u la poi shaduh ka tduh 
jong u tyllai bareh. la kum u kulat bam loh lait shuh 
ban laid bdm mon ?” 

“Kam shym jngai na kata, nga iroat ; hyrirei, 
hynrei la ka East Lynne donkam ban pyntaid sub-ro<ta 
harieh harieh. Ym bit ang shikyntien ruh shabar, pbi 
sngewthuh.’’ 

“To, Mr Archibald. Uei u nongthied ? Ka long 
ka khyndew ka shyiap kaba ithiang ngai-ly-ngai.” 

U Mr Carlyle u la wiat samrkhie muin. “Phin sa 
tip hi uei slem shuwa ba ka pyrtbei kan tip. Da peit 
bniah bha ?a ki dulir da ka khmat u Jiw. Bad mynta 
phah un rung u Bethel.” 

Hapdeng ka kamra u Carlyle bad kata ka iong ki 
klark la don kawei ka jaka suda basawdong, lane ka 
kamra heh, kaba don jingrung ruh na ka lynti laid ba 
ha ka ling ; kawei pat ka kamra ka plie na ka, kaba 
khim kaba long ka jaka kyntang bapher khyllah sngi la 
u Mr Dill ; dei hangne ba u lashem la ki nongwan 
nongleit ai mukolduma haba u Mr Carlyle u don shabar 
lane u bun kam, bad dei hangne ruh ba u pynmih ki 
jingai hukum kiba rieh. Kawei ka jyngkhanglit barit, 
ne khalki, ka bam shym heh palat la kawei ka lit jyng- 
khanglit, ka peitpyrshah nangta ha ka ophis ki klark ; ki 
ju khot la ka ka thliew-phngoid u tymmen Dill, bad ki 
iakwah ba kan don hangno hangno hawei pat lait noh 
hangta, naba ki lit-khmat jong u ki lah ban peit suh 
ha ki ban la kaba dei rukom. U tymmen riewdonbu- 
rom u don ruh la ka desk trei ha ka ophis jong u, bad 
hangto u shait shong bunsien. U la dang shong hangta 
ban peit ap ha kane ka step, u da pynlong ka jingkhmih 
sian tawiar sawdong jong u, ha kaba ka jyngkhang bar 
ka la plie lam leh tieng, bad ka khmat bhabriew jong 
ka Barbara Hare ka la wan paw, ka da saw tiewkulab 
da ki jingsaw kyr-ang. 

“Nga lah ban lakynduh ia u Mr Carlyle ?” 

U Mr Dill u la Ieng na la ka jaka shong bad u la 
lakynjut-kti bad ka. Ka la ring 1a u sha ka lynti laid 
kamra, bad u la khang ka jyngkhang. Lehse u la 
sngewlyngngoh, namar kam shym long rukom la ki 

theidonburom, kiba dang samla bad ba dang marwei, 
ban wan bangta ban wad i'a u Mr Carlyle. 

“Kumne kumne hi, Miss Barbara ; p dang iabiin 
kam mynta hi kumne. Ki nongbishar ki ladon 
bad u.” 

“Ki nongbishar 1” la nynmih ktien ka Barbara ha 
ka jingher syrngiew her, “bad i papa de uwei na ki ? 
Jia ngan sa leh kumno ? lm dei ban iohi fa nga ; na 
baroh shipyrthei ngan nym kwah ba in iohi ia nga 
hangne.” 

Ka jingsawa kren kaba don jingmut ; ka shai ba ki 
nongbishar kumne kumne kin sa nang wan mih noh sha- 
bar. U Mr Dill u la kynrup ia ka Barbara, u lam ia ka 
lyngba ka kamra ki klark, ba urn nud ban lam ia ka na 
kawei pat ka lynti ioh un iatyngkhuh bad ki, bad u la 
khang khop ia ka ha la ka jong ka kamra. "Kaei kaba 
la pynpoi ia i papa hangne ha kane ka khyllipmat ?” la 
pyrkhat marwei marwei ka Barbara, ka khmat jong ka ka 
da saw hain da ka jingkiew-snam. 

Sa tang khyndiat minit bad u Mr Dill u la plie biang 
ia ka jyngkhang. “Ki la ialeit mynta, bad ka jaka iaia 
ka la phngain bha kdar, Miss Barbara.” 

“Ngam tip kaei ka jingsngew phin sngew ia nga, Mr 
Dill,” ka la pasiaw, “hynrei ngan iathuh shaniah ia phi 
ba nga don hangne na ka bynta ba phah kam i mimi, i 
bam shait bha satia ban wan hi da lade. Ka long ka kam 
rieh kaba rit baria ba im kwah ia i papa ban tip.” 

“Khiin,” la jubab uta u manejar, “u riewsaid u 
pdiang ia ki jingwan jngoh ia u na kiba biin ki briew ; 
bad kam dei ka jaka ia kito sawdong jong u ban ‘pyr- 
khat’ 1” 

U la plie ia ka jyngkhang katba u la nang kren, u la 
pynrung ia ka sha khmdt u Mr Calyle, bad u la iehnoh ia 
ka. Une uba hapoh kumra u la iengjoit ha ka jingleh 
lyngngoh. 

‘ Phi dei ban iiiew ia nga kum u nongwanai mukot- 
duma, bad map ia ka jingkyntur,” la ong ka Barbara, bad 
kajingrkhie pynbor ban buhrieh la ka jingkhih kyndeh 
mynsiem. “Nga don hangne na ka bynta i mimi ; bad 
nga lajan iakynduh ia i papa ha lynti laid kamra jong phi, 
kaba la pyntieng iap ia nga sha ba palat. U Mr Dill u la 
set ia nga ha ka kamra jong u.” 

U Mr Carlyle u la kdew ka kti sha ka Barbara ba 
kan shong la lade, bad nangta u la leit shong biang ha la 
ka jaka shong ha svndah ka iniej jong u. Ka Barbara 
kam lah khlem da iohi katno ka iapher ka rukom leh jong 
u ha la ophis na ki rukom leh haba jialong ‘khlem kam.’ 
Hangne u la long u riewtreikam ba i-kbia bad bajaijai. 

“Nga don kaei kaei kaba phvlla ban iathuh ia phi,” 
ka la sdang kren ha ka rukom pasiaw, “tangba — hato 
ka lah ban long ba don ba lah ban iohsngew ia ngi ?” 
ka la bthei ktien phur, bad ka jingpeit tieng khling-khlang 
sha jyngkhang. “Kan long— ka lah ban long — ka jingiap 
hi.” 


“Ka long ka bam lah long,” lajubab kynjai u Mr 
Carlyle. “Ki jyngkhang ki long ar syrtap jyngkhang ; 
pbim shym poi Iohi ba ki long kumta ?” 

La katta ruh ka iehnoh la ka shuki bad ieng ha 
syndah u Mr Carlyle, ka da pynshaniah la ka kti halor ka 
miej~trei. U la leng joit, namarkata. 

“U Richard, u don hangne.” 

“Richard 1” la kern ktien biang u Carlyle. “Ha West 
Lynne T 

"U la wan mihp&w ha ling hynne ka miet ha ka, 
jingriam pher, bad u la ai dak la nga na ka lyngbung ki 
dieng Phi lah ban mut dur ia ka jingsheptieng iap jong 
nga. U la don ha London baroh shikatta, shiteng lap 
shiteng im, u da trei — nga sngewlehraift ban i'athuh la 
kata ha phi — ha ka jaka set-kulai I Bad, O Archibald 1 u 
ong ba u luilui.” 

U Mr Carlyle um shym ai jubab la kane ; lehse um 
don jingngeit ha kane ka jingkren skhem. “Shong, Bar- 
bara,” u la ong, u da ring ia ka shuki jong ka shajan jong 
ka. 


Ka Barbara ka la shong biang, hynrei ka mkom leh 
jong ka ka la long kaba i kyrkieh bad bakyiuh, “Ka long 
kaba thikna ba vm don nongwei ban wan rung hapoh ? 
Kan paw i-khyl!ab eh ban iohi la nga ba nga don hangne. 
Hynrei i mimi im shait bha satia fa ka ban wan da lade, 
hi— lane, khamtam ch ba i sheptieng ia ka jingswar na 
i papa, lada jia i leit lap ba i wan sha phi.” 

"Pynsuk mynsiem,”la jubab u Mr Carlyle ; “kane ka 
kamra ka long kyniang na ka jingwan kyntur briew ki 
sohshnong. Aiu shaphang u Richard ? M 

“U ong ba um shym don ha ka ling-kper ha kata ka 
por ba la leh ia ka jingpynlapbriew. Ba u briew uba la 
leh shisha ia kata u la long u briew uba da ka kyrteng 
Thorn.” 

“U Thorn aiu uta V* la kylli u Mr Carlyle, u da 
kyrshoin ia la kajingleh bam ngeit la jong baroh shapoh 
lade. 


1 Ngam tip ; u paralok jong ka Afy, u la ong. Archi- 
bald, u la smai la kata ha ka rukom basngejy khia shisha 
shisha ; bad nga ngeit, kumjuh ba kaba shisha kumba nga nga 
dang kren pynban biangia ka sha phi, ba u da kren la kaba 
shisha. Nga kwah ia phi ban iohi ia u Richard, lada lah ; 

un dang wan sha kajuh ka jaka mynta ka miet. Lada u 
lah ban iathuh la ka jong ka jingiathuh sha phi, lehse phi 
lah ban lap lynti da kaba ia ka jingluilui jong u lah ban 
pynpaw madan. Phi long uba stad katta katta ; phi lah 
ban leh ia kano kano.” 

U Mr Carlyle u la wiat muin. "Ym lut kano kano, 
Barbara. Hato dei kane ka jingthmu jong ka jingwan 
jngoh u Richard — ban ong la kane ?” 

“O. £m ; u tharai ka long leh-noh-ei ban ong Ta kata, 
namar vn nym don mano mano ba lah ban ngeit Ta u 
pyrshah ia ka jingai sakhi. U la wan ban pan ia ka 
shistvih pound ; u ong u don ka lad ia ka ban im kham 
bha lada u lah ban ioh i’a kata ka tyngka. [ mi mi i la 
phah ia nga sha phi ; im don paisa tyngka ha ka met bad i, 
im nud ban pan na i papa na ka bynta kata, ba ka long na 
ka bynta u Richard. I la phah ia nga ban ong ba phin 
sngewbha ban leh sbun ia i da kata ka tyngka mynta ka 
sngi, in sa pynbeit pat bad phi shaphang kaba siew pat.” 

“Phi kwah ia ka mynta ?” la kylli u Carlyle. “Lada 
kumta nga dei ban phah shim na sha bank. U Dill um 
ju bat paisa btin ha iing haba nga don shabar.” 

“Ym haduh ka janmiet. Phi lah ban iapynbeit ban 
iakynduh ia u Richard ?” 

“Ka long kaba ma,” la pyrkhat puson u Mr Carlyle ; 
“na ka liang jong u, nga mut. La katta, lada un don ha 
ka kper lashibit ka miet, nga lah ban don hangta ruh. 
Ka riam pher aiu u phong ?” 

“Ka jong u nongbylla kp6r — kaba bha tam ba u lah 
ban riam sha kane ka thaiii — bad ki m£ifl-k4r heh ba 
long. U sah kumba lai mail ka jingjngai nangne, u la 
ong, ha ka jaka-rieh balyngngop aiu re. Bad mynta,” 

la bteng-ktien ka Barbara, “nga kwah ba phin ia ai butt 
!a nga ; haio kan bha ba ngan iathuh la i mimi ba u 
Richard u don hangne ne em ?” 

U Mr Carlyle um sngewthub, bad u la ong kumta. 

“Nga kren shai ba nga sngew sha'iong,” ka la kren 
jam. “Nga la dei ban kren lypa ba ngam pat shym 
iathuh ia i mimi ba dei hi u Richard uba don hangne ; 
hynrei ba u shu phah da u nonglam-ktien ban pan ia 
kane ka paisa. Hato kan long kaba dei ban iathuh ia 
i ia ka jingshisha ?” 

“Balei ym dei ? Nga tharai phi dei ban leh lcumta.” 

“Kata ngan iathuh. Nga sheptieng ia ka jingma, 
naba nga tip thikna ba in ban ban iohi ia u. U Richard 
ruh u kwah ban iakynduh.” 

Ka shu long kaba dei ban long. Ka Mrs Hare ka 
dei ban sngewnguh ban iohsngew, ba u lait na ka jing- 
rnynsaw, baroh shikatta.” 

“Ngam pat la ju iohi ei-ei ba kat kane,” la phai 
ktien ka Barbara. “Ka jingkylla ha i ka la kumba leh 
jadu ; i ong ba la pynmih thymmai pat ia i. Bad mynta 
sa ia kaei kaei kaba khatduh ; kumno ngin lah pynthi- 
kna ba i pa in nym don ha ting lashibit ka miet ? Dei 
ban pyndep kam la ha kano kano ka rukom. Phi tip 
ia ka jinglong briew i pa ; lada nga ne i mimi ngin ai 
jingpyrkhat ia i ban leit khmih iapo iqno na ki lok jong i, 
lane ban leit sha klop, shisvndon in sangeh noh ha ting. 
Phi lah ban thaw buit noh da kano kano ka buit ? Phi 
i nga wad jingiarap na phi ha man la ka jingjynjar jong 
nga,” Ia long ka jingban ktien jong ka, “kumba ma nga 
bad ka Anne ngi ju leh haba ngi dang lakhynnah.” 

Lah ban kylli la u Mr Carlyle u Iohsngew la ka 
jingkren pyntatn ktien khatduh. U la pynnoh ki irmat 
shapoh ha ka jingpyrkhat jylliew thlip kumba shapoh 

thwei bah thwei san. “Phi ia iathuh lut baroh la nga ?” 
u la kylli kumne kumne la ka, u da rah la ki khmat. 

“Nga tharai kumta.” 

“Te kata ngan da pyrkhat bha pat, bad ” 

“Ngan nym sngewbha ban wan biang hangne,” la 

kem ktien ka Barbara. “Ka ka ka lah ban pyn- 

suba sniew; mano re mano yn don ba lah ban iohi ia 
nea, bad ban Icit iathuh ruh ia kata sha i papa Lymne 
ym dei ia phi ban phah ktien sha ling jong ngi.” 

“Siuma thaw buit ban don ha surok ha ka por 

saw baje lashibit janmiet. Da ap shuwa, kata ka long 
ka por bam jong phi ; shu laid artet ka surok ha ka 

por lai baje thik lai baje ; ngan sa iashem ia phi 

hangta.” 

U la ieng joit. la kynjut kti, bad la iaid synran ia 
ka Barbara lyngba ka kamra heh barit, baroh shilynter 
ka lynti iaid kamra sha ka jyngkhang jong ka ling ; ka 
jingleh burom don akor lehse ka bam ju la pyni sha uno 
uno u nongwanrah kam mukotduma da u Mr Carlyle. 
Ka jyngkhang ka la khyrdep hadien jong ka, bad ka 
Barbara ka la kam shijam nangta ha kaba kaei kaei ba 
i-heh ka wan mihpaw ngung ha khmat jong ka, kum ka 
jhad ba la biang pura bha ki lama. 

Ka la dei ban l6ng ka theidonburom bajrong ryn- 

ieng tam ha ka pyrthei napdeng ka kynhtin laid ut. 

Ka kynthei ba-itynnat ha ka por phuh samla ka jong 
ka, hynrei kaba raikhoh bad eh shyieng mynta. Pynban 
la katta ruh, ka don ka jing-i-syiem ha ka rynleng ka 
rynniot ka Miss Carlyle. 

“Balei de la jia aiu kumne ha ka pvrthei l” ka 

la sdang “phi la ladoo bad u Archibald ?” 


76 



Ka Barbara ka la kren leh keh-keh ban ai daw da 
kaba ka la ai ha u Mr Dill* 

“I mimi jong phi i phah kam ia phi ! Ngam pat 
la ju iohsngew kaba kum kata kaei kaei. La arsien nga 
la kwah rung ban iakynduh ia u Archibald, bad la 
arwat ha kita ar kynti u Mr Dill u la jubab ba u btin 
kam than bad ba ym dei ban pynwit ne pynthut. Ngari 
pynlong ia u tymmen Dill ban batai ia ka jingmut jong 
u ha kaba pyniohi da kane ka jingmaian ha nga.” 

“Ym don jingmaian,” la jubab ka Barbara, ka da 
sngew pang mvnsiem ioh ka Miss Carlyle kan pynbna 
ba ka don ha khmat ki klark, lane sha u kpa jong ka* 
“I mimi i la kwah ia ka jingsngew u Mr Carlyle ha iwei 
i kam rit barieh, bad, im sngewshait bha ban wan hi da 
lade, kumta i la shu phah noh da nga.” 

Ka Miss Carlyle kam ngeit shikyntitn ruh na kane ka 
jingong. “Ka kam aiu ?” ka la kylli jyndat. 

“Kam dei kaei kaei kaba phin sngewkwah tip. Iwei 
i-ei i-ei iba rit eh, iba iadet shaphang ka kam paisa tyng- 
ka khyndiat khynsoit. Ka bam long ei-ei, shisha.” 

“Te, lada ka bam long ei-ei, balei ba phin shah set 
slem katta katta bad u Archibald ?” 

“U dang iai kylli ia ki jingiadei kiba rit baria kiba 
bad kata,” la jubab ka Barbara, ha kane ka por ka da 
lah ban pynpaw kynjai mynsiera bha. 

Ka Miss Carlyle kumba ka shait leh haha ka sngew- 
pheria kano kano kaba pynpyrkhat wad ka la sma dien 
huin-huin kum u sew-behmrad ba la lap dien. Ka la 
sngewthikna ba la don jingmaian aiu re aiu ba ka Iyer. 
Ka la phai, bad i’aid arsut ka surok ryngkat ryngkat 
bad ka Barbara, hynrei kano lah khlaw lah khlong 
shuh ei-ei na ka. 

U Mr Carlyle u leit phai kylla sha la ka kamra, u 
la pyrkhat tiaw shiphang bad nangta u la kynruh sha* 
kuriaw. U klark u la jubab la ka. 

“Khie leit sha ka jaka ka Khlieh u Buck. Lada u 

Mr Hare bad kiwei pat ki majistor ki den hangta, kyr* 

pad la ki ba kin sngewbha ban da wan rung artat sha 
>» 


Uta u samla u la leh kumba la bthah Ta u, bad u 
la wanphai kylla bad la ki nongbishar badonnam nadien 
nadien jong u. Ki la kohnguh la ka jingphahkhot da 
ka jinglehkyrkieh ; naba ki la ngeit ba ki la wallam la 
lade hi sha ka jingshab pynkhlemrain alu re alu ha ka 
kam bishar, bad ba tang u Mr Carlyle uba lah ban 
pyllait la ki na kata. 

“Ngan nym kyrpad i'a phi ban lashong,” la sdang 
kren u Mr Carlyle, “namar ba kan long shiminit ei-ei ba 
ngan bat slem la phi. Katba nga nang pyrkhat sha- 
phang ka kam une u briew ba yn shah set phatok, katta 
nga nang sngewjakhlia la ka ; bad nga la dang pyrkhat 
ba kan kham bha ba phi, baroh san ngut, phin i'awan 
bad dih sikret ha ling jong nga la shibit janmiet, ha 
kaba ngin laloh por ban i'ataima kaei kaba dei ban leh. 
Wan ha ka por hynniew, lada ym hadien ; bad phin 
sa lap la u khiew rim i pa jong nga ba la pyndap pura 
ki sla dumasla ba ot heh bha bad shiteng dorjon ki 
paip tyndong smuk. Kan long kumta ?” 

Baroh san ngut ki la lapdiang shitrhem mynsiem 
la ka jingkbot leh sngewbha. Bad ki la dang Iamih 
uwei hadien uwei, ha kaba u Mr Carlyle u la buh la ka 
kti ha ka ksangti u Jutice Hare. 

“Phi thikna em ban wan, Mr Hare,” u la pasiaw. 
“Ngin nym lah trei kam trei jam khlem ma phi. Baroh 
ki khlieh,” bad ka nguh khlieh de khyndiat sha kito 

kiba la nang mib, "kim don ka sap !a ka jingsngewthuh 
tipbriew kaba shai bha kumba don ma phi.” 

“Nga da thikna thikna bha hi kein,” la jubab ktien 
u nongbishar basngewhun mynsiem ; ‘‘ka ding bad ka 
um kin nym lah ba kin khang.” 

Shen shen hadien ba la iehnoh marwei i'a u Mr Carlyle 
uwei pat u klark u la wan rung, “Ka Miss Carlyle ka 
pan ban Takynduh bad phi, kynrad, bad u Kolonel Bethel 
ruh u la wan biang.” 

“Phah shapoh shuwa ia ka Miss Carlyle,” la long 
ka jubab. “La jia aiu, Cornelia 7” 

“A 1 Phi lah ban kylli ?a nga aiu ! Phi la da ong 
hynne ka step ba phin nym lah bam ha ka' por hynriew 
baje, kumba mynshuwa, bad nangta ban sa shu mih 
shabar, bad khlem pynthikna ia ka por. Kumno ngan 
lah ban ‘ai hukum’ ?” 

Nga la nang tharai ba ka kam kan khot la nga 
shabar, hynrei ngam leit mynta. Ngin sa iabam kham 
kloi, Cornelia ; ong shipawa kynta shuwa ka hynriew. 
Nga la khot sngewbha ” 

“La jia pher aiu, Archibald ?” la kem ktien ka Miss 
Carlyle. 

“Jia pher ! ym don ei ei ba nga tip. Nga bdn kam 
eh, Cornelia, bad u Kolonel Bethel u dang ap ; ngan sa. 
iakren bad phi ha ka por bam.” 

Ha ka jubab ia kane ka jingkren ai jingmut kaba 
shai phak, ka Miss Carlyle ka la nang shong pynskhem 
khnang triang ia lade ha ka shuki u nongai mukotduma, 
bad ka la tawah kjat de triang, ki juti bad ki muja lieh 
jong ka ki da paw shai shabar ; naba ka Miss Corny 

ka ibein ia ka jyngriam jynsur kumba ka ibeifi la ki 
jaifi nailon ; lane, kumba ki kor thain jain ki ai kyrteng 
ha kata ka por, ki petikod khah-ksai ; naba ki nailon kim 

f at ju don ha kata ka por. “Nga mut, la jia pher ai'u ha 
i Hare, ba ka Barbara kan wan hangne bad ban 
shah set bad phi? Ka kam ia ka kmie jong ka, ka laong.” 

“Wa, phi tip tip ka jingkulmar ba ki Hare bad 
kiwei pat ki nongbishar ki la iadon ; kaba thep phatok 
la uto u briew bapli, tang namar ba la iohi la u ba u 
phut n\ut ha la kper ha ka Sngi u Blei,” la phai ktien 
u Mr Carlyle, hadien ka jingsangeh kaba lajan bam lap 
Iohi. “Ka Mrs Hare ” 

“Ka kynhun ki tymmen khlieh-kada suda !” la long 
ka jingkem ktien bapynbynrap jong ka Miss Carlyle. 
“Ka kynhun bishar baroh kawei kam don wat tang shi 
dana ka buit sngewthuh briew hapdeng jong ki.” 

“Ka Mrs Hare, kumba dei ban long, ka sngewkwah 
tip eh ia ka jingsngew jong nga, naba lah ban don 
jingshitom halor kata, uto u briew u la lah appil sha u 
Home Secretary. Ka pang , eh, ka Barbara ka la ong, 
kat ban wan da lade sha nga. Cornelia nga la khot 
sngewbha kawei ka kynhun mynta ka miet.” 

“Ka kynhun !*’ la pynsawa ktien biang ka Miss 
Carlyle. 

“Saw ne san ngut na ki nongbishar : kin dang iawan 
ban ladih sikret ha la ki smuk jong ki. Phi dei ban sei 
shabar la ka synduk dumasla sisa i pa jong nga, bad — ” 

“Kin nvro dei ban wan,” la lynftiar kyang ka Miss 
Carlyle. “Phi tharai ngan shah ai bih da ka tdem du- 
masla na ki shidorjon ki paip sikret ?” 

“Phim donkdTrh shong hapoh kamra.* 

“Lymne ma ki kumjuh. Ia ki pyrda khuid la dang 
wah baroh sawdong ka Ting, bad ngan nym donkam 
tyndong dih sikret ba sma iwkhong ban pynTong la ki.*' 

“Cornelia,” la phai ktien u Mr Carlyle, ha ka sur 
kren kaba sngewkhia bad baskhem jingmut triang, kaba 
la ka long ka riewlahduh, kata kam pep ban trei kam 
ha ka, “ka jingdonkam ia ki ka long ka kam kamai 
kajih *, shaphang ka kam kamai im-ja, phi sngewtbuh ; 
bad ia kaba wan ki dei ban wan. Lada phi ujor ia 
ki ia kaba kin wan ban don ha ka kamra shongkai, ki 
dei ban don ha ka kamra thiah jong nga.” 

Ka ktien “kamai” barobor ka kit jingmut sha ka 
Miss Carlyle kawei ka jingmut, kata ka long kaba kamai 
thaw paisa. U Mr Carlyle u ju tip Ia ki sohkhliang 
jong ka, bad teng-teng u ktah pynpei dohsaw ha ita, 
haba u shem ba um lah ban ioh ia la ka jingthmu da 
kano kano kawei pat ka lad. Ka jingieit spah jong ka 
ka lajan long kat ka jingthrang bajur ; ban ioh ia ka, 
lane ban iohsngew ba un sa sdang ioh ia ka ka 
la long kaei kaei kaba ka bang ban pyrkhat. la kata 
kajuh ym lah ban ong shaphang jong u ; biin btinsien 
ka jing'iathaw kajia ka ban wallam ka spah bah ha u, 
lada u tang shu pyntrei kam ia kata, u la pyrshang 
shitom ban pynjem noh ; bad u la ju pynlasuk pyniajem 
noh ia ki nongiakhih ialeh mukotduma da ka jingaibuit 
ai sylla bashai bad basngur mynsiem ka jong u. 

“Ngan sa thied la phi katto katne ki pyrda thym- 
mai, Cornelia, lada ki jingdih sikret jong ki ki pynsniew 
ia ki,” u la b ten g- ktien jaijai. “Bad da shisha nga dei 
ban kyrpad ia phi ban ailad ia nga.” 

“Ynda nga la poi sha ka tduh jong kane ka kam 
kaba bad ka Barbara Hare,” la phai ktien khlain jing- 
mut triang ka Miss Corny, ka da pynwBi la kata ka 
jingialehma ba dei shaphang ki sikret. “Phi stad buit 
eh, Archie, hynrei phim lah ban shukor fa nga. Nga la 



kylli ia ka Barbara na ka daw aiu ba ka la wan hangne ; 
ka kam na ka bynta i mimi jong ka, kaba ladei s-ha- 
phang ka kam paisa-tyngka, ka long ka jubab jong ka. 
Nga la kylli ia phi ; ban iohsngew shaphang ka jingai 
jingmut jong phi shaphang ka jingshah pynkhlemraifi 
ka kynhun bishar ba ka h£p, long pat ka jubab jong 
phi. Mynta, kam dei lymne kane lymne katai, bad nga 
iathuh ia phi, Archibald, ngan sngap kaei ka long. Ngan 
sngewkwahtip aiu ma phi bad ka Barbara ki ladon ban 
leh bad ka kam barieh hapdeng jong phi.” 

Ka la shong pynbeit met bha triang ha la k2 shuki 
jong ka bad peit shain shlip ha u, ka rynieng bajrong 
jwain jong ka ka da shong rah ia lade joit hi keiii. Ym 
ha ka dur ka dar ba kin ialong kumjuh ; don jingia- 
sriem dur, lehse, kata ka lah ban long ha ka jingiar 
jong ka shyllangmat bad ka rukom ha kaba u shniuh u 
mih, ba la khun khilon na ki moi-moi jong ki ; u shniuh- 
khlieh ka Miss Carlyle u la nang lieh bthuh mynta, bad 
ka sad pynkdor ia ki, bun na ki kiba khaih ban ia kiba 
jlih, la pyndait sliadien da ki snad kiba don tohkhat-let 
hangne hangtai. Ka khmat jong ka ka la long kaba 
blad, ba la ot-dur itynnat, bad kaba pawnam na ka 
bynta kano kano ruh em lait noh ka jingpeit-khmat 
kaba i-eh bad ba kut jingmut skhem ; ki mat peit jong 
ka, kiba peit pyllew bad kiba peit suh, ki don ka jing- 
kahdum ba la khot “jyrngam ” Hynrei la kam lah ban 
iakob ha ka jingmihkhmut mihkhmat bad u para jong 
ka, la don shibun ki kynthei ba kham thab ka khmat ha 
West Lynne ban ia ka Cornelia Carlyle, 

U Mr Carlyle u tip bha ia ka bad ia ka rukom 
peit khmat ba skhem jingmut ka jong ka, bad u la rai 
ban iathuh ia ka jingshisha ha ka. Ka la long ban 
shim kylliang ia ki ictien ba ka Barbara ka la pyndonkam 
ia u para jong ka shaphang jong u, ba kaba shisha jing- 
long kumba skhem u isbad. Iathuh shaniah sha ka Miss 
Carlyle ia ka kam rieh, bad ka la long kaba lah ban 
shaniah bad ka bam lah iatba lakhlaw naei naei ruh ; 

hynrei ai ba shisien kan suba ba la don ka kam buhrieh 
haei re haei ba la set la buhrieh na ka, kan pyntrei kam 
ban khlong ban kbong la kum u ksar bad kan nym 
sangeh tad haduh ba kan da pynmih shabar blait. 

U Mr Carlyle u la nguh ka khlieh sha khmat bad 
u la kren ha ka jingpasiaw. “Ngan iathuh ia phi lada 
phi kwah, Cornelia, hynrei kam long kaei kaei kaba 
sngewtynnat ban iohsngew. U Richard Hare u la wan 
phai kylla.” 

Ka Miss Carlyle ka la khmih her mynsiem har. “U 
Richard Hare 1 u la lamwir ?” 

“Kam long ka jingleh kaba tipbriew shisha. U kwah 
tyngka na la ka kmie, bad ka Mrs Hare ka la phah ia 
ka Barbara ban kyrpad ia nga ban pynleh ia kata na 
ka bynta jong ka. Yra phylla ba ka Barbara bapli ka 
la shu her mynsiem bad khih Kyiuh, namar don jing- 
mynsaw na ki iiang baroh.” 

“U don ha iing jong ki ?” 

“Kumno un lah ban don hangta, bad u kpa jong 
u hapoh ling ? U dang buhrieh ia lade ar ne lai mail 
nangne, ba la riam pher kum u nongbylla-sngi, bad un 
don ha ka kper-iing mynta ka miet ban ioh fa kane ka 
paisa. Nga la khot sngewbha ia u nongbishar hangne, 
ban weng ia u Mr Hare jngai na la ka iing. Lada u 
tang iohi la u Richard, un ai khlem arratien sha ka 
jingbishar, bad— da kaba shop noh ia ki jingpyrkhat ba 
kham khia sharud — kata kan long ka bam sngewtynnat 
lymne ia phi iymne ia nga. Ban don ka jinglasnoh ba 
la sdien phasi na ka bynta kajingpvni’ap mon sngewbha 
kan long ka raibi babyrsih ba ka nam stieb iada ka iing 
ka sem ki Carlyle, Cornelia.” 

Ka Miss Carlyle ka la shoog sngap jar, ka da pyn- 
shadnia shaphang ki khubor, ka jingpynran shyllangmat 
ka la p&r ha ka rengmat baiar ka jong ka. 

“Bad mynta phi tip lut, Cornelia, bad nga da kyr- 
pad eh ia phi ban shah ia nga, naba nga sngew kum 
ban tyllep thiaw da ka jingbun kam mynta ka sngi.” 

Ka la leng khlem kren shikyntien ruh, bad ka la 
iehnoh la la u para ha ka jingsuk. U la shim kynthet 
kawei ka kot thoh shithi, kaba ha phang eh ba shah ha 
khmat jong u, u la thep la ka hapoh ka enbelop, u la 
tah laha bad shon ka shab ha ka bad u la thoh ka 
adres hajrong enbelop kaba dei sha lade hi. Nangta u 
la khot shapoh kamra ia u Mr Dill bad u la ai ia ka 
ha u. Une uba ar u la shu peit lyngngoh ha ka jingthoh 
kaba hajrong ka enbelop. 

“Ha ka por phra baje lashibit ka miet. Dill, wallam 
ia kane sha iing jong nga. Wat shu phah ia ka shapoh ; 
kylli shaphang jong nga, phi sngewthuh.” 

Uta u tymmen riewdonburom u la jubab da kaba 
kohnguh ka khlieh, bad u la buh ia ka jingthoh ha la ka 
pla la jong. 

U Mr Carlyle u la dang laid arsut ka surok ha ka 
por lai baje ha kata ka janmiet, ha kaba u la i’akynduh 
ia ka Barbara Hare. “La pynbeit baroh,” u la ong sha 
ka hamar ba laid artat. “Nga pynsngewbha ia ka kyn- 
hrin nongbishar lasyit ka miet, Barbara, sha ki jingdih 
sikret bad um-sngur. U Mr Hare un long uwei napdene 
jong ki.” 

Ka la khmied sha u ha ka jingartatien. “Te lada 

phin pynsngewbha ia ki, phin nym lah ban wan iakyn- 
dub ia u Richard ?” 


“Shaniah ha nga,’’ la long baroh ka jingjubab jong u 
katba u la nang laid stet noh. 

^l/l C$ltchard \cffare La (cL 


'tarn saw 


la 


, A kynhun ki nongbishar kam shym pep ban bat la ka 
jingi'akut ; ha ka por hynniew baje ki la iapoi ha ring 
ka jong ka Miss Carlyle, uwei u da bud mar mar 
iabud uwei hadien uwei pat. Ki nongpule ki lah ban 
fapher jingmut ia ka jingong “ka jong ka Miss Carlyle,” 
hynrei ka long kaba belt bha, naba ka ling ka la long ka 
jong ka, ym ka jong u para jong ka. La ka la sah ka 
ling jong u, kumba ka la long ha ka por u kpa jong u, 
ka ling ka la long hapdeng ka jaka ba pynhap bynta ha 
ka Miss Carlyle. 


Ka Miss Carlyle ka la jied ban iadon lang, wat la 
ka long na ka bynia ki paip bad ki smuk, bad shen shen 
ka la ngam jylliew ha ka jingiatainia kumba long ki 
nongbishar. La ong ha shnong ha thaw ba ka la long 
ka riewsaidnia bastad katba stad u kpa jong ka ; khlem 
artatien ka la don ka rukom bishar mukotduma ba 
sngewshongnia ha ki kam aifi, bad ka jingpeiphang kloi. 
Ha ka por phra baje uwei u shakri u la rung hapoh 
kamra bad la kren ha la u kynrad. 

“U Mr Dill u kwah ban iashem la phi, kynrad.” 

U Mr Carlyle u la leng joit, bad u la wanphai bad ka 
shithi ba la plie ha ka kti jong u. 

“Nga sngewsih ban shem ba nga dei ban iehnoh Ta 
phi kumba shiteng kynta. Don ka kam kaba donkam 
kyrkieh eh kaba la wan mih, hynrei ngan wan phai 
kylla biang kloi katba lah.” 

‘•Mano ba phah khot fa phi ?” kumne kumne la pan 
jingmut ka Miss Corny. 

U la ai la ka ka jingpeit ba shu sngap, kaba batai 
ba ka mut ka jingmaham ban nym dei ban kylli. “U 
Mr Dill u don hangne, bad un iashongkai lang bad 
phi ban iakren shaphang kane ka kam,” u la ong sha 
ia ki nongshongkai. “U tip kham bha fa ka am ban fa 
kaba nga tip ; hynrei ngan nym jah slem.” 

U la fehnoh fa la ka fing, bad u la iaid da ka jing- 
jim kjat bastet sha ka liang ka kper-i'ing. U bnai u la 
Jong uba shai phyrnai bha khrek-rek-rek, kum ha ka 
janmiet bamynshuwa. Ynda u la fehnoh la ka shnong 
hadjen jong u, bad u la dang iaid sha ki fing ki sem 
baiasaphret ba la iathuh mynshuwa, u la shat ka jingpeit 
khmat ba khlem poi jingmut ha ka khlaw, kaba la mih 
hadien jong ki fing na ka liang kadiang jong u. La 
khot fa ka ka khlaw Abbey, na ka jingjia ba ha ki 
sngi mynbarim kawei ka iingniam ka la feng ha ki rud 
jong ka, ka dak dien jong kata baroh, lait noh tang ha 
ka jingiathuh pateng ka la shu jah noh la ka jah la 
stem bah. La don kawei ka fing kaba rit, lane i fing- 
kper, thik hapoh kata ka khlaw, bad ha kata ka iing- 
kper la jia kata ka jingpyniapbriew ia kaba ka jingim 
u Richard Hare ka la long ha ka jingryngkeng kumba 
sdien ha riat. Ym don ba shong briew shuh ha ka, naba 
ym don mano mano ban dang treh shong ne wai ha ka. 

U Mr Carlyle u la plie ia ka khyrdop jong ka kper- 
khlaw, bad u la jngoh ha ki dieng ha baroh ar liang, 
hynrei um shym Johi ne iohsngew dak ei-ei la ka jing- 
don u Richard ba u rieh hangta. Ka Barbara ka la don 
ha ka. jyngkhangfit, ka da peit shabar, bad ka la wan 
hi bad plie ka jyngkhang fa u Mr Carlyle. 

“I mimi i don ha ka jinglong kaba i-shitrhem myn- 
siem eh,” ka la pasiaw ha u katba u nang rung. “Nga 
la tip kutnno ba kan long.” 

“U lah da wan ?” 


“Ngam artatien ei-ei shaphang kata, hynrei urn shym 
pyni dak ci-ei.” 

Ka Mrs Hare, kaba khih kyiuh bad ka kyndeh sha- 
dem, bad ka dak ba mehding ha ki ngab balung-doh jong 
ka, ka la !eng harud ka shuki jong ka, khlem da shong 
ha ka. U Mr Carlyle u la buh ia ka kot lyngkdop 
ha ka kti jong ka. “Nga la wallam khamtam eh da ki 
lut,” u la ong, “kin kham suk ia u ban rah ban ia 
da ka ksiar.” 

Ka Mrs Hare ka la jubab tang da ka jingpeit sngew- 
nguh, bad ka la kem kynrup bad ksoh ia ka kti u Mr 
Carlyle ha baroh ar ki kti jong ka. “Archibald, nga 
dei ban iohi ia la u khynnah ; kumno lah ban pynbeit ? 
Dei ia nga ban leit sha kper sha u ne u lah ban shu 
wan rung hapoh hangne ?” 

“Nga tharai lah ba u shu wan rung hapoh hangne ; 
phi tip katno kaba sniew ka Iyer miet ia phi Hato ki 
shakri ki iadei khih trei kam shane shatai shibun kane 
ka janmiet ?” 


Kiei kiei ki imat kumba ki iaid donbok bha,” la 
ong ka Barbara. “Ka leit hap ryngkhat ba ka dei ka 
sngi-kha ka Anne mynta ka sngi, kumta ba i tnimi i la 
pbah ia nga myntan kumne sha iingshet bad u k6k bad 
u bitor wain, f da kwah ia ki ban dih donbok ia ka 
jingkoit jingkhiah jong ka. Nga la khang kajyngkhang 
bad la iathuh ia ki ban pynsngewbha ia lade lade ; lada 
ngi kwah ei-ei, ngin sa shu kynruh shakuriaw.” 

“Kata kan nytn leilei na ka liang jong ki,” la kren 
sngap-thuh u Mr Carlyle, “bad u Richard u lah ban 
wan rung hapoh.” 

“Ngan pyntbikna la u la don hangta,” la ong ka 
Barbara. 

“Sangeh hangto Barbara; ngan leit hi da lade/’ 
la kynrup ktien u Mr Carlyle. “Sa plie rynghang ka 
jyngkhang haba phi iohi ba ngi la lawan.” 

Ka Barbara ka la pynmih ka jingkyang bamian- 
mian, bad da kaba khynniuh, ka la ksoh la ka ksangti u 
Mr Carlyle. “Utai-tai ! Khmih ; u da ieng shabar na ki 
dieng, thik marpyrshah ia ka jyngkhangiit.” 


U Mr Carlvle u la phai wang sha ka Mrs Hare. 
“Ngan nym wallam la u shapoh kumne kumne. Namar, 
lada nga dei ia ka ban iakynduh bad u, dei ban leh noh 
shuwa, khnang ba ngan lah leit phai biang sha ki nongbi- 
shar, bad ban bat sah ia u Mr Hare ban lait na ka jingma 
baroh.” 

U la iaid ha la ka lynti, u la poi ha ki dieng, bad u 
la ngam shapoh sha ki. Da kaba shaniah ha uwei na kita 
la ieng u Richard Hare. Wat hapdeng ka jingriam pher, 
bad ki mainker thok ba long itieng, u la long u samla- 
briew ba rong jngum ki khmat babhabriew bad ba peit- 
khmat itynnat, uba antad ka ryni'eng briew bad uba kloi 
pynjem bad bajemntid kum la ka kmie jong u. Ha ka hi 
kane ka jingjem mynsiem jinglong ka la long pynban ka 
jinglongbriew ba ikynjai mynsiem ; ha u Richard, ba dei u 
shynrang, la khein ia ka kum ka jingthoh sniew nusip ba 
i-bein briew. Ha ka jinglong khynnah jong u la ju 
sin kyrteng ia u u Dick Sla, bad haba u sohshnong, u 
shong-thap bad u palat shnong u kylli ia ka daw na ka 
balei la sin kumta, ka jubab ka la long, ba kumba ka sla 
ka shah pynkhih shane shatai da ka Iyer, kumta ruh la 
pynkhih kadiang kamon ia u da man kat uba don baroh 
sawdong jong u, u bam ju la don la ka mon la jong. Ha 
kaba kren lyngkot, u Richard Hare, la u long uba la* 
sngewbha sngewtynnat bad ba sngewieit jinglong, hynrei 
ym sbym la pynban khia palat ia u da kata ba-ka pyrthei 
ka khot ki jabieng-khlieh. Ia ka jabieng u don hooid, 
hynrei kim long kiba proh jingmut. 



“I mei in wan mih shabar sha nga ?” la kylli u 
Richard, hadien ki jingiakren ithuh ithaw kylliang ktien 
khyndiat khynsoit bad u Mr Carlyle. 

“Em. Phi dei ban leit rung shapoh Ting. I kpa jong 
phi im don ha iing ba i la mih leit shabar, bad ki shakri 
ki shah set ha iingshetja, bad kin nym iohi fa phi. Wat 
lada ki i'ohi ruh, kin nym lah ithuh shuh fa phi ha kato 
ka riam. Ki mainker ar liang ngab ba-ithamula, Richard.’* 

“la ngin farung, kata. Nga don ha ka jingkhih syier 
mynsiem har-har tad haduh ba nga la ioh lait her noh lium 
ka sim-khlaw. Nga lah fa ka ban ioh paisa ?” 

“Hooid, hooid. Hynrei, Richard, ka para jong phi 
ka ong phi kwah pynmih shabar ha nga fa ka dangka kut 
bashisha jong kata ka miet iambriew. Kham bha ba phi 
kren noh mynta katba nga dang iadon hangne.” 

“Dei ka Barbara kaba la kwah fa phi ban iohsngew 
shaphang kata ; nga khein ba kam leit kam wat khyndiat 
ruh. Lada ka jaka baroh kawei ka iohsngew ia ka jing- 
shisha na nga, kan nym pynbha ei-ei ruh, naba yn nym 
don ba ngeit ia nga ; O, em, wat ma phi hi ruh.” 

“Da pyrshang ia nga, Richard ; iathuh lyngkot katba 
lah.” 


“fjiuma— la don ka jinghawhaw ha ling shaphang ka 
jinglaileit eh jong nga sha ling ki Hallijohn. U gobarnor 
ka iing bad i mei jong nga ki iapyrkhat ba nga leit bud 
khmat ia ka Afy ; lehse nga leh, lehse ngam leh. U 
Hallijohn u la pan kylliang suloi na nga ia ka jong nga, 
bad ha kata kajanmiet, haba nga leit ban khmih la ka 
Af— haba nga leit ban khmih iano re iano— kam pher— ” 

“Richard,” la kem ktien u Mr Cartyle, “don ka 
jingkren tymmen, bad ka long ka jingai sylla ba shongnia 
bha : ‘Iathuh lut ia la ki jingshisha sha u riewsaid jong 

phi bad u doktor,’ Lada ka dei ia nga ban bisharla la 
kano kano ba lah ban pyrshang na ka bynta jong phi, phi 
dei ban lathuh ia kata sha nga ; lymda kumta ngan nym 
sngewkwah sngap ci-ei. Ka long ka jingbuh shanian ba 
yn kheifi kyntang.” 

“Te lada ka dei ia nga ban leh, ngan leh,” la phai 
ktien u Richard ba pyndem. “Nga la kum ibha la ka 
khynnah ; ngan da sngewkwah ban ap tad haduh ba nga 
la long u kynrad halor lade ban pynlong ia ka ka tnga jong 
nga, la ka lah ban shim por da ki bdn btin snem. Ngam 
lah ban leh la kata, phi tip hi, pyrshah ia kajingsngew- 
pyrshah i pa jong nga.” 

"Ka tnga jong phi ?” la bteng ktien u Mr Carlyle, 
bad katto katne ka jingkren shongkhia. 

U Richard u la peit lyngngoh. “Balei, phim tharai 
nga mut ei-ei shuh nalor kata ! Ngan nym long uba kum 
uta u riewpohjait.” 

friuma, laid shaphrang, Richard. Ka la ieit kylla ia 

phi r 

“Ngam lah ban thikna. Teng-teng nga pyrkhat ka 
leh kumta, teng-teng pat 6m ; ka ju lehkai bad shalai leh 
kyllain kyrjaw, bad ka juh eh ban iadon bad— u. Nga 
pyrkhat ia ka ba ka shu pynbieij — ka da ong la nga ba 
ngam dei ban wan ha katie ka janmiet, bad ba ngam dei 
ban wan ha kawei pat ; hynrei nga la lap ki dei ki janmiet 
ba ka khmih lynti ia u. Ngim pat ju ialong lang ryngkat 
mynno mynno.” 

"Phi klet ba phim pat kdew ‘ia u’ da kano kano ka 
kyrteng, Richard. Nga don ha ka jingbam pat peiphang.” 

U Richard Hare u la nguh ka khlieh sha khmat 
haduh ba ki maift-ker long synfiia jong u ki la synrud ia 
ka tyrpeng u Mr Carlyle. "U la dei uta u Thorn ba la 
tim.” 


90 



U Mr Carlyle u la wan jingkynmaw la ka kyrteng ba' 
ka Barbara ka la i'athuh. “U Thorn aiu uta ? Ngam pat 
ju iohsngew shaphang jong u.” 

“Lymne la don mano mano pat ba la ju Iohsngew 
shaphang jong u, nga ngeit, ha West Lynne. U la da 
husiar bha kmang shaphang kata. U la shongjngai katto 
katne mail, bad u ju wan kai ha kaba rieh.” 

“U da iakren khynraw bad ka Afy ?” 

“Hooid* u la wan khnang ban ialang samla bad ka,” 
la phai ktien u Richard ha ka sur kren ba sngewmrad. 
“Ka jingjngai kam long jingpynwit ?a u. U ju wan 
pvnmareh kulai ha ka por kem- Jong- rein, un teh la u 
kulai ha u dicng ha khlaw, bad pyniaid la ka por shikynta 
ar kynta bad ka Afy hapoh ling haba u kpa jong ka um 
don ha ling, u da iai'aid samla kylleng ka khlaw bad ka 
baba jia pat ba u don ha ling.” 

“Poi noh sha kaba donkam, Richard ; sha kata ka 
janmiet.*’ 

“Ka suloi u Hallijohn kam trei kam shuh, bad u la 
pan kylliang da ka jong nga. Nga la pynlong ka jingia 
buh sngi bad ka Afy ba ngan don ha i'ing jong ka ha 
kata ka janmiet, bad kumta nga la leit hiar arsut sha ka 
hadien ka bamja por janmiet, nga da rah ka suloi bad 
nga. I pa jong nga i la pyrta hadien jong nga ban tip 
shano nga dang leit ; nga la ong, shabar bad u Beauchamp 
samla, ngam da salia la ka jingkhang ban leit ; bad kata ka 
lamler ka la kylla long pyrshah la nga ynda ha ka jingtoh-. 
kit. Haba nga la poi ha ka jaka u Hallijohn, da kaba laid 
na shadien ling baroh shilynter ki lyngkha bad lyngba ki 
lynti khlaw kumba nga la ju leh, ka Afy ka la wan mih sha- 
bar bad ka jinglehkbia tyngkan briew bam itbuh ithaw 
shuh, kumba ka ju long de teng-teng, bad ka la kren shai 
ba kam lah ban khot la nga hangta, bad nga dei ban leit; 
phai kylla dien biang sha la iing. Ngi la tadon katto kat-' 

no ki ktien shaphang kata, bad katba ngiladangfakren, u 
Locksley u la laid lait, bad u la Iohi fa nga bad ka suloi 
ha ka kti. Nga la ai lah i'a ka ; ka la tah ban )eh thik 
katba ka mon bad nga, naba nga laieit i'a ka khyndew hi 
ha kaba ka fuh kjat. Nga la ai ia ka ka suloi ; nga da 
lathuh fa ka ba la thep kuli, bad ka la shim ia ka shapoh 
ting, ka da beh ia nga shabar. Ngam shym leit phai noh ; 
nga la don ka jingsuba ba ka iadon bad u Thorn hangta, 
la ka la len fa kata ha nga ; bad nga buhrieh fa lade hi ha 
ki katto katne ki dieng hajan ka fing. Sa shisien pat u 
Locksley u la wan mih biang, u la iohi i'a nga hangta, bad 
u la pyrta ban tip balei ba nga rieh. Nga la ialeit kliam 
jngai khyndiat, bad ngam shym jubab i'a u— kaei ka jing- 
myntdi ia ki jingi'aid jingi’eng ba shimet jong nga sha 
u ? — bad kata ruh ka kren pyrshah ia nga ha ka jing- 
tohkit. Ym slem hadien kata, arphew minit ei-ei lehse, 
nga la iohsngew ia ka jingsiat suloi, kaba imat ba ka wan 
na ka liang jong ka iing-kper. Don mano re mano ba 
dang shu ioh siat ’yiar-khiar, nga la pyrkhat ; naba ka 
sngi ka lah da sep, bad ha kata ka khyllipmat nga la iohi 
ta u Bethel ba u wan mih napoh ki dieng badba uphetsha 
ka liang jong ka iing-kper. Kata ka la long ka jingsiat ka- 
ba la pyniap ia u Hallijohn. ,, 


La don ka jingsangeh. U Mr Carlyle u la peit shlip 
ha u Richard Hare ha ka jingshai bnai. 


“Shen shen eh, lajan ha kajuh ka minit, kumba ka 
paw, utoei u la wan mareh thait hob-hob bad u da prat 
lynti baroh shilynter ka khlaw na ka iingtrep. Dei da u 
Thorn. Ka dur-khmat jong u ka la pynkyndit kumba 
rah ia nga ; ngam pat ju la iohi u briew u ban pyni ka 
jingtieng her syrngiew kaba katto katto. Ka khmat jong 
u ka la blad slar, ki khmat jong u i kumba ki ba leilieh 
bad her phylliah ding, bad ki rymmiang shyntur jong u ki 
ran shri pynmih shrem ki bniat shabar. Ban da nga long 
p briew uba kblain jingmut, ngan jin da la pakhop bad u 

shlsha sbisha. Nga la long lamwir da ka jingsngewbishni ; 
naba hangta nga la lohi ba ka Afy ka la pbah noh la nga 
ba kan ioh pynsngewbha la u.” 

"Nga nang pyrkhat ba phi la ong ba une u Thorn 
um ju wan lait tang haba kem-Iong-rein ?'* la kren twad 
buit u Mr Carlyle. 

"Ngam ju tip la u ba u leh kumta tad haduh kata ka 
janmiet. Baroh ba nga lah ban ong ka long, u la don 
hangta ha kata ka por. U la her pynstet artat lynti, bad 
nga hadien nga la i'ohsngew ia ka jingsawa jong ki kjat u 
kulaijonguba u da mastieh arkjat noh. Nga la lyngngoh 
la jia a'iu ba un her symgiew katta katta ; nga la lyngngoh 
la u la lakajia bad ka Afy. Nga la mareh sha ling jong 
ka, la rynsied la ki ar tylli ki mawjdm, bad — Carlyle— nga 
la hap da pyllup slup halor ka met ba la thiah jong u 
Hallijohn ! U la dang dem thiah lyptin thik hapoh, ha ka 
madan iingshetja — uba la lap. Ka snam ka la lyngkiefi 
sak baroh sawdong jong u, bad ka suloi jong nga, ba la 
dang pyllait kuli, la pashat kram hajan jong u ; u la shah 
siat ha ka krung.’’ 

U Richard u la sangeh ban pynhiar mynsiem. U 
Mr Carlyle um shym kren. 

“Nga la pyrta la ka Afy. Ym don ba jubab. Ym don 
mano mano ha ki kamra khrum ; bad ka paw ba ym don 
mano mano ha kiba haneng. Ka kynja jingher syrngiew 
ka la kem la nga — kawei, ka jingtieng lap ; phi tip ba ki 
la shait ong ia nga ha ling ba uba khawpud. Ngam lah 
ban sah shiminit shuh bad uta uba lap wat la ka long 
ban pyllait la ka jingim la jong. Nga la kynrup ia ka 
suloi ; bad nga la dang phet noh, ha kaba— ” 

"Balei phi leit shim biang la ka suloi,” la kem ktien 
u Mr Carlyle. 

“Ki jingmut jingpyrkhat jong ngi ki laid lyngba ki 
jingmut jong ngi kham stet ban ia kaba ngi lah ban kren 
ia ki, khamtam ha kine ki jait jingjia bashikhyllipmat,” 

la long ka jubab u Richard Hare. “Don ka kynja jing- 
pynpyrkhat bangut-nget ba baleilieh ha ka jabieng jong nga 
ba la ka suloi jong nga ym dei ban lap hajan ka met uba 
la shah pyniap jong u Hallijohn. Nga la dang her na 
jyngkhang, nga ong, ha kaba u Locksley u la wan mih na 
khlaw, ha ka jingiohi bha kdar, bad kaei kaba la kem ia 
nga ngam lah i'athuh, hynrei nga la leh la kaei kaei kaba 
sniew tarn ia nga ia ka ban leh— nga la phanang ia ka 
suloi sa shisien pat shapoh ling, bad la phet noh ia lade, 
la u Locksley u la pyrta hadien jong nga ban pynsangeh 
!a nga.” 

“Ym don ei-ei kaba la kren pyrshah ia phi kat kata/* 
la kren pynbud u Mr Carlyle. “U Locksley u la sakhi ba 
u la iohi ia phi ba phi iehnoh ia ka iing-kper, ka suloi ha 
ka kti, ka da paw eh ha ka jingleh kulmar kaba khraw ; 
ba ha kata ka khyllipmat ba phi iohi ia u, phi leh artatien, 
imat kumba tieng, phi la pashat pat ia ka suloi, bad la 
phet lap phet im tang ban lait ia lade.” 

U Richard u la kyrdem ka kjat. “Hooid ; bad baroh 
ka dei r.a ka jingtiengpud ba la tim ka jong nga. Kan da la 
kham bha lada ki la kha kynthei ia nga, bad pynriam 
pynbeit kynthei da kaba pynphong petikod. Hynrei ai 
ngan nang laid. Nga la wan lap ngong ia u Bethel ; -u la 
dang ieng ha kata ka shiteng lyngwiar madan ha kaba la 
khet noh ia ki dieng. Te nga tip ba u Bethel, lada u 
la leit beit sha ka liang jong ka iingtrep, u la dei ban ia- 
kynduh ia u Thorn ba u mih nangia. ‘Phi iakynduh ia 
uto u sewbehmrad V Nga la kylli ia u, ‘U Sewbehmrad 
aiu V la phai ktien u Bethel ‘Uto u riewbhadur, uto u 
Thorn, uba wan kai khynraw sha ka Afy/ nga la jubab, 
naba ngam salia shuh kaba ai ia ka kyrteng jong ka ha ka 
jingkhluit snam jong nga. ‘Ngam ithuh Thorn aiu aiu/ 
la phai ktien u Bethel, ‘bad ngam shym tip ia uno uno 
uba wan iashang kai khynraw bad ka Afy lait tang na phi 
hi.* ‘Phi laiohsngew ia ka jingriew suloi V Nga la nang 
kren shuh. 'Hooid/ u la jubab ; ‘nga tbarai udei u Lock- 

sley, naba u don shaneng sharum ha kane ka janmiet;* 
'Bad nga la lohi ia phi,’ nga la bteng ktien, ‘Thik ha ka 
khyllipmat ba siat la ka suloi, ba phi phai tawiar !a ka 
khongdong lynti kaba lam sha ka jaka u Hallijohn ; 
‘Kumta kein r.ga la leh.’ u la ong, ‘hynrei tang ban phai 
dien biang shapoh khlaw katto katne kynjat da artet. 
Shano phi lam kumta V ‘Phim shym iatyngkhuh Ia .u 
Thorn ba u wan mareh na ka iing-kper ?’ nga la lai ban. 
'Ngam shym iakynduh iano iano,’ u la ong, ‘bad ngam 
ngeit ba don mano mano shaneng sharum lait noh 
na phi bad u Locksley.’ Nga la ieh fa u bad wan noh,” 
la pynkut u Richard Hare ; “ka paw ba um shym la lohi 
la u Thorn, bad um tip ei-ei.” 

“Bad phi jah jar ha kajuh hi kajanmiet, Richard ? ka 
la long ka jingleh kaba pynrem bad pyniap lade.” 

“Hooid, nga la long u bieij ullu talu. Nga la pyr- 
khat ngan shu nang ap jarjar, bad khmih kumno kiei kiei 
ki nang laid ; hynrei phim pat tip lut. Lai ne saw kynta 
hadien, nga la leit biang sha ka iing-kper, bad nga ialeh 
ban ioh Takren shikyntien ar kyntien, bad ka Afy. Ngan 
nym lah ban klet fa ka. Shuwa ba ngan lait ang shi- 
kyntien, ka la pyrsad kum u ’seinpuh ha nga, ka da kyn- 
noh fa nga ba nga long u nongpynfap fa u kpa jong ka, 
bad ka la kyllon khrop bangta halor u phlang ka da 
kyang shla lamwir lamtham. Ka jingkyang jam ka la 
wallam briew na ka fing — shibiln ki la iadon hangta — bad 
nga la phet rieh bak. ‘Lada ma ka ka lah ban pyrkhat ia nsa 
uba kitpop, sa katno lei ka pyrthei baroh kawei,’ la long 
ka jingpynshadnia jong nga hapoh mynsiem, bad ha kata 
ka janmiet nga la mih ban phet bak, ban leit bubrieh fa la- 
de shisngi ar sngi, tad haduh ba ngan da fohi ba ka la lait 
war ka lynti. Kam ju la wan jinglait kbuid kdar fa nga ; 
ka jingtohkit jong u nongbishar mukotduma ka la laid, 
bad ka jingairai ka la pynliem sbak fa nga, junnm-bhor. 
Bad ka Afy— hynrei ngan nym tim fa ka — ka la kaweh 
ding pyrshab fa nga, da kaba len ding-ding-dang-dang ba 

ym shym la don mano mano bad kn ha kata ka miet. Ka 
la don ha ting marwei, ka la ong, bad^ka la iaid kai shabar 
ling na ka jyngkhang ba na kyrpong Ting, sha ka Jynti ka- 
ba wan na West Lynne, bad ka dang shu laid kai lynger 
hangta ha kaba ka la i'ohsngew la ka jingriew suloi. San 
minit hadien ka la wanphai sha la ling, bad lap ia u Lock- 
sley ba u Teng haneng u kpa ba la Tap jong ka.” 


U Mr Carlyle u la sngap jlang, u da pynher stet ha la 
ka jingmut jingpyrkhat jong u ia ki bynta bakynsaijong 
ka jingiathuh ktien u Richard Hare. “Saw ngut na 
phi, katba nga sngewthuh, ki iadon ha ka rud ka kiar 
jong ka Tingkper ha kata ka miet, bad na une ne utai ka 
jingsiat khlem artatien ka la mill. Phi don ha jngai, phi 
ong, Richard ; u Bethel ruh kam lah ba un long — ” 

“Ym dei u Bethel uba la leh fa ka,” la kem ktien u 
Richard ; “ka long ka bam lah long. Nga la iohi ia u, 
kumba nga iathuh ia phi, ha kajuh ka khyllipmat ba siat ia 
ka suloi.” 

“Hynrei mynta u don hangno u Locksley ?” 

“Ka long knmjuh ka bam lah long ba un dei u 
Locksley. U la don hapoh ka jingiohi jong nga ha kata 
ka por, shiteng ka jingkhun tymbuit na nga, jlang hapoh 
khlaw, jngai na baroh ki lynti laid. Dei u Thorn uba la 
leh ia ka kam ia ka bam lah artatien shuh, ba ka jingai- 
rai ka la dei ban long ka jingpyniap ba da leh khnang 
pyrshah la u. Carlyle, nga Tohi phim ngeit ia ka jingia- 
thuh jong nga,” 


“Kaei ba phi oftg ka la pynsngewkyndit ia nga, bad 
nga dei ban shim por la ka ban pyrkhat la ngan ngeit ne 
£m,” la jubab u Mr Carlyle, ha ka rukotn ba beit sak ka 
jong u. “Kawei kaei kaei kaba phylla tam ba lada phi 



la fohi la u Thorn ba u her mareh noh na lea iingkper ha 
ka rukoxn ba phi batai, ka long ba phim wan mill sha 
khmat bad ban pynrem !a u.” 

"Ngam shym la leh kumta namar nga la long u bieij* 
u khawpud, kumba nga la long baroh shilynter jingim 
jong nga,” la bteng ktien u Richard. “Ngam banse ; la 
kha la long la kata bad nga, bad kan leit ryngkat bad nga 
shaduh jyngtep. AIu kan myntdi ka ktien jong nga ban 
ong ba dei u Thorn, haba ym don mano mano ban kyr- 
shan lem bad nga ? Bad ka suloi ba la pyllait kuli, ka jong 
nga, ka la long ka sabut ba rai pynrem pyrshah ia nga.” 

“Sa kawei pat kaei kaei ka shoh la nga kum kaba 
sngewphylla,” Ja ang ktien u Mr Carlyle. “Lada une u 
briew u Thorn u la ju mlien ha kaba wan sha West Lynne 
kawei ka janmiet hadien kawei pat, kumno te ba la u ym 
ju la lohi mynno mynno ruh 6m ? Kane ka long kaba 
nyngkong eh ba nga la lohsngew ia ka kyrteng uno uno u 
riewsohshnong ba la ai kyrteng ha ka jingfadei bad kata 
ka kam, lane bad ka Afy,” 

“U Thorn u jied da ki lynti kyllain, bad um ju wan, 
lait sa tang kata shisien, hynrei tang tang haba la kem- 
l'ong-rein lane haba la dum. Ka la long kaba shai ha 
nga ha kata ka por ba u la dang lakren ieit samla bad ka 
ha kaba rieh. Nga la ong kumta fa ka Afy ; bad ba kam 
ai daw babha la ka. Phim shym kheiti niewkor la kaei ba 
nga ong, bad ka long tang kumba nga la khmih lynti ; la 
jar katta ruh, nga smai ba nga la lathuh la ki jingjia 
bashisha sha phi. Ka shisha katta katta katba ma ngi — 
ma nga, u Thorn, ka Afy, bad u Hallijohn — ki dei ha 
kawei ka sngi ban lakynduh lang ha khmat u Nong- 
thaw jong ngi, nga la lathuh ia phi la kata ka jingshisha.” 

Ki ktien ki la long kiba sngewkhia, ka surkren 
kabd shitrhem mynsiem, bad u Mr Carlyle u la sngap 
jar, ki jingpyrkhat ki da shlei. 

“Kan myntdi alu ban ong ia kane ?” la nang kren u 
Richard. “Kam lah larkam ei-ei ia nga ; baroh* ki jing- 
kren skhem ba nga la lah ia ka ban pynmih kin nyiri leit 
shisynjaw ne shi dak i'a ka ban pynkhuid ne law bad weng 
na nga/’ 

“Em, kan nym,” la kren mynjur u Mr Carlyle. 
“Lada lano lano yn pynkhuid war ia phi, ka dei ban 
long da ki jmgpynsabut. Hynrei — kan pynpyrkhat ia 
nga ha kane ka kam, bad lada jia ei-ei ka ban wan mih — 
TJba kum uei shisha une u briew u Thorn ?” 

“Ha ka rta u lah ban don arphew lai arphew saw ei- 
ei, uba jrong jwain, bad uba rit-met jwing ; u khiin baheh 
bahain nadong shadong.” 

“Bad ki jingiadei jong u ? Hangno u shong ?” 

“Ngam ju tip. Ka Afy, ha ka rukom kren kob 
sarong khyllew ka jong ka, ka org ba u wan na 
Swainson — ka lynti shong kulai shiphew mail pura !” 

“Na Swainson !” la kem ktien stet u Mr Carlyle. 
“Ka lah ban long uwei na ki Thorn ka Swainson ?” 

“Ym dei na ki Thorn ba hangta katba nga tip. U la 
long u briew ba pher bak-ly-bak, bad la ki kti ba ia kyllan 
jingiwbih jong u, bad la ki sati, bad la ki jyngsopkti ba i- 
kyntiak. Ba u la long u riewbaheh bahaifi ia katp nga 
ngeit, hynrei u jait rongphdng kyr-eit sleit aiu re, u da 
pyni jingbun mawkordor ” 

Ka wiat shiteng samrkhie ka la par hnlor ka khmut 
ka khroat u Mr Carlyle. “Ka da long shisha, Richard ?’ 

“Ka long. U ju deng ki jyngpyndait budam soptipoh 
ba da u daiamon, ki sati daiatnon, ki pin daiamon ; kiba 
phyrnai, baroh na ki jait baretn dor tam. Ka jingshoh 
jingmut jong nga ka la long ba u la deng ia ki tang ban 

shu pynthame ia ka Afy. Ka la lathuh la nga shisien ba 
ka lah ban long ka mem ba kham khraw kyrdan, lada ka 
mon, ban la kaba nga lah ban pynlong lano lano !a ka. 
Ka mem, mariakhongpon'g la kata, nga la jubab la ka, 
hynrei wat mut da ka hok, lano-lano rub. U Thorn urn 
long uta u jait briew u ban da mut hok shisha shisha Ta 
kawei kaba ha ka kyrdan briew ba kum ka jong ka Afy 
Hallijohn ; hynrei ki khynnah kynthei ki shida katba 
shida ki radha.” 

“Da ka jingai jingbatai jong phi um lah ban long 
uwei na ki Thorn jong ka Swainson. Ki nongkhaii 
bariewspah, ki kpa jong ki ling samla, kiba lyngkot, 
baksah, bad bakhia-met kum ki Nong-Holland, bakhia- 
thew jinglong bad badonburom surom. Ki briew ba ym 
lah long eh ba kin iaphet iamareh sha ka jinghiarthma ba 
kum kata ka jait.” 

“Ka jinghiarthma aiu 7” la kylli u Richard. “Ka 
jingpyniapbriew ?” 

“Ka jingshongkulai ban jopthma la ka Afy. Richard, 
hangno ka Afy ?” 

U Richard Hare u la khyllie la ka khmat ha ka 
jingleh lyngngoh lyngngain. “Kumno ngan tip ? Nga 
dang mut ban kylli la phi ?” 

U Mr Carlvle u la sangeh. U la pyrkhat ka jubab u 
Richard ka dei ka buit Said-lait. “Ka la jah kbala khala 
hadten ka jingon-tep ; bad la pyrkhat — haba shu kren 
lyngkot, Richard, kiba sharud shakiar ki ai kata ka 
burom la ka ba ka iaphet marbud marbud ban bud nadien 
jong phi.” 

“Em, phi ! ki la ong kumta ? kaba katno ka kynhtin 
ki king jabieng 1 Ngam shym la iohi shuh ia ka ne lob- 
sngew shaphang jong ka, Carlyle, naduh kato ka miet 
sniew-nusip. Lada ka la leit bud lano lano, kata ka dei 
ban long nadien u Thorn.” 

“Hato uta u briew u long uba mih khitiut mih khmat 
bba jylluin lymphuin ?” 

“Nga tbarai ka pyrthei kan ong kumta la u. Ka 
Afy ka la pyrkhat ba uba kum uta u rangbhabriew Adonis 
ym pat ju la wan mihpaw pyrthei, ha ka jingiathuhkhana 
puriskam. U la don u shhiuh khlieh bad ki main-ker ba 
long pali phyrnai, ki khmat kiba dum, bad ka dur ka dar 
kaba i-bhabriew. Hynrei ka jingkyr-eit sleit jong u kala 
pynsniew la u.” 

U Mr Carlyle um lah pynthikna ban iit shuh ia ki 
khutia khutain ba dei shaphang jong u, bad ka la dei ka 
por u Richard ba un rung noh shapnh ling. Ki la laid 
artel ka lynti laid. “Katno ka jingkyrkhu ka la long ba 
ki jyngkhangiit ki shakri kirn phai sha kane ka bang,” la 
kren khynniuh rih u Richard, u da kum luh ha ki khong- 
dongjat u Mr Carlyle. “Lada kin kum leit peit shabar 
artet ki kyrdon jyngkieng 1” 

Ki jingsngewngiew jong u ki la long khlem nongrim, 
bad u la loh rung khlem don ba iohi. Ka bynta u Mr 
Carlyle ka la dep. U la iehnoh ia u shah pynryngkangpar 
bapli ba la khang shnong sha ka jingiakynduh markhmat 
balyngkot bad la ka kmie ba kmen iam bad batheh ummat, 
u Richard lajan ba un ialdm kmen kum ma ka, bad u de 
wiaw u la suh beit kum u khnam sop-sner biang sha la ka 
skum, u da pyrkhat puson ia kaei baroh ba u la lah 
iohsngew. 

Ym shym la don i svrngiew jingartatien baroh shikatta 
ba ka jingmut jingpyrkhat ba u George Hallijobn u la 
iatyngkbuh bad la ka jingiap jong u ha ki kti jong u 
Richard Hare. Hynrei marpyrshah ia ka jingiarailang ka 
. kynhun nongbishar, bad ka jingsngew ba baroh shipyrthei, 
um ju la ngeit mynno mynno ba kan dei ka jingpynlap ba 
da thmu kbnang. U Richard u la long uba jem ba lung 
mynsiem, basbun, bam kwahpynmong briew, u bakbatdbh 
tam ba yn pynkitpop la ka jingrunar mynsiem, lane ban 

leh ka kam pynlap briew da kaba da thmu lypa, bad u Mr 
Carlyle u la ju pyrkhat barobor ba, lada lah ban wallam 
sha ka jingshai la ka jingshisha, ia ka jingsiat yn lap 
ba ka long ka jingmih na ka jingjia ryngkhat, lane kaba 
sniew eh ruh, ka jingiapakhop, ha kaba ka suloi ka la kum 
bthei na ka ba lait-tuh. La bna haw ba u Hallijohn u la 
lah ujor ia ka jingwankai waniaid u Richard sha la ka 
kh\in samla jong u, bad ka lah ban poi, ha kata miet, sha 
ka jingiasngewdom. 

Uei une u Thorn ? Da shisha kein um lah ban long 
u jingthaw na ki bor pyrkhat shem buit shem lad u 
Richard. La katta ruh, ka la long kaba phylla ba Ta ka 
kyrteng jong u ym ju la kren satia ; ba ma u bad ki jing- 
wankai waniaid jong u ki long ba ym rip da ki basharud 
shakiar. Hato uta u briew u la long u khtin baheh bahain, 
kumba u Richard u la khot la u, uba jyndong jingpyrkhat 
bad ba i-bein briew, bad la u niuh-khlieh phyrnai jong u 
bad ki shynriahti deng mawlynnai, ne hato u long u dkhot 
jong u paidbhur kob sarong kob-pia ? Bad hato u dei 
ma u ha ka jingshisha u tynrai nongpynlong jong kane ka 
kam pynlap briew ? Ai kan long katba ka long, ka 
jyngbam babiang la pyndap ban sei lut la baroh ki bor ki 
sor ki jingnep jingmut bad jingproh jabieng u Carlyle — 
bad u la don ym khyndiat shuh ka bynta ha kata. 

Ki majistor ki la lapynmuja bha la kata ka janmiet, u 
Mr Carlyle u da pynsngewtynnat ia ki da ka b4m jamiet. 
Ki la iashim la ki paip sikret na ka bynta kawei pat ka 
jinglapyrsad kynphum haba la dep ka b£m, hynrei ka 
Miss Carlyle ka la nang leit thiah noh ; ka tdem, la kaba 
kam ju mlien shun naduh ba Tap u kpa jong ka, ka la 
pvnking khlieh ia ka bad pynsat syllang ki khmat, Kumba 
khatwei baje ki la iakhublei leit noh ia u Mr Carlyle, bad 
la iakhjad noh ; hynrei u Mr Dill, ha ka jingkohnguh 
la ka jingkohnguh khlieh na uba haior jong u. u la sah. 

“Shong khyndiat, Mr Dill ; nga kwah ban kylli U phi 
ka jingkylli. Phi ia-ithuh bha bad ki Thorn jong ka 

Swainson ; ki jia don uno uno u kur u jait, u pyrsa u 
khtinruit, ne lehse u bakba u para-kha, u samla kyr-eit 
sleit kum u jait sim sobpboh die-kmie ne simtyngwieng 
kynthrung jainspong ?” 

“Nga la leit ha kawei ka Sonde mynartaiew khalduh 
ban pynlut la ka sngi ka la bad u Jakob samla,” la long 
ka jubab u Mr Dill, kawei kaba kham lar jingmut ban la 
kaba u shait ai. U Mr Carlyle u la wiat muin. 

‘‘U Jakob samla ! u dei ban long sawphew, nga 
tharai.” 

“Kumba katta. Hynrei ma rhi bad nga ngi laantad 
snem ba la ka jong ka jong ka rukom kheifi snem, Mr 
Archibald. Kim don pyrsa ne khtinruit ei-ei ; u tymmen 
umju don lait na kito ar ngut ki khun, u Jakob bad u 
Edward. Lymne ki don bakba ne parakha ei-ei. Ki 
riewdonspah ki la nang ialong mynta ; u Jakob u la buh 
la ka kali la ki kulai.” 

U Mr Carlyle u la pyrkbat puson. hynrei u la nang 
khmih lynti ka jubab, namar lymne ma u u la ju Tohsngew 
shaphang ki Thorn bashipara, ki nongshnasnieh, nong- 
shoh-snieh, bad nongpynbeitsnieh, ba kin don uno uno u kur 
u jait na kata ka kyrteng. “Dill,” u la ong, “ei-ei ka la 
wan mih, kaba ha ka jingmut jong nga, ka shat ka jing- 
artatien ha ka jingkynnoh pop la u Richard Hare. Nga 
kylli la u la don ei-ei ban leh bad ka kam pyniap-briew.” 

U Mr Dill u la peit heh khlew ki khmat. “Hynrei 
ka jingphet-Tap jong u, Mr Archibald ? Bad ka jingfajah 
jong u ?” 


“Ki jingjia ba pynsuba sniew shisha, nga mynjur ; la 
katta ruh, nga don daw kaba khlain. Ha ka por ba ka la 
jia, don u jait kyr-eit sleit uba ju wan lalang khynraw bad 
ka Afy Hallijohn ha kaba rieh : u briew uba jrong, met-rit 
ryngking, kumba la batai ba nga, uba don ka kyrteng 


102 



Thorn, bad uba shong ba sah ha..Swainson. Ka lab baa 
long uwei na ka ling ka setn ki Thorn ? k ’ 

“Mr Archibald !” la said nia u klark tymmen ; 
“sngew pynban kumba kito ki ar ngut ki riewdon- 
burom surom ba la niewburom. kiba bad la ki tnga 
ki khtin rit ba dang biabia, kin iawan par tub hadien 
jong kato ka phet-wir jahklep Afy ?’* 

“Ym don jingpashat sniew ei-ei la ki,” la phai ktien 1 
u Mr Carlyle. “Une u la long u samla-briew, arphew lai 
arphew sa\v ka rta, uba jrong tarn ka khlieh ban ia uno, 
uno na ki. Nga nang thaiai ka lah ban dei ukurujait 
jong ki.” 

“Nga la- iohsngew ban ban ia ki ba ki ong ba kr 
don tang ma ki ha ka pyrthei ; kito ki ar ngut ba la jer 
kyrteng khatduh. Shaniah ha nga, ym don mano mano 
ba don jingiasnoh bad ki. Uei uba ong ba don uba la 
wan wad samla nadien ka Afy, Mr Archibald ? Ngam ju 
tip lait na uwei uba leh kumta, bad uta u la long u 
Richard Hare.” 

U Mr Carlyle um lait ong, “U Richard hi u la lathuh 
Ta nga,” kumta u la iehnoh ia ka jingkylli khlem jubab. 
“Ki nongrim kiba biang la pynbiang ia nga ban shat ka' 
jingartatien ha ka jingkynnoh pop ia u Richard Hare, bad 
ban buh ia ka ha u Thorn,” u la aidaw. “Bad nga thmu 
ban thaw ne seng iwei i jingwad tohkit bakyrpang ha kaba 
rieh jarjar, bad ban iohi ba lah ban pynwan sha ka jingshai 
ia kano kano ka jingshisha. Phi dei ban iarap ia nga.” 

“Da ka dohnud jong nga baroh,” la phai jubab u Mr 
Dill. “Ym ba nga ngeit ka lah ban long uno uno lait na 
u Richard.” 

"Ha kawei pat ka kynti ba phi leit jia poi- sha 
Swainson, pyrshang ban shem la u samla-briew ba kyrteng 
Thorn (la u don jingiasnoh bad ki Thorn ne £m) u la ju 

shong hangta ha kata ka por. Uba mih khmut mih 
khmat bha, uba long u fiiuh-khlieh, ki mainker, bad ki 
khmat, bad uba shait deng ?a lade da ki pin daiamon, ki 
jingpyndait budam de bad ki saii ruh. La khot u khtin 
baheh bahain ia u sha nga, hynrei nga tharai ka lah eh 
ban long ba u la long u membar jong ka kynhtin paidkar 
sarong kyr-eit, ba leh mynleh riewdonburom — ia kaba 
ki shait leh palat. Khmih la phi lah ban khlong ban 
khlaw ei-ei nangta.” 

“Ngan sa leh kein,” la ong u Mr Dill. Bad u la 
khublei leit noh ia u Mr Carlyle. 

U shakri u la wan ban pynkynriah ia ki kot bad ki 
paip ba sma iwkhong, ia kiba ka Miss Carlyle ka la 
hukum ba yn thad ha ka Iyer mar shu iadep bad ki. U 
Mr Carlyle u la shong ha ka jingpyrkhat ngatn jylliew tiaw 
kum sha thwei ; kumne knmne u la khmih sawdong ha 
uta u shakri. 

“Ka Joyce ka la leit thiah ?’* 

“Em, kynrad. Kan sa leit kumne.” 

“Phah la ka hangne haba phi la weng la kito kiei 
kiei.” 


Ka Joyce ka la wan rung, ka shakri ba kham rangbah 
ha ka iing ka Miss Carlyle. Ka la long kaba antad ka 
rynieng briew, bad ka ban nym iohi shuh pat la la ki 
laiphew san snem ba la dep ; ka shyllangmat jong ka ka 
la long kaba iar, ki khmat bthuh jong ka kiba la ngam, 
bad ka khmat kaba blad. Haba kren lut ka la long kaba 
shu pdeng briew, hynrei kaba i-peit-sian. Ka la lohg 
shipara kha bad ka Afy Hallijohn. 

“Khang ka jyngkhang, Joyce.” 

Ka Joyce ka la feh kumba la bthah ia ka. ka la wan 
sha khmat, bad ka la ieng hajan ka miej. 

“Phi la iohsngew ei ei na ka para-kha jong phi, 
Joyce ?” la sdang kren u Mr Carlyle kham kynsan 
tbuk-tbak. 

“Em, kynrad,” la long ka jubab. “Nga tharai kan 
long ka jingphylla lada nga iohsngew.'’ 

“Balei kumta ?’* 

“Lada ka la leit bud hadien u Richard Hare, uba la 
phah ia u kpa jong ka sha jyngtep, kan long kaba kham 
lah long pynban ba kan buhrieh ia lade bad ia la ki 
jingleh kam jong ka ban ia kaba pynbna ia ki sha nga, 
kynrad.” 

“Uei uto uwei pat, uto u riewdonburom bhadur, uba 
la wan de nadien nadien jong ka ?” 

Ki ngab ka Joyce ki la kem dum ngain, bad ka la 
pynjem la ka jingsawa. “Kynrad, phi la iohsngew 
shaphang jong u ?” 

“Ym ha kata por, Nadien kata. U la wan na 
Swainson, ym dei ?” 

“Nga ngeit kumta, kynrad. Ka Afy kam ju kren 
btin shaphang jong u. Ngim iahap jingmut ha kata ka 
liang ; nga la ong u briew ba na ka kyrdan jong u un nym 
leh bha ia ka ; bad ka Afy ka la khie ding tik baba nga 
kren pyrshah shaphang jong u.” 

U Mr Carlyle u la ioh kem ia ka. “Ka kyrdan jong 
u t kaei ka kyrdan jong u ?” 

“Ka Afy ka kob ba u kynjoh sa shi jyngkhang ia ka 
ban long u lat ne u lord ; bad u i ruh katta. Nga la iohi 
ia u tang shiwat ryngkhat ; nga la poi ling kham kloi 
kawei ka sngi, bad hangta u ia iashongkai sngewbha bad 
ka Afy. Ki kti balieh jong u ki phyrnai da ki sati, bad la 
ka soptipoh jong u la pyniaid lain ter da ki maw 
baphyrnai, ha kaba dei ban don da ki' budam.” 

“Phi la iohi la u naduh kata ?’* 

“Mynno mynno ruh naduh kata, bad kata hi 
ruh shiwat, bad ngam tharai nga ithuh la u lada ngan kum 
lohi la u. U la leng joif, kynrad, roar shu iapoi nia nga 
ha ka lynti laid karara, u la Takynjut-kti bad ka Afy, bad 
u la mih noh. Uba beit itynnat u la long, u jrong, lajan 
kat ma phi, kynrad, hynrei uba ritmet jking ; kito ki 
shipai barobor ki laid pynbeit met bha la lade.” 

“Kumno phi tip ba u dei u shipai ?” la bteng ktien 
stet u Mr Carlyle. 

“Ka Afy ka la fathuh la nga kumta. ‘U kapten,’ ka 
la ju pyndonkam haba khot la u ; hynrei ka la ong urn 
pat long u kapten la katto katne por pat — ka kyrdan 
bamarbud harum kata. U — u — ” 

“Liwtenant ?” la ai jingmut u Mr Carlyle. 

“Hooid, kynrad, dei kata ; u Liwtenant Thorn. 
Katba u la dang leit lyngba ka lingshetja ha kata ka 
janmiet u la kum pynhip la ka rumar, kaba la itynnat sat. 
Nga la t&m la ka, hynrei ka Afy ka la kynrup la ka na 
nga, bad da kaba mareh sha jyngkhang, ka la pyrta 
hadien jong u, ‘Kapten Thorn, phi la pynhap la ka 
rumar,’ bad u la phai bad shim la ka na ka. Bad 
haba u la don ha kham pajih khyndiat ka la sdang 
ha nga ba nga wan ling bad pynwit la ka jingi'ashongkai, 
bad ngi la lakajia. Nga la iohi la u Hare samla ruh ha 
kajuh ka janmiet ha khlaw, u da laid rieh kylleng kylleng 
kumba u ap la uwei pat la ka ban leit. ‘Kan nym poi 
bha shano shano hapdeng ki ar ngut,’ la long ka jingpyr- 
khat jong nga, bad nga la ong la kata sha ka, bad 
ka jingmehding ba ithiang ka la pynlong la ka. Ka la 
long tang shitalew hadien ba — ka jingjia sniew ka la jia 
sha 1 pa bapli.” 

“Joyce,” la ong u Mr Carlyle, “kam ju shoh jingmut 
la phi ba ka kham lah eh ban long ba ka Afy ka la bud ia 
uneu Liwtenant Thorn ban la u Richard Hare ?” 

“Em, kynrad,” la jubab ka Joyce. “Nga la sngew- 
thikna barobor ba ka ladon bad u Richard Hare, bad ym 
don kaei kaei kaba lah ban pynphai la' nga na kata ka 
jingngeit. Baroh ka West Lynne ka sngew ngeit ba ka 
dei kumta.’’ 

U Mr Carlyle um shym pyrshang ban “pynphai fa ka 
na kata ka jingngeit.’’ U la phah noh ia ka, bad u la 
nang shong u da pynshadnia ia ka kam ha baroh ki 
jingjia ba iadei shaphang jong ka. 

Ka jingiakynduh markhmat jong u Richard Hare 
bad la ka kmie ka la kut shen. Ka la neh tang kumba 
shipawa kynta duh, baroh ar liang ki da ngiew ia ka jing- 
wanlap na ki shakri. Bad ryngkat bad ka shispah pound 
ha ka pla jong u bad ka jingsngewkynjah ha ka dohnud 
jong u, u samla basniew-nusip sa shisien pat u la iehnoh 
ia la ka iing ka sem ka jinglong khynnah khunlung jong u. 
Ka Mrs Hare bad ka Barbara ki la ia ap ia u ba u pit 
tuh arsut ka lynti phyllaw ha ka jingshai bnai ba sah jing- 
kynmaw, bad ba u poi hasurok, baroh nr liang ki da sngew 
ba kito ki jingiadoh iakhlad ba ki la shon ha kirymmiang 
shyntur jong u yn nym pynthymmai slem slem, bad ka 
lah ban long lano lano ruh 6m. 

*3L\ a bajc kdew fingmane jong ka West Lynne ka la tied 
‘y)\ phra baje ha kawei ka step ba-ithiang jong u Naitung, 
bad nangta ki baje riew ki la iasawa kynud, ka dak 
ba la dei ka Sngi u Blei. Ryngkat lang bad ka baje riew, 
ka Miss Carlyle ka la wan mih na la ka kamra thiah ha 
kawei na ki riam ki beit step ba ju riam jong ka, hynrei 
ym kata ia kaba ka la ju mlien ba yn iohi ha ka Sngi u 
Blei. Ka la phong ka jaifiphong thiah thoh-puid lam 
stem blad, ka da kot haduh jan ki ryndang kjat jong ka, 
bad u panpoh ba la shon dak “jaifiphong thiah,” ba la 
teh sawdong ka syngkai bad u ksai bad ki jyngsyrdoh 
ksai kyrphom, bad la pynpfir harum da u phril ot-shrong 
itynnat. Ka la ju long ka riam ka beit step jong ka 
kmie jong ka ha ki sngi laid dustur rim, bad ka Miss 
Carlyle ka ibeifi ia ki phashon thymmai mynta katta katta 
jyndei kat ban kyntait noh sharud la ka. Ki ’theidon- 
burom mynta ki lah ban kren ujor kai ha ka stail riam ka 
jong ka, hynrei kirn lah ban leh hi pat la na ka jingshongrem 
ne jingithymmai jong ka mar, naba ha kita kiei kiei pat de 
ba ka Miss Carlyle ka da kham phikir bniah bha. Ha ki 
step Sngi u Blei ka la long ka rukom jong ka ban i-paw 
kaba la riam la beit bha ia kata ka sngi, bad ka jingbam- 
leh jong ka mynta ka sngi ka pyni ba ka dei ban don ka 
kam ling kam sem aiu re aiu sha khmat. Ia ka jyngtap 
khlieh jong ka ym lah ai jingbatai ; kam long kum kaei 

kaei ba lap ha ka kot phashon riam ne habar jong ka ; 
don kiba lah ban khot i'a kata ka jainspong, don kiba ong 
ka tupia tap miet, bad don kiba pyrkhat ba la shim nuksa 
la ka na ka tapmoh ki khlieh-mtiJ bad ki thei-lehbhabriew 
ba ha ka skul balang ; la kumno kumno, ka la long kaba 
jrong bad balar bha, kaba lieb, ba i-eh phron bad ba 
i>shong khia shongkun bha. 

Ka Miss Carlyle ka la j4m lyftgba ka lynti laid kamra 
sha ka jyngkhang marpyrshah la la ka jong, bad ka la 
tied tyngeh ha ka. kaba jam kat ban biang ban pynkyndit 
la ki hynniew ngut ki nongthiah-miet. “Khie noh, 
Archibald.” 

“Kbie noh !” la pyrta ka jingsawa shoh samthiah 
napoh. “Na ka balei ? Ka dang phra baje.” 

“Lada ka long dang hvnriew ruh, phi la dei ban khie 
noh,” la kren pynban ka Miss Carlyle ha ka rukom kren 
donbor jong ka. “Ka jastep ka dang ap, bad nga dei ban 
pyndep noh la ka, namar ngi la don baroh ha ka kynrum 
kynram.” 

Ka Miss Carlyle ka la hiar na ki kyrdon jyngkieng, 
bad la rung ha ka kamra Mm step, ha kaba baroh ki la 
iawanmihpaw kiba la pynkhreb na ka bynta ka Mm. Ka 
ju don u thylliej banep sylli ha kum kine ki kynti, bad ka 
khmat kaba nep thyrnia barobor, kaba lohi Iut baroh 
shisien peit. Ka kamra ka dei peit sha ka surok, bad ki 
jyngkhanglit ki la plie rynghang, ki pyrda lieh ba-itynnat 
jong ki, kiba khlem jingthoh dak kumba long ka tap* 
khlieh ka Miss Carlyle, ki da kaweh jem jai ha ki erpyng- 
ngad hir hir jong ka lyiur. Ki khmat ka Miss Carlyle ; ki 
la peit shin sawdong ka kamra, bad ka la lap kem la katto 
katne u pui-pui. Ka la kam kjat shapoh iingshetja ban 
leit kren khublei Ta ka Joyce bad kata ka jingai jingtip. 
Ka Joyce ka la ieng ha ka ding iingshetja ka da pynlaid ia 
kaba syang katto katne ka dohsniang. 

“Kumno phi nud ban long khein -sting katta katta, 
Joyce ? Phira pat shym sympat phui-phui ha ka jaka bam 
ja step.*’ 

‘‘Ym shym niad phui-phui !” la phai ktien ka Joyce ; 
“hangno phi buh la ki khmat jong phi, mem, ban iohi la 
kata ?” 

“Ha u pui-pui,” la jubab ka Miss Carlyle. “Khie 
bad buh ki jong phi de ha u, bad shim ka jainniad bad phi. 
Ngam lah ban sbong ha ka kamra bam pat khuid. Tang 
namar ba phi don kam tarn khyndiat ban leh mynta ka 
step, phi la kylla jaipdeh noh.” 

“Em phi, mem,” la kren kyrtoh ka Joyce bad ka jing- 
shit mynsiem, namar ka sngew ba ka jingkren kynnoh ka 
la long khlem nongrim ; “nga la sei lut la -ka bor ka sor 
baroh hynne ka step. Nga la khie dang san baje ban 
pyndep kam bha ia ka kam aibam, khnang ba phin nym 
Ioh daw ban lap jingduna, bad nga la long kaba phikir 
thikna thikna bha ia ka jaka bam kumba nga shait long 
barobor. Phi ban ba yn plie wang ki jyngkhangiit, bad da 
shisha kein u phui phui u la ioh ban wan her shapoh iing.” 

Ka Joyce ka la leit mih noh bad la ka jainfiiad thik 
hamar ba lohsngew ba kynruh ka baje shakuriaw bad u 
shakri ba i-peit don akor uba antad ka rynieng briew bad 
uba met-sngaid pithon, u la rung shapoh iingshetja. 

“Phi kwah ei ei, Peter ?” la kylli tohkit ka Miss 
Carlyle. 

“Ka um khi ia u kynrad, mem. U la kynruh shaku* 
riaw ia kata.” 

“U kynrad um lah ban ioh ia ka, te,” la long ka 
jingkren kyrtoh ka Miss Carlyle. “Kbie ong kumta. 
lathuh ia u ba ka jastep ka dang ap, bad u dei ban sa khi 
pat hadien.” 

U Peter it la leit tnih noh bad kata ka khubor, lehse 
u da kham pynjem ka sur kren ha kaba ai ia ka, bad ka 
Miss Carlyle kumne kumne ka la leit phai sha ka kamra 
bam bad ka la sbong la lade hi ha khlieh jong ka miej 
ban ap ia la u para. 

Ka Miss Carlyle ha ka janmiet bamynshuwa ka la ia- 
pynsuhsat ia lade ha ka jingiakajia bad ka nongshet. Ka 
nongshet kaba la long na ka jinglong briew bamehding 
kloi kum i sohmynken pyni'eng, ka la kren kyrtoh dukbi 
khait, bad ka kynrad jong ka ka la ai ia ka ka mahim, naba 
kajingkren dukhi na ka shakri ka long kaba kamju lah ban 
shah, bad niar eh ba yn kylliang ktien ia ka. Kata ka 
khynnah shet jingshet, ha ka jingsneewingkhong mynsiem 
jong ka, ka la ong ba kam donkam ap ia ka jingmahdm 
ktien ei ei, hynrei ba kan mih leit noh hi sbisyndon, bad 
kumta kumta hi ka la mih noh. Ka Miss Carlyle ka la 
kren pynwai ba ka ling ka la lait na ka jingshakri jong ka. 
Ka Miss Carlyle ka la long kaba eh riang ba kane ka 
bvnta— ba dei ban don khyndiat kam katba lah ha ka 
Sngi u Blei bad haba ia ka janmiet Sngi u Blei ka long 
kaba lah ban trei lypa noh ha ka Sngi SaitjaiA, dei ban 
leh kumta : ha une u mawsiang ba ka Miss Carlyle bad 
ka khansoma ki iapait lieng bad iakhlad ling. Ban nang 
pynlang sha ka jingbtinkam shuh shuh, ka shakri iing ruh 
kam don ba ka la shim shuti. 

U Mr Carlyle u la wan sha ka kamra b&m uba la 
riam la beit bha jriang ; u la don ka jingsngewsaitmet 
bam lah ban pynkylla ba un paw da kumwei pat, bad u la 
lah khi da ka um khriat. ‘Balei ba phi iabam jastep ba ka 
por phra baje mynta ka step ?” u la kylli. 

“Namar nga don shibtin eh ia ka ban leh. Bad lada 
ngam lah ban pyndep ia ka jastep kham kloi ngan nyra 
lah pyndep ha ka por babiang ban leit jingiaseng sha 
lingmane,” la long ka jubab ka Miss Carlyle. “Ka nong- 
shet ka la phet.” 

“Ka nongshet ka la phet !” la baa ktleh biang u 
Mr Carlyle. 

“Baroh ka la jia hadien ba phi la leit kai janmiet, 
bad ngam shym la shong peit-miet ban ap la phi. Nga 
dei ban bam doh hdn mynta ka sngi ha ka janmiet, bad 
ka la tip ba donkam ba kan jran-um shuwa ba yn 
kyllan musli musla la ka ban pynkhreh shet hynnin ka 
sngi, ba yn pvnlong umshit, ba yn shoh doh-kpu bad shna 
shop la kiba hapoh krung poh knap ; ha kaba shu kren 
lyngkot, la kawei pa kawei dei ban leh noh lait noh ka 
syang bad ka syaw ding. Nga ta kylii la ka, hynne ka 
miet la ka la lah ne 4m. ‘O, hooid, la leh baroh,’ ka la 
ong ; bad nga la ong la ka ban wallam ka doh-kpu shet 
ba ngan khmih, nga da tip ba ka nang bha ban shet 
phan-kpu. ftiuma te, kam shym la lah leh kumta ; ka la 
shu thok, Archibald, bad kam don phan-kpu ban wallam, 
naba ki hin ki la long thik kum ha ka por ba ki wan sha 
ling ; ka la buhteng jaituh eh ban sa leh la kata pat mynta 
ka sngi, ka da mut ba ngam lah lap kem i'a ka ; hynrei ka 
jingpdn pyni phan-kpu jong nga ka la pynliem lyndang la 
ka. Ka la leh atlukhi khait, ryngkat kata bad ka lamler, 
nga la ai ka jingmaham la ka, hynrei ka la mon ban phet 
noh hynne hi ka miet. Nga la hip leh lut baroh da lade 
hi hynne shistep shistep.” 

“Ka Joyce kam lah ban leh la kata ?” la phai ktien 
u Mr Carlyle. 

“Ka Joyce ! ka tip alii eh shaphang ka shet ka tiew ; 
ka jingshet ka Joyce kam iabiang la ka miej bim jong 
nga. Ka Barbara Hare kan dang wan ban pynlut la ka 
sngi jong ka hangne bad nga.” 

“Shisha.” 

“Ka Barbara ka la wan kai hynne mynmiet, kaba 
dap da ka jingjynjar jingmut. Ma ka bad u nongbishar 
ki la la don ha ka lamai lania, bad ka la ong ba ka kwah 
ba ngan khot kai la ka mynta ka sngi. Ka Barbara ka la 

dang deng shibtin bah ki jyngdeng ba-ilynnat ; u nong* 
bishar u leit Tohi ia ka haba ka wan ling, bad ka Barbara 
ka la shah mai. Ka shong hok, kok khai, ka khynnah 
kyr-eit said-lah. Ha sngap kita ki baje ba kynud patied 
sngewtynnat.” 

U Mr Carlyle u la rah ki shkor dngiang. Ki baje 
riewjong ka St. Jude’s Church ki la dang sawa kyntid 
sngewtynnat la kumba tied baje kyntiew-kurim, lane na 
ka bynla Kano re kano ka khawai dawai, ka bam ka dih 
sngewbha. “Na ka bynta balei kata ka lah ban long 
kumta ?” u la kren jam. 

“Archibald, phim nep wat tang shiteng na kaba long 
ma nga ha ka rta jong phi. Balei kin latied baje kumta, 
lymda dei na ka bynta ka jingpynsngewkhyllew la ka jing- 
wanpoi u Lord Mount Severn 7” 

“0> shisha ; khlem artatien. Ka ben shong East 
Lynne ka don ha St. Jude’s Church.” 

Ka East Lynne ka la iai kylliang trai kynrad, bad ka la 
long mynta ka khyndew ka shyiap ri kynti jongu Mr Car* 
lyle. U la thied la ka kumba ka long, ki jyngbuh jyngsat 
bad lut baroh ; hynrei ia ka jingpynphai la lah leh da kaba 
jar jar, bad ym shym la suba dano dano. - La u Lord 
Mount Severn u la pyrkhat ba ka lah ban khang lad fa 
uno uno ban sma dien shaphang kata ka kam, ne la u 
kwah ban kren khublei khatduh l'a ka jaka kaba u la ju 
ieit ju sngewbha baroh shikatta, ym lah ban ong, hynrei 
ka long kaba thikna shai ba u la kwah ban wan jngoh ia 
ka kumba shitalew ar talew. U Mr Carlyle da kaba kloi 
eh bad da kaba pyni monsngewbha eh u la kohnguh la 
kata ; bad u bakhraw, ka khtin samla jong u, bad uba bud 
barap ki lah da poi ha ka sngi bamynshuwa. 

Ka West Lynne ka la long ha ki jinglakhih kmen 
palat. Ka la khot 1a lade hi ka jaka ki baheh bahaifl, 
bad' ka la dem Iai kyrmen ba u bakhraw u lah ban thmu 

ban pynsngewphuh sngewphieng ia ka jaka lynter syndon 
da ka jingwanshong wan sah uba kat ma u, da kaba shim 
jaka shong biang sa shisien pat ha East Lynne. Ki jing- 
pynkhreh pynkhrum ba la pynkhreh ban ioh !a ki khmat 
iaroh jong u ki la long kiba la pynlyngngoh sha ba palat, 
bad ka Barbara Hare ba-itynnat khmat kam shym long 
tang ma ka ka ’theisamla donburom kaba la donkam ban 
fatyngkbuh bad ka eriong erngit dom ki kmie ki kpa. 

Ka Miss Carlyle ka la pyndep la la ki jingpynkhreh 
pynkhrum ba dei ia ka bam ka dih janmiet — baroh phar 
kdar khlem da treh shaniah kam ha ka Joyce— bad ka 
la long kaba kloi ban leit iingmane ha ka por ba ju 
buh, sada riam ! tangba ka riam bha. Katba ma ka 
bad u Archibald ki la dang iamih na i'ing, ki la Tohi ei ei 
ba i-heh ha surok, bathaba bad phyrnai ha ka sngi. Ka 
shatri rong saw ’tiewkulab ka la wan mih shuwa, ka 
tupia rong sohhiamtra bad ka sner ki la bud nadien, sa 
ka riam ka beit rong lyoh ba la suh dur suh dar, bad ki 
jyngsopkti lieh. 

“Ka khynnah anna kyr-eit !” la ang-ktien ka Miss 
Carlyle. Hynrei ka Barbara ka la laid syllud artet ka 
surok sha pyrshah jong ki, khlem tipbriew ia kata ka 
jingkren ang-ktien. 

‘‘KumtQ te hooid, Barbara 1” la long ka jingkren 
khublei ktien jong ka Miss Carlyle. “U nongbishar u la 
kop ong hi ia pha kumta ! Pha la kham shat thaba ban 
ia ka jingshat sngi hi.’’ 

“Wat shiteng ruh ym i'akot bad kum kiwei kiwei ba 
ha iingmane ki ban wanmihpaw mynta ka sngi,’’ la jubab 
ktien ka Barbara, katba ka la khyllie ki mat-peit blu ba 
Meh lehrain bad ka khmat saw kyr-ang ka jong ka ban 
jubab la ka jingkren khublei jong u Mr Carlyle. Nangta : 

“Ka West Lynne imat kumba ka iakbun ka iariam 
palat ban ia ka Lady Isabel. Phi la dei ban don ban iohi 
ha ka duk&n diejain bad ki riam ki beit hynnin ka step. 
Miss Carlyle.” 

"Hato baroh ka riam ka beit pynphuh pynphieng 
kan wan mih wan paw mynta ka sngi ?” la kylll shong- 
khia u Mr Carlyle, katba ka Barbara ka la iapbai lang 
bad ki ban Taleit sha lingmane bad u la laid ha kbap jong 
ka bad ka hynmen jong u, naba u la don kata ka jiog- 
sngewujor lajan bam lab pynkhein kum ka jong u 
rangbah French, ban nym ai ksangti sha ar ngut ki 
’theidonburom. 

“Hooid kein,” la jubab ka Barbara. “U bakhraw 
bad ka khun kynthei jong u kin iawan sha lingmane." 

‘Tharai kumno re kumno um wan em, ne jia kan 
nym wan poi pat ha ki sner klew khyllew ?” la kren pyrta 
u Mr Carlyle. 

“O, hynrei khlem pep kan long kumta— lada phi mut 
kaba riam rem dor," la kren pyrta kyrkieh pat ka 
Barbara. 

“Lane, tharai pat, kumno re kumno, kin nym Iawan 
lingmane?” la rkhie u Mr Carlyle. “Katno kan long 
ka jingbukhoh bad jingdukha jingmut ia ki tapkblieh 
tapmoh bad ki sner klew ?” 

“Haba shu lakren noh, Barbara, ki dei aiu kita !a 
ngi, ne ma ngi fa ki ?” la bteng ktien biang ka Miss 
Carlyle. Ngi lah ban nym iakynduh lano lano. Ngi ki 
’riewdonburom surom bam paw briew jong ka West 
Lynne ngin nym dei ban lakyntur eh la lade ha ki East 
Lynne. Niar ba kan long kaba i-dei dur ban laleh kumta ; 
lane ban kheih kumta da u bakhraw bad ka Lady Isabel.** 

“Kata ka long thik la kaei ba i papa i la ong,” la 
ktuk ka Barbara. “I la ieit iohi la kane ka tap-khlieh 
hynr.in ka sngi, bad baba tang ban shu aidaw, nga la ong ba 
nga la donkam !a ka ban leit jia shongkai shonglaid bad 
ki, i la kylli la nga tharai ba ki ling bam paw briew jong 


US 



ka West Lynne kin shtan baft leit shongkai shongfaid kat 
ha u Lord Mount Severn, la sngew kumba ki dang 
long dang tang ki baheh bahain nongkyndong. Dei ka 
sner tupia kaba la pyndom la i.” 

“Ka la jrong palat,” la kren kynthoh ka Miss Carlyle, 
ka da peit-thuh leh i-jylliew tblip. 

Ka Barbara ka la dei shong ha ka jaka shong ki 
Carlyle kata ka sngi, namar ka la pyrkhat ba katba ka la 
nang shong Jngai na u nongbishar katta nang kham bha 
!a ka ; yin lah tip ba um lah ban ot leh-tuh tbak tang 
ban pynhiar kput ha kata ka ’ner-jrong hamar ka jing- 
iaseng, ba kumta un pynsniew fa ka jingpynitynnat jong 
ka. Tang shu mar ia shong, don ki nongwei afu re kiba 
la wan mian sor artet ka lynti laid napdeng ki jaka 
shong— uwei u Tiewdonburcm uba shu kynjih tynjjang- 
kap katba u la nang laid, bad la ka rengmat ba la ldr 
nur-phan bad u shniuh ba la bthuh lieh shiah kharang 
saphup, bad kawei ka ’theisamla khtin binong bishon. 
Ka Barbara ka la peit tawiar war war bad ka jingsngew- 
shitrhem mynsiem hynrei ka la phai biang noh ; kirn lah 
ban long ki sohshnong sohsyiem ia kiba la khmih lynti, 
ka riam ka beit jong ka ’theisamla khun binong bishon ka 
la long kaba i-sada than katta katta i'a ka la ka ban long. 
Ka riam jain muslin ba shai rong bad khyndiat khynsoit ki 
thoh tnat rit ba lam jngum rong halor kata, bad ka tupia 
sdei ne traw ; ka Miss Corny ka lah hi ban phong kuin 
kata ha ki sngi pohia, bad ban nym da sngew phrit-phrot 
jyndei eh katta ia lade ; hynrei ka ia long ka riam bapyn- 
sngewtynnat ha ka sngi shit lyur. Hynrei u tymmen 
rangbah balang, ha la ka shna-kut btin kyrblap jong u, u 
la dang laid na khmat na khmat jong ki markrung bad 
la u diengduh pyni lynti jong u, u la kdew lynti ia ki ha 
kajaka shong East Lynne, bam shym la pyndonkam la 
bdn bun snem. 

“Mano ha ka pyrthei ki lah la ka ban long, sha ?” 
la pasiaw ka Baibara sha ka Mtss Carlyle. 

<4 U bakhraw bad ka Lady Isabel.” 

Ka ngab ka Barbara ka la kiew snam bad saw 
kyr-ang hain, bad ka la peit shlip ha ka Miss Corny. 
“Balei de — kam don rusom ei-ei, bad khiem sner tupia, 
bad khiem ei-ei khiem ei-ei !” la kren lam jam ka Bar- 
bara. “Ka la kham riam sada ban iano lano ba ha ka 
iingmane, du !” 

“Kham sada ban Tano iano na ki riewriam itynnat— 
ban ia phi kawei, kumba shu ong noh. U bakhraw u 
la kylla shibun, hynrei ngan ithuh ia ki baroh ar ngut 
la hangno hangno. Ngan ithuh ia ka na ka jingiasriem 
dur bad ka kmie bapli synei jong ka ; thik kijuh ki 
pyllew khmat bad kajuh ka rukom peit ba ithiang sat.” 

Hooid, kito ki khmut bthuh, kiba shlei katta katta 
da ka jingithiang bad jingijew jingmut ; khyndiat eh* 
kiba la iohi shisien, kiba lah ban bakla ne klet ia ki, bad 
ka Barbara Hare, ba ka da klct noh hangno ba ka don, 
ka la khmih shain bha ia ki ha kata ka sngi. “Ka long 
kaba la ithiang sohsat,” la pyrkhat ka Barbara, “bad 
ka riam jong ka ka long shisha jong ka riewkhun 
binong bishon. Nga kwah ba ngan nym da la don ia 
kane ka sner pynher rong saw : ki tyngab thoh-rong 
sohsat aiu de kum kine, katta ka pyrkhat lut ia ngi 
baroh I” 

Ka kali u bakhraw, ka eka ba pile rynghang, ka la 
dang ap ha ka khyrdop ha kaba wai jong ka jinglaseng. 
TJ la btin la ka khtin shapoh, bad u la dang buh la ka 
kjat pang-sieb halor ka jaka jam ban bud ia ka, ha kaba 
u la leit iohi ia u Mr Carlyle. U bakhraw u la phai 
bad kner la ka kti ban khublei. U briew uba la lah 
ban thied kat ia ka East Lynne u laryngkat dor ia ka 
ban pdiang kum uba iaryngkat kyrdan, la u la long 
dang tang u riewsaid nongkyndong. 

U Mr Carlyle u la iakynjut-kti bad u bakhraw, u 
la wan jan sha ka kali, bad u la rah tupia sha ka Lady 

Isabel. Ka la dem sha khmat bad la ka jingwiat sam- 
rkhie phuhmat jong ka, bad ka la bsuh la ka kti hapoh 
ki mem-kti jong u. 

“Nga don biin kiei kiei ban ong fa phi,” la ong u ba- 
khraw. “Nga sngewkwah phin ialeit lang bad ngi sha 
ling. Lada phim don ei-ei ba kham bha ban leh, long 
u nongwanshongkai jong ka East Lynne kaba sah jong 
ka sngi mynta.” 

U la wiat pher kumno re katba u la uang kren, bad 
n Mr Carlyle u la pynsawa biang ia kata. U nongwan- 
shongkai ka East Lynne ! kata ka long kaei ba u ba- 
khraw pynban u long mynta. (J Mr Carlyle u la phai 
sharud ban iathuh la ka hynmen. 

“Cornelia, ngan nym don ha iing fa ka bam 
jamiet ; nga dang leit bad u Lord Mount Severn. To 
ho, Barbara.” 

U Mr Carlyle u la jam shapoh ka kali, ba la pyn- 
bud da u bakhraw, bad ka la laid noh. Ka sngi ka la 
tyngshain bha hi, hynrei ka jingshai sngi ka la jah noh 
ngain na ka Barbara Hare. 

“Kumno u ithuh haduh katto katto ia u Bakhraw ? 
Kumno u fa ithuh bad ka Lady Isabel ?” ka la iai ban 
ktien ha la ka jingsngewlyngngoh lyngngain ka jong ka. 

“U Archibald u fa ithuh khyndiat khynsoit fa btin 
biin ki briew,” la jubab ka Miss Corny. “U la leit 
khmih biinsien biinsien ia u bakhraw haba a jia don ba 
shnong ha ka pyrem, bad fa ka Lady Isabel de shisien 
arsien. Ka khmat afu kaba la ithiang sat ka don, mo 
seh I” 


Ka Barbara kam phai ktien ei-ei. Ka la wanphai 
bad ka Miss Carlyle sha ka jiogringpah jong ki doh h&n 

bad ki doh-kpu.-hynrei ka rukom leh ka jon^'ka kam 
don shuh hangta kumba jah ka dohnud jong ka, bad 
kata ka la leit mareh ban leit lem sha East Lynne. 

“O ka jingpynitynnat jong ka jingim baheh bahain, 
ka jingpynshlei khlem mynt6i khlem phoida ia ka jing- 
pyniphuh iphieng!” la pyrkhat u Mr Carlyle, katba 
u la nang shong ha syndah ka miej bam kata ka sngi. 
Ka jingpyni rong ia ka rupa, ia ki klat phyrnai, ia ki 
khiew khyndew barem dor ; ki jait wain bapher bapher 
bad ki jait jyngbam babang, babiin jait than bad 
bakhlein bathiang than ia ka jingpang-at u bakhraw ; 
ki shibiin ki shakri shakor ha la ka riam shakri ka 
jong ki ; u trai miej bapynsngewmuja, bad ka kynrad 
samla ba ni-akor de jong ka 1 Jar ong ba don shibiin 
bah ka jingpynsaja bapynshyrkhei ia u bakhraw, pynban 
la katta ruh urn man pynduna ia ka pynphuh pynphieng 
ha ka jingpynlut pynsep ka ling ka sem ; kumno ba u 
la lab ban pyniaid haduh katne ka la long kaba phylla ; 
slem katno pat un dang lah ia ka ban iai im ha kane 
ka rukom, ka long kawei pat. Ka bamlarkam bad bam 
lah pynksan eh la long ka jingpyniphuh iphieng ha 
kum kine ki jingjia, hynrei ka don la ki jingring bad 
jingshoh khmat. Kiba khraw shisha shisha palat hi liarn 
la long ki jingring shoh khmat kata ka sngi, haba shu 
kren kyllum lang baroh. Sumar bha la ki jingsngew 
jingpyrkhat, ho, Mr Carlyle. 

Ka Isabel ka la ieh ia ki hadien ka jamiet, bad ka 
la shong marwei, ki jingpyrkhat jong ka ki da her sha 
biin kiei kiei — Sha ka kmie baieit jong ka, bad kaba 
ka la long khatduh iawai ha East Lynne, sha ka jingpang- 
at bapynjynjar jingmut ka bam man aili bad iehnoh la u 
kpa jong ka | bad sha ki jingiohi ba ka la dang lap shen 
ba la iamilai mikhli-mikhla ha London. Ka la iakynduh 
la uwei bangta khek shi khek ba u lajan long bamyn-. 
saw la ka jingim suk im sain ka jong ka, lane kan poi 
hi shata lada ka sah kham slem shuh shuh hangta. 

Wat mynta hi, katba ka la nang pyrkhat shaphang jong 
u, ka jingkhih syicr har ka khie-im ha ki thied snanv 
ki jong ka. Dei ia u Francis Levision. Ka Mrs Vane 
ka la shah kitpop kham sniew ban la ka jinglong thur- 
mur ka jong ka ha kaba pashat lang ban pyniashang 
lang ia ki khah khah. Ka Mrs Vane ka la long ka 
kynthei bakhriat mynsiem, ba khapnap bad basniew jing- 
long, ka basniew, namar, lait noh Ta lade hi shimet 
ba ka khlem dohnud, kam salia iano iano ha khmat 
jong ka pyrthei baiar. 

Bad da ka jingud mynsiem jylliew, ka Isabel ka la 
feng joit, bad ka la pashat ia la ki jingpuson duriap 
jong ka sha ka Iyer. U kpa jong ka bad uba shah khot 
shongkai ym imat ba ki kyrkieh ia ka ban wan dih sha, 
bad ka la shong khop ha ka jyngtem piano. 

U bakhraw da shisha um don ha ka jingkyrkieh ; urn 
ju la don ha ka jingkyrkieh ban iehnoh la ka wain jong 
u ; man ka klat ka duna tang khyndiat eh ia u ria ka 
bih ha ka jinglong ka jingkoit jingkhiah ka jong u, 
hynrei wat mut ba un kein kaba dih ia ka. Ki la 
ialong jylliew ha ka jingiakren iakhana ki jong ki, ha 
kaba u Mr Carlyle, uba la dang kren, u la sangeh jar 
ha shiteng ka jingiakren bad la sngap. 

Ka jingkynud sur jingrwai na ka jingtem basngew- 
thiang tarn ka la kiew ha ka jingpynsawa ka Iyer ; ka 
sngewmat kumba ka don jan khak hajan ka shk'or jong 
u ; hynrei um tip nangno ka la wan ; ka jingsawa ryh- 
dang, ba kynud jem pynbud mian mian, ba shai kdiar 
bad basngewthiang hir, kaba dang rwai pynbud pynbud 
6ynrap synrap bad ka jyngtem, bad u Mr Carlyle u la 
shu bat mynsiem. Ka ia dei ka Benedictus, ba la rwai 
ha ka jingrwai u Mornington. 

“Long ba la kyrkhn la uTrai uba u Blei jong. u 
Israel; naba U la wan khrnih bad U la pynlong ka 


120 



jingsiewspah fa la ki briew. Bad U la pynmih ka jing- 
pynim badonbor fa ngi ; ha ka ling u Dabid u shakri 
jong U.” 

Ka jingiasaidthma jong u bakhraw bad u Mr 
Carlyle ka la long shaphang ka pyrthei kaba tbrang ka 
iabeh bun kam, shaphang kaba wad paisa tyngka bad 
kaba pynlut la ka, kaba kitram bad kaba siew ram, bad 
kata ka jingkynud jingrwai bakyntang ka la wan lap 
hapdengjong ki da ka jingi'asngewkhongpong basngew- 
phylla ; ka da pynjahtngen pynum mynsiem fa ka shkor, 
hynrei ka da pynrem pat ia ka dohnud. 

‘ Ka dei ka Isabel,” la batai u bakhraw. “Ka jing- 
rwai jong ka ka rah bad ka ka jingsngewshoh jadu bashi- 
rukom bad ka ; bad nga tharai kata ka jingshoh jadu 
ka don ha ka rukom rwai ba kan mynsiem shapoh bad 
bajaijai ; nga isih fa ka jingleh khaw-pyni rwai kyrhuh. 
Ka rukom tern jong ka ruh kynjai kumjuh. Phi sngew- 
tynnat fa ka jingtem ?” 

‘‘La ju mai bein fa nga da ki nongput nongtem ba 
tip saians bha ba ngam don lymne shkor lymne jing- 
sngewbang fa kata ba ki khot ka jingsngewtynnat ia 
ka jingtem,” la wiat samrkhie u Mr Carlyle ; “hynrei 
nga sngewtynnat bha ia kata 

“Ia ka tiar jyngtem la buh ha syndah ka kynroh 
bad ka jingpyniakhlad ka la long kaba stang,” la kren 
kynthoh u bakhraw. “Ka Isabel tang khyndiat eh ba ka 
leit pyrkhat ba ka pynsngcwmuja ia ngi kumjuh kum ia 
lade de.” 

Da sbisha kein kam shym poi pyrkhat, ne tip* Ka 
la rwai kawei ka jingrwai niam hadien kawei pat, teng- 
teng kawei ka jingrwai Salm, teng-teng sa da kawei pat. 
Nangta ka la rwai fa ka jingdwai lyngkot na ka bynta 
ka Sngi u Blei kaba hynffiew hadien ka Lai ngut ha 
Uwei u Blei, bad nangta ka la phai pa phai pat biaog 

slia ki jingrwai niam. Bad u Mr Carlyle u la nang shong 
u da dih sngewbha ha kata ka jingtem bapynsngewtyn- 
nat, bad um man da lah sngewthuh kumno ba kata ka 
janmiet ka la shu her bad nang her sha ka miet. 

QCa jmgfym £){, onsaJ u crnrOt, ne 


huwa ba u Lord Mount Severn un lah pyndep la ka 
artatew jong ka jingmut sah jong u, ka jingpang»at 
ka la wanphai kylla biang da kaba jur eh. Ka la 
long ka bam lah ia u ban kynriah noh na East Lynne. U 
Mr Carlyle u la pynthikna ia u ba u da sngewbha than 
eh hi kein lada un i'ai sah slem kat haduh ban da bit da 
biang la u, bad u bakhraw u la pynpaw la ki jingsngew- 
nguh ; u la kyrmen ba shen shen un sa nang bit bha 
pat ha ki kjat jong u. 


Hynrei urn shym lah long kumta. Ka jingpang-at 
ka lawan ka ialeit ; ym da dei eh ba ka pyntbiah sah 
ia u ha jynglhiah, hynrei ka shu pynlong Ia u ban nym 
lah satia ban ieh ia la ka kamra jong u ; bad kane ka 
la neh ha u nai Risaw, ha kaba u la nang kbam lolbbor 
bha. Ki ling nongkyndong ki lalong lok paramarjan 
bha bad u, ki da ialeit shongkai shongfaid bad u ba- 
khraw bam shait bha, bad hateng-hateng ki da larah 
iarong ia ka Lady Isabel sha ki, hynrei u nongleit 
shongkai shonglaid bakynsai bad ki khlieh ka sngi u la long 
u Mr Carlyle. U bakhraw u la kylla iajuh bad u ka bam 
kai sbuh, bad u sngewbukhoh lada u Mr Carlyle u pyn- 
lut la ka janmiet shano shano shawei pat, kumta ba, . 
kum ban ong noh, u la kylla leh ba ha-Irng ha sem bad. 
u bakhraw bad ka Isabel. “Ngam ia biang bad ka 
sosaiati paidbah,” u la kren pyni jingmut ha la ka khtin, 
“bad ka long kaba pyrkbat sngewlem bad -basbun myn- 

siem la u Carlyle ban wan hangne bad ban pynshngaiii 
ha ka jinglong kynjah bamarwei jong nga.” 

“U da sbun shikatdei eh,” la ong ka Isabel. “Nga 
sngew lajuh eh bad u, papa !” 

“Ngam tip iano lano la uba ngan sngew lajuh ia- 
sngewtynnat wat tang shileng i'a kaba nga ialong bad 
u,” la long ka jingkrtn pynban ktien ka jong u bakhraw. 

U Mr Carlyle u la leit kiew kumba mynshuwa ha 
kajuh ka por janmiet, bad katba nangiashongkai u 
bakhraw u la kyrpad la ka Isabel ban rwai. 

“Ngan rwai lada phi kwah, papa,” la long ka jing- 
phai Rtien, “hynrei ka piano ka laid sur la ka 
jong katta katta ba kam long kaba sngewtynnat satia 
ban rwai ha ka. Ym don mano mano ha West Lynne 
uba lah ban wan hangne bad ban pyni'ahap sur i'a ka 
piano jong nga, Mr Carlyle?” ka la pynban ktien, ka da 
phai wak sha u. 

“Da shisha kein don. U Kane un leh ia kata. 
Ngan pynphah la u lashai ?” 

“Ngan da sngewbha ; lada kan nym pynshitom 
than eh la phi. Ym ba kaba pynbeit sur kan pynbha 
shibun eh ia ka, kaba pli kaba la rim. Ban da ngin 
don slem ha East Lynne, ngan sngewkwah kyrpad ia i 
papa ba in pynpli noh ia ka da kawei pat kaba thym- 
mai.” 


Tang khyndiat eh ba ka Lady Isabel ka pyrkhat ba 
kata kajuh hi ka piano ka la dei noh ka jong u Mr 
Carlyle, bad ym ka jong ka shuh. U bakhraw u la 
jyrhoh jyrham, bad u la wiat muin bad peit lieb sha la 
u nongwanshongkai jong u. 

U Mr Kane u la long u nongtem jyngtem ha St 
Jude’s Church, u briew uba shah pynjynjar bad biin ka 
jingkhuslai, uba la don la slem stem ka jingialeh ba- 
sngewsih sat bad ka pyrthei. Haba u wan poi ha East 
Lynne ha ka sngi kaba bud, ka Lady Isabel leit jfa ba 
ka dang tem, ka la leng harud ban ap la u ba o sdang 
trei la ka kam shna. Ka la long kaba pariah-rai bad 
kaba iashynroin-riap ; ka la long kumta la man uwei pa 
uwei ; bad uba pli u nonghikai jyngtem u la shlur 
mynsiem ban lakren shaphang la ki kam ki duk la jong, 

bad ban tyrwa iwei i jingkyrpad barit ba ma ka bad 

u Lord Mount Severn kin i'akyrshdn bad da lade hi ban 
lapoi ha ka jingpyni jinglalehkai ia kaba un sa pyni ha 
ka talew ka ban bud. Ka jingsaw kyr-ang ka la kiew 
snam ha ki ngab raikhoh jong u katba u la nang phla 
ba u la long uba duk eh, eh ia u ia ka ban im, bad ba 
u dang pynmih ia kane ka konsad ha ka jingsngew* 
donkarn bam banse shuh ba la shu mut dohlap dohiap. 

Lada u lah ban ioh jingmyntrfi kata la bha, nangta 

un sa nangiai leh shuh shuh ; lymda kumta, un shah 
beh i'ing, bad ia ki jyngbuh jyngsat jong u kdar yn die 
lilim ban pynmih ia ka baiwai i'ing ba la shah khlem 

siew baroh ar SDem bad ba u la don hynniew ngut 

ki khun. 

Ka Isabel, ba la kyrsiew lut ia ki jingsngewsynei 
ki jong ka, ka la leit wad ia u bakhraw. "O papa I nga 
don ei-ei ban pan na phi ka jingleh kyrpang kaba khraw 
tarn 1 Phin ai ia ka ?” 

“Hooid, kein, kbtin, phim shym pin biinsien la ki. 
Kaei kata ?” 

“Nga kwah ia phi ban ialam la nga sha ka konsad 
ba ha West Lynne.” 

U bakhraw u lajan kylla lyndang ha ka jingsngew* 
lyngngoh bad u la peit bieij shlip ha ka Isabel. 

•‘Ka Konsad ha West Lynne 1” u la rkhie lap-ang. 
"Ban leit sngap ia ki nongkyndong ba ki trud padiah-kti 
ba ki beta t Ko Isabel baieij jong nga 1” 

Ka la theh lut ia kaei kaei ba ka la dang shu loh- 
sngew, bad la ki jingai jingmut bad jingkren pyntam. 
“Hynniew ngut ki khtin, papa ! bad lada ka konsad 
kam mih jingpynphoida ei-ei u dei ban iehnoh la la ka 
fing-shong, bad un iamih ling sha surok ryngkat bad 
ki — ka long, phi i, lajan kum ka kam lap kam im ka 
jong u. U la duk palat eh.” 

“Nga duk ma nga ruh,” la ong u bakhraw. 

“Nga sngewsih katta katta haba u nang kren. U 
la iai kylla iasaw i'asaw i'alieh lalieh de, bad u da pyrsad 
mynsiem ha ka jingkyndeh ; ka la long kaba pynpang 
mynsiem ia u ban iathuh shaphang ki jingshah pynjynjar 
jong u. Nga sngewthikna u dei u riewdonburom.” . 

“ftiuma te phi lah ban shim tiket ban shongdor 
shipound paisa, Isabel, bad sa ai Ta ki sha ki shakri ba 
kham rangbah. Ka konsad nongkyndong !” 

“O papa, ym dei kata ; phim lah ban lohi du ba 
kam dei kata ? Lada phi bad nga ngi kular ban iadon, 
baroh ki ling sawdong ka West Lynne kin ialeit khmih 
bad un pynshlei ia ka kamra. Kin Ialeit namar ba ngi 
Ialeit ma ngi ; u Ia ong kumta ; lada ki tbarai ba dei 
ki shakri jong ngi ki ban Ialeit, kin nym lapyrkhat leit. 
Shu pyrkhat, papa, kumno phin sngew lada shim noh 
na phi la kine ki jyngbuh jyngsat 1 bad ka jinglah 
pyndap jong u la ka konsad kan pynsangeh ia kata. 
Khein duh ia lade tang kane shiwat, papa baieit eh, bad 
leit, wat la ka long tang shikynta. Ngan sngewmuja 
la ka, wat la kam long ei*ei tang ka tem beta bad ka 
kynruh shakuriaw.” 

"Yiw jipsi 1 phi la sniew la sniew sohsat ka snoh- 
rtin thliem la kat ka nongkhrong ba im-ja da kata*. To, 
kata, khie leit lathuh la uto u lok ba ngin leit lajogoh 
kumba sbiteng kynta ei-ei.” 

Ka la her bak sha u Mr Kane, ki pyllew khmat ki 
da shad. Ka la kren mian-mian bad jarjar, kumba ju 
long barobor ka rukom jong ka, hynrei ka jingsngewhun 
jong ka hi ka la pynkhih kmen la ka jingsawa ktien ka 
jong ka. 

“Nga sngewbha ban lathuh la phi ba i papa i la treh 
ban leit. In shim saw tiket, bad ngin laleit peit la ka 
konsad.” 

Ki ummat ki la tuid na ki khmat u Mr Kane ; ka 
Isabel kam sngewthikna ba kirn tuid ummat na ka rub. 
U la long u briew bajrong rynieng, barit ryngknan bad 
ba ijem ka khmat bad la ki shynriahti lieh bajrong bad 
u ryndang simpuh-wieh bajrong. U la pyni jingsngew- 
nguh da kaba kren keh-keh, bad ka jingkylli de la yn 
shah ia u ba un pynbna madan paid bah ba ki ruh kin 
fadon lang hangta. 

"lathuh la uwei pa uwei,” ka la ong shitrhem — 
"man uwei pa uwei ba phi iakynduh, lada phi ngeit ba 
kan long ka lad ban pynwan khmih la ki briew. Ngan 
lathuh la baroh ki lok kat kiba wankai sha nga, bad 
ngan kyrpad la ki ban laleit." 

Haba u Mr Carlyle u la wankai ha ka por janmiet, 
u bakhraw um don shipor ha ka kamra. Ka Isabel ka 
la sdang ban kren shaphang ka kons ad. 

"Ka long ka kam tur ruma la u Kane," la kren 
kynthoh u Mr Carlyle. "Nga sbeptieng un sbu dub 
paisa ei, bad nang pynlang shuh shuh sha ki jingpyn- 
shah jynjar." 

"Balei phi sheptieng ia kata T* ka la kylll. 

“Namar, Lady Isabel, ym ju don ei-ei ka ban ioh 
jingkyrshan ha West Lynne — ym don ba napoh shnong ; 
bad ki briew ki la iohsngew la stem la ka jingduk u 
Kane bapli ba kim da pyrkhat eh shuh shaphang kata. 
Lada don uno uno u stad pyni ba nabar shnong bad ba 
don ka kyrteng ba ym lah kynnoh, uba wan kumba ba 
leilieh la ka ban ai konsad kawei, ka West Lynne kan 
latuid shata.” 

“Hato u da duk, da duk eh hi kein ?” 

“Shibtin eh. U la ha shiteng ka jingiap-thngan.” 

“Iapthngan !*’ la ban ktien biang ka Isabel, ka 
jingpeit khmat jong ka jingleh shaiong ngain ka da paw 
ha ka khmat jong ka katba ka nang khmih ha u Mr 
Carlyle, naba niar eh ba kan sngewthuh la u. “Phi 
mut ba um don kat ban biang ban bam ?” 

“Ia u kpu u lah ban don, hynrei ym ka jingbsa 
bam ka ban kham bha. Ka tulop jong u, kum u nong- 
tem lingmane, ka long laiphew pound, bad u ioh khyn- 
diat eh na kaba hikai tern saphret saphrong. Hynrei 
u don la ka tnga bad ki khtin ban bsa, bad khlem 
artatien u pyndap bam ia ki shuwa ban pyndap ia lade. 
Nga nud ban ong fiiar eh ba un sngewthuh kaei kata 
kaba ioh mad dob.” 

Ki ktien ki la wanrah ka jingpang mynsiem ba- 
kthang ha ka Lady Isabel. Ym biang ban bam ! Bad 
ka, ha ka jingbampyrkhat jong ka, ka jingbamtip ka 
jong ka, ka jingbamsalia ks jong ka—da kaba eh ka 
tip ka ktien aiu ban ai—kam shym la pyrkhat ban phah 
ai b4m ne wat ban tvrwa bdm ia u ba la ka ling pahuh 
ka jong ki I U la wan- laid naduh West Lynne, u la 
trei btin kam ia lade shikynta bad ka piano jong ka, 
bad u la mih biang ia ka ban laid biang sha la iing, u 

da falehthma bad ka jingthngan. Shikyntien na ka, 
bad ia ka b&m ka dib yn jin da la bub ha kbmat jorig 
u, na ki jingshlei ba tam ki jong ki, fa kaba kum kata 
la kaba urn shym la shong b4m mynno mynno; bad 
ia kata ka shikyntien kam man pynmih satia. 

“Phi i-peit khia mynsiem, Lady Isabel.” 

“Nga dang pyrkhat pait dohnud la lade. Kam 
pher ; ym Iah la rap shuh mynta ; hynrei kan Tai long 
barobor ka dak long ha ka jingkynmaw jong nga.’ ’ 

“Kaei kata r” 

Ka ta khyllie la ka khmat babe sha u, bad ka la 
wiat moin. “Kam pher, nga ong, Mr Carlyle ; ia kaba 
la dep la dep, ym lah khot biang. U i kum u riewdon* 
burom.” 

“Mano ? u Kane ? La kha la long u riewdonbtt- 
rom ; u kpa jong u u la long u pastor ba sharai balang. 
Ka jingjot jong u Kane ka la long ka jingieit eh jong 
u Ta ka jingtem ; ka la khanglad Ia u ia kaba un shong 
pynskhem ha kano kano ka kam ba kham bit kham 
biang tulop ; ka jingshongkurim khynnah jong u ruh 
ka la long kawei ka jingpynran dadien la u, bad ka la 
kyrshoin arsut riap ia u. U dang long dang tang u 
samla hi ha ka rta.” 

“Mr Carlyle, ngam kwah long kawei na ki briew 
ka West Lynne jong phi, ong katba ka ong baroh 
shipyrthei. Hangne don u riewdonburpm baduk uba 
iaksaid lap bad ka jingkylla khongdeh ka lieng, bad 
phin nym set la la ka kti ban kn4r ia ka ban larap la u 1” 

U la wiat samrkhie muin ha ka jingkren shongshit 
jong ka. “Don na ngi ki ban thied tikfet, ma nga uwei 
hynrei ngam tip shaphang kaba leit khmih ia ka koa- 
sad. Nga sheptteng kbyndiat eh ki ban leit.” 

“Namar dei kata thik kaei kaei ka ban larap la u,! 
JLada leit uwei, kiwei pat kin iabud. Siuma te, ngan 
pyrshang ban pyni ia ka West Lynne ba ngam shim 
jingh.kai na ka kot pule ka jong ki ; ngan don hangta 
shuwa ba kan sdang. bad ngan nym wan mih nangta 
tad haduh ynda la kut ka jingrwai khatduh Ngam 
Ions kaba khraw kyrdan katta jyndei ban nym leit, lada 
ka West Lynne ka sngew ka khraw haduh katta katta.” 

“Da shisha phim shym pyrkhat leit!” 

“Nga da buh jingmut shisha shisha shaphang kata. 
Bad i papa ruh in ;aleit lem bnd nga ; nga la pynkoh- 
ngiih la i. Bad nga la ai la ka kular la u Mr Kane la ka 
ban leh kumta.” 

U Mr Carlyle u la sangeh. “Nga sneewbha ban 
Joh*ngew ia kata ; kan long ka jingai babit ia u Kane, 
Lada shisien ba ka sawa kylleng kylleng ba u Lord Mount 
Severn bad ka Lady Isabel ki thew ban burom ia ka 
konsad, yn ym don tang ka jaka ieng ha ka.” 

Ka la shad wiar sawdong da ka jingjam rit bakmen 
mynsiem. “Katno ki ’riewheh bad khraw kyrdan u Lord 
Mount Severn bad ka Lady Isabel imat ki la long! Lada 
phi don kano kano ka jingbha dohnud, Mr Carlyle, phin 
pynrung kyrteng ia lade de ruh na ka bynta kane ka 
daw.” 


‘*Nga tharai ngan leh kumta,” u la vviat muin. 

“I papa i ong phi bat ka bor bakhraw ha West 
Lynne. Lada phi pynbna ba phi mut ban leit, phin 
pynkhih la kiwei ruh ban Jaleh lem.” 

“Ngan pynbna ba phin leit,” u la jubab* “Kata hi 
ka la biang Hynrei, Lady Isabel, phim dei ban khmih 
lynti ka jingpynhun shibdn na ki jingialehkai.” 


m 



“Ka jingkynruh shakuriaw kan biang eh la nga, nga 
la ong ia i pa kumta. Ngan nym pyrkhat snaphang ka 
jingtem ; ngan pyrkhat tang shaphang u Mr Kane bapli. 
Mr Carlyle, nga tip phi lah ban long uba sbun lada phi 
mon ; nga tip phin kham kwah ban sbun bani’a kabalong 
da kumwei pat ; lah ban pule ia kata ha ka khmat jong 
phi. Pyrshang bad leh katba phi lah na ka bynta jong u.” 

“Ngan leh,” u la jubab shitrhcm mynsiem. 

U Mr Carlyle u la die biin tiket ha ka sngi 
kaba bud ; lane da kumwei pat, u la pyrshang shi- 
bun ia ka ban die. U la iaroh ia ka konsad kylleng 
bad u la pynbna ba u Lord Mount Severn bad ka 
khun jong u km nym pyrkhat ban duh peit ia ka. 
Ia ka ling u Mr Kane la ker tawiar da kiba pan 
tiket, bad haba u Mr Carlyle u la lei t iing ban bam 
jasngi, ia kaba urn kham leh bunsien, u la buh ar 
tylii ha ka tymbuit ka Miss Corny. 

“Kaei kane? Ki tiket konsad ! Archibald, phim 
shym leit hi ban thied ia kine !” 

Aiu* pat kan ong ban da ka la tip ba ki ar 
tylii kim long ka jingkut jong ka jingpyniang tyngka 
jong u ? 

“Shiphew shiling ban bret noh ha ki ar tylii 
ki lyngkdop rit ba ot na ka kot sada rben !” la 
kren khinod-khmod ka Miss Carlyle. “Phi shait long 
u khlieh dienglymbong wei la dei ha ki kam pyn- 
1 ut paisa tyngka, Archibald, bad phin fal long ruh 
kumta. Nga sngewkwah ngan pynbat saipan paisa 
noh ma nga na ka bynta jong phi l” 

“Ta kaei ba nga la ai kan nym pynmong pyn- 
mynsaw ia nga, Cornelia,, bad u Kane u ha ka 
shipa khop. Pyrkhat ia ka pyrton jong ki kh6n 
jong u.” 

**0 ieit,” la ong ka Miss Corny ; “nga pyrkhat 
ba U dei ban pyrkhat na u shaphang jong ki ! 

Kata ka dei ban long kumta barobor ; ki briew 

baduk ki Tob shikynton 1dm ki khtin bakdr tawiar 
sawdong jong ki, bad nangta ki sa pdn jingiarap 

sngewsynei. Ngan kham sngewdei ban ong kin kham 

pan jingiarap ba ki shah kynnoh pop pynban.” 

“ftiuma, kito ki tiket hnngto. la thied bad la 
slew ruh, kumta ba dei ban da pyndonkam hi 
kutnjuh. Phin Jaleit bad nga, Cornelia.” 

“Bad sa dait syndah hangta ha ki ben suda, 
kum ar tylli ki radha, bad sa shong peit hieij bad 
sa shu fiiew katno tylli don ki mombati I Ka janmiet 
ba sngewtynnat shisha shisha !” 

“Phim donkam sheptieng shaphang ki ben suda, 
Ki Mount Severn kin laleit, bad ka West Lynne ka 
dang iamareh thong ban loh tiket kloi. Nga tharai 
phi don ka — ka — ka tupia,” u da khmih ha ka 
lyngkhot jain tap khlieh ha ka khlieh ka hynmen 
jong u la kaba um tip ai kyrteng, “kato kan biang 
ban rung shapoh, Cornelia ; lada dm, kham bha ba 
phi phah shim da kawei.” 

Kane ka jingai jingmut ka la pyndom la ka 
Miss Caflyle, “Kam kham bha ba phi de phin phah 
jynkdor u shfliuh jong phi, bad ba !a u tdong sopti 
, rong yn atih pynptir noh da ka jain satin lieh ?” 
' a kylliang ktien kyrtoh sa ma ka. “Wow ko mei ! 
ka tupia thymmai ba-itynnat ban leit sha ka rum- 
rnm-ram-ram jong ka jinglapeit konsad, ynda la pyn- 
lut ban siew shiphew shiling na ka bynta ki tiket 1 
Ka pyrthei ka la poi shaei kumne !*’ 

U Mr Carlyle u la iehnoh !a ka bad la ka 
jingthnum jingktuk jong ka ban leit phai sha la 
opnis. Ka kali u Lord Mount Severn ka ia dang 

laid lait ha kata ka khyllipmat, bad ka Isabel Vane ka 
la don hapoh hangta. Ka la pynsangeh kbek fa ka 
kali haba ka la iohi la u Mr Calyle, bad u la wan 
tur sha khmat sha ka. 

“Nga lah wan da lade hi sha u Mr Kane na 
ka bynta ki tiket," ka la ong, bad ka jingpeit kaba 
shat phyrnai ki khmat ; “nga la wan khnang sha 
West Lynne. Nga la iathtih ia u nongniahkali ban 
shem hangno u shong, bad u la' Ieh kumta de. Nga 
la pyrkhat ba lada kt briew kin tang Iohi la nga 
bad ka kali hangta, kin antad aiu nga kwah. Nga 
da kyrmen eh ban loh ka konsad kaba shlei." 

“Nga thikna ba un ioh,” la jubab u Mr Carlyle, 
katba u la pyllait ia ka kti jong ka. Bad ka Lady 

Isabel ka la ai dak la ka kali ba kan nang laid 

shaphrang. 

Katba u Mr Carlyle u phai noh, u la Takynduh 
fa u Otway Bethel, u khunruit jong u Kolonel 
Bethel, ia uba la shah ban sah ha ling u kolonel 

namar ba um don ling bad u paw u bam lah 

thaw kawei ia lade hi. Don ki briew kiba dang 
!ai khot ia u u riewdonburom — ba u long kumta 
na ka iing ka sem — kiwei pat ki la khot la 

u u mauvais sujet , u bamlarkam. Ki ar jinglong 
ki lasoh lang teng-teng. U' riam ha ka sut 

belbet, bad u don la ka suloi ha ka kti ; ha ka 
jingshisha, fiiar ba yn iohi ia u khlem ka suloi, ba uba 
brai palat palat ia ka beh sim beh doh. Hynrei 

lada baroh ki jingiathuh briew ba ki iakren siaw 
siaw ki long kiba shisha, u pyndap pynbipng la lade 
da ka mrad khlaw da kiwei pat ki rukom nalor 

kaba shu siat, kaba la pynioh ka burom la u ban 
leit kiew sha ki nongthied ba ha London. 

“Wa, shano phi la leit buhrieh la lade hi ? M la 
pyrta u Mr Carlyle. “U kolonel u la long u bam 
lah ai jingtngen. 

“Alle, ym don ’tien-kai, Carlyle. Nga la laid 

wir lyngba ka France bad Germany. 0 briew u 

sngewkwah bdm ly6rphvlla tengkhat-tengkhat. Shaphang 
u kolonel ba la niewburom, un nym ioh jingtngen 
wa.t lada un fohi ia nga ba la sah-prek ha ka syn- 
duk hynriew phut, bad ban rah da ki kjat shuwa.” 

“Bethel, nga don ka jingkylli ban kylli Ta phi,” 
la bteng ktien u Mr Carlyle u da kyndat shariid 

ia ka rukom leh juh leh jan bad ia ka jingsawa 

kren kai de. “Pynphai biang ia la ka jingmut jing- 
pyrkhat jong phi bak sha ka miet jong ka jingpyn- 
iap ia u Hallijohn.” 

“Nga sngewkwah phi lah ban ioh ia kata !” 
la pyrta u Mr Bethel. “Ka jingpyrkhat kynmaw kam 
wan shoh sngewtynnat satia.” 

“Phin leh te ia ka,” la kren mian u Mr Carlyle. 
“La iathuh ia nga, la kam paw ha ka jingkylli 
tohkit, ba u Richard Hare u la iakren iakhana bad 
phi ha khlaw khyndiat minit hadien ba la leh ia ka 
kam. Mynta — ” 

“Mano ba iathuh ia phi ia kata ?” la kem 
ktien sbak u Bethel. 

“Kata kam long ka jingkylli. Ka jingtip jong 
nga shaphang kata ka long ka bam lah ban i'asaid- 
nia pyrshah shuh.” 

“Ka long kaba shisha eh. Ngam shym kren 
ei-ei shaphang kata, naba ngam kwah ban nang 
kham pynsniew ia ka mukotduma pyrshah ia u Dick 
Hare palat la kaba la long lypa. U da shisha u la 
kren bhoh shuwa ia nga kum u briew uba la kynth6r 
snier kyrthat ia-iap.” 

“U da kylli ia phi la phi la iohi ne 6m la 
uwei uba iaieit samla bad ka Afy ba u h6r na ka 
Iingkp6r. Uwei u Thorn.” 

“Kata ka long kaba u thmu. .Thorn? Thorn? 
— Nga lharai Thorn dei ka kyrteng ba u lathuh* 
Ka jingsngew hapoh jong nga ka la long, ba ka 
lah eh ban long ba u Dick u la kulmar jingmut, ■ 
lane ba u mut leh kumta,” 

“Mynta, Bethel, nga kwah ia phi ban jubab hok 
la nga. Ka jingkylli kam lah ban ktah ia phi da 
kumne ne da kumlai, hynrei nea dei ban tip la phi 
la da iohi ra une u Thorn ba u mih na ka ling- 
trap.” 

U Bethel 11 la kyrngah ka khlieh. “Ngam tip 
ei-ei la i'a kano kano shaphang uno uno u Thorn, 
bad ngam shym Tohi iano lano lait na u Dick Hare. Ym 
dei kata hynrei ka shidorjon ki Thorn ki lah ban 
phet mareh na ka lingtrep khlem ka jingiohi jong 
nga ia ki.’* 

“Phi iohsngew ba siat Ta kane ka jingsiat ? M 

“Hooid, hynrei ngam ju la ai jingpyrkhat ia ka 
kam sniew aiu-aiu. Nga la tip ba a Locksley u 
don ha khlaw, bad nga la nang tharai ba ka wan 
na u. Nga la mareh pyngkiang ia ka lynti-iaid, beit 
sha pyrshah ka iing-trep, bad nga la ngam shapoh 
khlaw na kawei ka liang. Suki suki u Dick 
Hare u la leit lap ia nga, kum uwei ba la kyndit 
ba rah rngiew, ba u la kylli ia nga la nga la iohi 
ia u Thorn ba u mih na iing-trep. Thorn — 
kata ka long ka kyrteng.” 

“Bad phim sbym Iohi ?” 

“Ngam shym iohi iano-iano lait noh ia u Dick 
nalor u Locksley. Ka jingshoh ha ka jingmut jong 
nga Jca la long ba ym don mano mano shuh ba 
don shanid sha kiar ; nga dang pyrkhat hi kumta.” 

“Hynrei u Richard ” 

"Mynla khmih ma phi shane, Carlyle, ngan nym 
pynmong pynmynsaw ei-ei la u Dick Hare, wat da 
ka shikyntien, lada nga lah ban leh la kata kumta. 
Bad kam myntdi ei-ei shuh ban kynshu la nga 
shata.” 


“Ngan long uba khatduh eh ban kynshoit la phi 
ban pynmong pynmynsaw iano iano, khamtam lei-lei 
la u Richard Hare,” la bteng ktien u Mr Carlyle. 
“Bad ka ..jingthmu napoh jong pga ka long ban leh 
bna la u Richard, ym ban pynmynsaw. Nga don 
ka jingsuba sniew, kam pher Dangno ka wan mih, 
ba ym dei u Richard Hare uba la leh ka kam 
pynlap briew, hynrei uwei pat. Phi lah ban 
pashat jiogshai da kano kano ka rukom ha ,kane ka 
jingiakren ?” 


“Jim, ngam lah, nga la ju pyrkhat barobor ba 
u Dick bapli ba khih sha kadiang kadiang sha 
kamon kamon um long nongshiin Iano Iano, lait 
noh la lade hi ; hynrei shaphang kaba pashat jing- 
shai la ha kano kano ka rukom ha kane ka kam 
miet, ngam lah ban leh la kata. Ki tyllai kin nym 
da la lah ban paring patdm la nga sha ka jingkylli 
tohkit la ka ban ai sakhi pyrshah la u Dick, bad 
ba na kata ka daw np la sngewbha ba u Locksley 
um jo la liat ktien ba nga la don ha kata ka jaka. 
Da ictimno kein ba u ksuid u pynbna kylleng kyl 

leng pat hadien rigam lah ban lathuh ; hynrei kata 

kam phir ; ka jiggai sakhi jong nga kam lah larap 
ha ka jingairai. ^||pl haba lakren shaphang kata, 
Carlyle, da kumno'ka leit poi sha ka jingtip jong 

phi ba u Richard u la wan bhoh la nga ? Ngam 

shym la ang la ka shyntur shaphang kata ha uno 
uno a briew u ban dang lap.” 

“Kam don jingph^r ei-ei da kumno,” la ban 
ktien u Mr Carlyle ; “ia kaba tip nga tip, bad kata 
ka la biang. Nga la don ha ki jingkyrtnen ba phi 
la da Tohi shisha la une u Thom ba u iehnoh ia 
ka iingkper.” 

U Otway Bethel u la kyrngah ka khlieh. “Ngan 
nym shon khia than eh ha phi ha kino kino ki 
‘Thorn* ba ki don hangta, lada nga dei ma phi, 
Carlyle. U Dick Hare u la long kumba khie lamwir 
kata ka miet, bad u la lah ban iohi ki syrngiew 
bad ki dur briew ha kaba ym don ei-eL” 

konsad ka la dei ban long ha ka Sngi Palei, 
bad ha ka Sngi Saitjain, kaba bdd u Lord 
Mount Severn u la thmu khatduh Iawni ban 


mih noh na ka East Lynne. Ki jingpynkhreh pyn- 
khrutn la ka jingkhlad noh ki la nang laid ter shi 
ter, hynrei haba ka step Sngi Palei ka la wan 
phngoid. ka la paw ka jingkylli la shisien pat yn 
ym pynkylla kam kai biafig. Ia ka ling la kyrsiew 
thiah btinsien, bad u Mr Wainwright, u doktor puid 
na West Lynne u la shah khot sha ka rdd jyng- 
thiah u bakhraw ; u la mad sa bad kawei pat ka 
jingpang shitom kaba jur. U riewkhraw kyrdan u 
la sugew satia bad suhsht mynsiem shikatdei eh, bad 
u la long khong-khong eh. 


“Nga lah ban shah bat hangne pa hangne sa shi- 

taiew sa ar taiew sa shibnai shuh shuh 

mynta 1” u la pynmih ktien khmod-khmod sha ka 
Isabel. 

"Nga sngewsih eh papa. Nga ntid ban ong phi 
shera ka East Lynne kaba tmang.” 


“Tmang ! kam dei kata ; nga don da kiwei pat 
ki daw ba nga kwah ba ia ka East Lynne yn ieh- 
noh da ngi. Bad mynta phim lah ban leit sha kane 
ka konsad ba-itynnat.” 

Ka khmat ka Isabel ka la kiew sawhaifi. “Yn 
ym leit, papa ?” 

“Wa, bald, mano ban ialam la phi? Ngam 
lah ban khie na jyngthiah. M 

“O papa, nga dei ban don hangta. Lymda kumta 

kan paw lajan kumba kumba ngi la pynbna 

briew la kaei kaba naim mut ban leh. Phi tip . ba 
la pynbeit ba ngi dei ban ialeit lang bad ki Dudes ; 
ka kali ka lah ban leit lam ia nga sha ka kamra 
ialeh konsad, bad nga lab ban rung shapoh bad ki.” 

“Katba phi mon, nga tharai phin ryngkang phin 
ryngkoh kat ha kano ma kano ka jingaidaw tang 
ban ioh mih na iing.” 

“Ym dei satia kumta,” la rkhie ka Isabel. 
“Ngan sngewkwah ia ka West Lynne ban lohi ba 
ngam ibein ia u Mr Kane bad ia ka konsad 
jong u.” 

Ha kata ka sngi kham la shibit u bakhraw 11 
la nang jur ishyrkhei rem ; ki jingkynjut suh jong 
u ki la long Kiba i-ma. Ka Isabel, ka bam shym 
ddn hapoh kamra, kam tip ei-ei ia kata ka jingma, 
bad ki jingdd pang u bakhraw kirn lah poi sha ki 
shkor jong ka, Ka la riam ha ka jmglong sngew- 
suk mynsiem, kaba shlei da ka rkhie pashait mon 
sngewbha, ka Marvel, ka shakri ling jong ka, ka da peit 
ap ha ka jingsngewsih bam kwah krcn briew ka 
khmat, naba ka riam ka beit ba la jied kam iahap 
jtogmut bad ka jingrtiynjur jong ka. Haba ka la kloi, 
ka la leit sha ka kamra u bakhraw. 

“Ngan leit nob, mo, papa ?” 

U Lord Mount Severn u la khyllied la ki irmat 
efca la sieb ki jong u bad u weng ia ki jaifi na ka 

khmat ba la saw ka jong u. Ka jingithuhpaw ka 
la dang leng ha khmat jong u, ka s>iem ba peit 
itynnat, ka puri ba shat phyrnai ; da kaba eh u tip 
ka i kum kaei. Ka la riam ha ka phong les balieh 
bad deng ki daiamon jong ka ; ka jyngriam ka la 
long kaba rem dor, bad ki mawlynnai ki thabd na 
u jhiiiuh jong ka, na u ryndang jong ka, na ki 
kaangti balung-doh ki jong ka ; bad ki ngab jong 
leg ki la saw bha huin bad ki shfiiub kdor jong ka 
kl noh kshaid kyrphom. 

U bakhraw u la peit seh ha ka da ka jlngleh 
lyngngoh. “Kumno phi ldt riam Ta lade katne katne 
na ka bynta ka konsad ? Phi la king jabieng, 
Isabel r 

“Ka Marvel ruh ka tharai kumta hi,” la long 
ka jubab sngewtynnat jong ka ; “ka la shu peit war 
samsia naduh ba nga lathuh ia ka iaei ba kan sei 
shabir, hynrei nga la da leh khnang, papa ; nga 
pyrkhat ba ngan pyni ia kito ki briew ka West 
Lynne ba nga tharai ka konsad jong u briew baduk 
ka long kaba shongdor ia ka ban leit khmih, bad 
kaba shongdor Ia ka ban da riam bha.” 

“Phin sa she m ka kamra baroh kawei ba ka peit 
bieij sah ha phi.” 

“Ngam salia. Ngan wallam ktien ha phi pat baroh 
shaphang kata. Ai' kin peit bieij.” 

“Phi ka kbynnah kyr-eit I phi la riam la lade 
ban pynhun la la ka jioglong kyr-eit ka jong phi. 
Hynrei, Isabel, phi oooooo!’’ 

Ka Isabel ka la kyndit kumba rah katba ka la 
nang leng ; ka jingtid pang u bakhraw ka ia long 
kaba i-shyrkhei. 


140 



“Ka jingpangsuh basngewshyrkhei, khtin. To kfltto, 
khic to iaid noh ; ka jinglakren ka kham pynsuh 
jur la nga.” 

“Papa, ngan sah noh ha ling bad phi?” ka fa 
kylli khia mynsiem. “Man la ka jingpyrkhat dei ban 
aiti noh sha ka jingpang. Lada phin sngewkwah la 
nga ban sah, lane lada nga lah ban leh bha noh da 
kano kano, sngewbha seh ong la nga.” 

“Thik markhongpone ; ngan kham sngewkwah phin 
leit shabar. Phim lah ban leh ei-ei ka jingbha pyr- 
thei, naba ngam lah peit ba phi phin don hapoh 
kamra. Khublei, ieit- Lada phi lohi la u Carlyle, 
lathuh la u ba nga kyrmen ban lohi la u lashai 
ka step.” 

Ka Marvel ka la pashat ka jainkup halor ki 
tyrpeng jong ka, bad ka la hiar arsut sha ka 
kali kaba ap. 

la ka konsad la pynlong ha ka kamra bishar 
badonnam, ha ka jaka lew, ba la khot don akor ka 
hol-shnong. Ka la long kaba heh, bad kaba paka 
la ka jingsawa ; bun ki shnong heh kiba kham 
khraw ha ka jingdonnam kim lah ban lakob ka 
kamra tem jyngtem babha kat kane. Ha ka rukom 
ki nongpyni jinglalehkai u Mr Kane u la leh katba 
lah kat ba kot i bor synei ; kawei ka mem, kaba 
la pawnim thala thalein khatduh briew, la pynbeit 
ba kan wan hiar na London, bad kiwei kiwei ki 
long ki nongtem nongrwai ba napoh shnong. 

Ka Barbara kan nym kwah duh lohi la kane ka 
konsad lada khang noh baroh shipyrthei, hynrei ka 
Mrs Hare kam don lymne ka jingkoit jingktaaih 
lymne ka mynsiem ban leit shata. La lapynbeit ba 
it nongbisfcar bad ka Barbara kin lasynran ia ki 

CarRle, bad ki la kit beit sha Tmg ka Miss Carlyle 
ha ka por dih kopht. Aiu re aiu la ong shaphang 
u skaifi. hynrei ka Miss Carlyle ka la pynklet ia 
kata, ba ka kylli noh kaei kaba la jia i’a ki khoh- 
wah jong ki ; ka la long ka miet kaba ithiang, bad 
ka jingjngai ka la long kaba jan. Ka Barbara kam 
don jingujor ban i'aiaid bad u Mr Carlyle. 

“Kumno ka leit long ba ngi iohi khyndiat eh 
la phi mynta ?” ka la sdang, katba ki la nang iaiaid, 
u Mr Justice Hare bad ka Miss Carlyle ki da nang 
jam sha khmat jong ki. 

“Nga biin kam katta katta ha East Lynne ; u 
bakhraw u shem ki janmiet jong u ki sngewtmang. 
Ki faleit noh ha ka Salorde, bad ka por jong nga 
kan sa uan long biang ka jong nga hi.’* 

“La khmih lynti ia phi ha ka jaka shong phajri 
hynne ka nuet ; rgi la dang ia ap khmih lynti ia 
phi baroh shi janmiet.” 

“Ym shym khmih lynti ia nga da u Mr bad 
ka Mrs Little, nga. tharai. Nga la iathuh ia ki ba 
nga dei leit bam ha East Lynne.” 

“Ki dang ia ong don na ki ba phi 

lah pynban ban leit shong ha East Lynne, bad ki 
la ialyngngch kaei kaba ring ia phi shata. Ki la 
ong,” — ka Barbara ka la pynbor ia lade ban kham 
pynjem ka sur kren — “ba lada ka Isabel Vane kam 
shym la dei ka Lady Isabel, kin tharai ba phi la 
leit hangta na ka bynta jong ka.” 

“Nga sngewnguh shibtin ha ka jingiasngewkyn- 
tnaw briew jong ki katta katta shaphang jong nga,** la 
jubab jaijai mynsiem u Mr Carlyle. “Kham palat 
shujh sbuh lehse ban 7a kaba ka Isabel Vane kan stigew. 


142 



Ngn srigeWphylla ba phin da bniah bha kaba’ lattruft 
kylla pat ha nga ia ka jingpyrkhat bieij ba kuta kata, 
Barbara.” 

“Ki ong rtia ki ; ym dei manga," la jubab ka 
Barbara, bad u pdoc uba shlci. “Ka long kaba shisha 
ba ka Label ka rwai thiang katta katta ? Ki la dang 
Tdthuh patcng ba ka jingrvvai jong ka ka long kuth 
ha hneng ” 

"Kan kham bha ba phin nym shah la ka Cor- 
nelia ban ichsngcw ia phi ba phi ong ia kata, lane 
phin shah kjnhicd,” la rkhic u Mr Carlyle. "Kumba 
nga la shah, haba nga iathuh ia ka ba ka la dob 
ka khmat angel.” 

Ka Barbara ka la phai la ka khmat ban peit 
pyrshah phak ha u; ka la blad slar ha ka jmgshat 
jingshai gas. "Phi la ong ba ka la don ka khmat angel ? 
Phi tharai ka long kawet?” 

"Nga ngeit shisha nga la ong kumta ; hynrei 
ngam lah ihikna bha ; ka Cornelia ka la kren shain 
tbak ia nga stet katta katta,” u la jubab, u da 
rkhie. "Barbara,” u la kren ban ktien. u da pynhiar 
la ka jingsawa, "ngim pat shym iohsngew na u 
Richard.” 

"£m, ma phi bad i mimi baroh ar ngut phi 
iatharui , ba ngin su iohsngew ; nga ong em namar 
nga sngewthikna un sngew sheptieng ia ka ban thoh. 
Nga tip u la kulur, hynrei ngam pat la ju pyrkhat 
ba un lch.” 

"Yn nym don jingma ei ei ha kaba phah neh 
ia ki shithi hapoli sha nga, bad kan long ka j*ng- 
tngen bad jingpyntngen ia ka Mrs Hare.” 

‘‘Phi tip katrtO uba tieng-prid la long u Richard. 
U Otway Bethel u 1* don btang ha shnong,” k* la 

btetig ktien. “Phi la ong phin kylli la u ynda u 
wan phai, Archibald.’* 

' “Nga la leh kumta, hynrei u paw ba um tip 
ei-ei. U imat noh jingmut bha sha u Richard, hyn- 
rei u pashat jingarfatien ha ka jingkren skhem ba u 
Thorn, lane uno uno u sohshnong, u la don ha kata 
ka khlaw kato ka miet.” 

“Ka long kaba phylla eh u Thorn alu kein un 
lah ban long.” 

“Hooid kein shisha,” la Kren mynjur u Mr 
Carlyle. “Ngam lah lap ei-ei na Swainson. Ym don 
briew satia uno uno, u ban Iah4p kat kum ka jing- 
ai jingbatai ba da ka kyrteng Thorn, uba la dang 
shong hangto ha kata ka por, katba nga lah la ka 
ban pynthikna. Baroh ba ngi lah ban leh ka long 
ban ap, bad ban kyrtnen ba ka por ka lah ban 
wallam ka jingpynshai kaba bad ka.” 

Ki la Tapoi ha ka hoNshncng katba u la nang 
kren. U paidbah ba faleh bunkam u la iasdang 
lalum lyngbung sawdong ka jaka rung ; ki briew 
kiba ialeit rung shapoh ban leit khmih la ka konsad, 
bad u paidbhur uba nang !a ap khinih kai pat la 
ki. Ba la pynsangeh kham .pajih khyndiat, kumta 
ban nym pynwit la kiwei pat ki para kali, la long 
ka kali baheh bahaifi jong u Lord Mount Severn ; 
u nongniah kali u la nang shong halor ka jaiAtap 
jaka shong, bad ar ngut kiba shu feng kjat ba la 
btfauh pawdar ki khmat ki la leng ap bad ka kali. 

“Ka Lady (Isabel Vane katai ka dang shong 
hangtai,” la kren jam ka Barbara katba ka la nang- 
laid. 


U Mr Carlyle u la sngewlyogngoh. lano pat 
kan dang ap 1 hangno pat u bakhraw ? Ka jing- 

artatien ka ]a p4r halor jong u, um lah ban batai 
balei, la don ei-ei kaba la jia ph6r. 

“Phin tn&p fa nga lada nga iehnoh la phi tang 
shikhyllipmat, Barbara, katba nga nang leit kren sha 
ka Lady Isabel.” 

Um shym ap ktien la kan phah ne khang ktien, 
hynrei u la shu iehnoh beit la ka Barbara ba kan 
ieng ha la ka jaka ba ka la don, bad u la leit 
kren nyngkong la ka Isabel. Ki datamon ki la phyr- 
nai ha u fiiuh-khlieh jong ka katba ka la nangdem 
sha khmat sha u. 

“Nga dang shong ap la ka Mrs Ducie, Mr 
Carlyle. Ngam sngewtynnat ban shongap marwei ha 
ka kamra-ap, kumta nga la shu shong sah hangne. 
Ynda haba ka kali ka Mrs Ducie ka wan poi, ngan 
sa mih shabar. Ngan iarung lang bad ka, phi i.” 

“Bad u bakhraw.” 

“O, phim pat shym iohsngew ? I papa i la 
khie pang biang.” 

“Pang biang 7” la ban ktien biang u Mr Carlyle. 

“I da pang eh shisha shisha. Ia u Mr Wain- 
wright la phah khot ha ka por san hynne ka step, 
bad u la ladon bad i lajan baroh shisngi. I papa 
i la bthah la nga ban ong ba i kyrmen ban fohi 
la phi lashai ka sngi.” 

U Mr Carlyle u la leit phai biang sha ka 
Barbara ; ki la Iarung hapoh ka hoi bad la lasdang 
ban kiew la ki kyrdon jyngkieng, thik katba kawei 
pat ka kali baheh bahain ka la pynhlr suh wia 
wia artet, ban pynpra bad pynpeit sngewtynnat la u 
paidbhur. Ka Barbara ka la phai la ka kblieh ban 
peit ; ka dei ka joog ka Mrs Ducie badonburom. 

■ ’Ka kamfa ka la shlei itynnat phok ha kata ka par, 
bad la ka Mrs Ducie, ar ngut ki khun kynthei, bad ka 
Isabel la pynrung sha ki jaka shong da u Mr Kane 
— - ki jaka shong ba la pynap tyngkai na ka bynta 
jong ki ha ka tduh ba kham haneng eh, hajan ka 
kynhtin rwai kynhiin tem. Kajuh ka jingithuh* 
paw bathaba Jain kaba la wan bthei kynsan ha ka 
jingiohi u Lord Mount Severn ka la wan hap sha ka 
jingiohi ki nongleit peit-kai, ha ka Isabel, bad la ka 
riam lieh baremdor, ki daiamon baphyrnai ki jong 
ka, ki fiiuh-kdor ba noh-kshaid rymphum halor jong 
ka, bad ka jingbhabriew sha baiyngngoh jong ka. 
Ki Mis« Ducie, ki khynnah kynthei bariam sada, ha 
ki jain rusom basaw bthuh, ki la iapynran khmut 
palat rukora ban ia kaba ka mariang ica la pynlong 
Jypa ia ki, bad ka Mrs Ducie ka la (id mynsiem 
jyiliew kat ban i'ohsngew shabar. “Ka khynnah khlem 
kmie bapli kaba dei ban sngewlem, ko ki ieit jong 
nga,” ka la pasiaw ; “kam don iano iano ban kdew 
ia ka ia ka riam ka beit ba dei rukom. Kane ka 
rukom pyndeng pynkup ba i-khleh-bieij pynsamrkhie 
sammut ka dei ban mih na ka khlieh ka Marvel.” 

Hynrei ka la i la kum a tiew-lili hapdeng ki 
poppi bad ki tiew-sngi la ka “jingpyndeng pynkup” 
ka la long, kaba pynrkhie bein-shyntur .ne 6iti. 
Hato u Lord Mount Severn u dei haba u pynrem 
ia ka ba ka riam bha katta katta ban pynhun la ka 
jingsngewkwah la jong ? Lehse shisha ; naba hato u 
nongiathuhkhana bakhraw um shym la ong ba ka 
jinglong khynnah bad ka jinglong samla ki long ka 
jingtbala ? 

Ka Miss Carlyle, u nongbishar, bad ka Barbara 
ruh ki la iadon ki jaka shong hajan ka jaka 
tem jaka put, naba ka Miss Carlyle ha West Lynne 
ka la long ka briew ba dei ban pyrkhat, ba ym 
dei . ba yn buhrieh hadien kiwei pat. U Mr Carlyle, 

Ja kumno kumno, u la jied bdn fadorr bad kf rang* 
bah kiba ialum bad leng sawdong ka jyngkhang, 
shapoh bad shabdr. La ,don fiiar eh ka jaka leng 
hangta ; u Mr Kane, kumba la ap khmih lyriti, u 
la loh ka jingiatang pa id bah bashlei phok, bad, uta 
■II rie^duk bapli u la shu nguh leh burom ia ka 
Lady Isabel, naba u tip ba u la kitram la kata 
baroh sha ka. 

Ka jingpynialehkai ka la long kaba jrong eh ; 
ki konsad nongkyndong bunsien eh ki shait long 
kumta ; bad ka la long kumba lai pawa ei-ei ba la 
dep na ka ha kaba ka khlieh ba la bthuh pawdar, 
ba kham heh ban ia uno uno u khlieh kubi koli* 
phlowar ba la ju mih ha kper, la i'ohi ba ka kiew 
artet ki kyrdon na shadien ki lyngbung ki rangbah* 
briew ; kata ka khlieh, haba ka la wan pynmih lut 
phar la ka met jong ka, la shem ba dei ka jong 
uwei na ki shakti kiba shu iaid-kjat jong u Lord Mount 
Severn. Ki pung khohwah hi, ba la bsuh hapoh 
ki muja rusom jong ki, ki la long ka jingiohi ba- 
itynnat ia ka ban peit ; bad kine ki pung khohwah 
ki la leit phrung ia lade hi shapoh ka kamra 
konsad, bad ka jingnguh khlieh ba panm&p ban 
shah rung sha ki rangbah kiba i'adon hangta ba kin 
pyllait jaka ia ka ban nang tur sbaphrang, bad 
hangta ki kylla sangeh noh, u khlieh kubi koliphlo- 
war u da phai ia lade kadiang kadiang kamon 
kamon kuna ban khmih briew. 

“Jahare, nga la shah peit-khmat 1” la kren pyrta 
uwei u tymmen beh myrsiang ba leh lyngngoh Ia 
uba la shah kyntur tymbuit da und u shakri iaid- 
Kjat. “Ka jingnud kine ki briew shisha ba ki don 
mynta.*’ 

Uto u nongkyntur tymbuit, la kumno kumno, 
ym imat eh ba t| sngewmuja ha kata ka jingndd palat 
briew jong u ha kata ka khyllipmat, naba u la 

i-peit kulmar kulwit thiaw, leh pynrit ria, bad i-pisa 
lyng-a mynsiem kyrngung. Kyndit kyndii ka khmat 
jong ii ka la leit shat ha u Mr Carlyle, bad ka la 
mih ding ber. 

“Srtgewbha m^p, kynrad ; phi lah da kumno 
kumno ban ai jingtip ia nga ka hangno ka mem 
samla jong nga ka dang shong ?” 

“Ha kawei pat ka tduh jong ka kamra, hajan ka 
jaka put jaka tern.” 

“Nga thikna ba ngam tip, te, da kumno ba 
ngan lah ban poi haduh ha ka,” la phai ktien uta 
u briew, khamtam ha kaba kren hi la lade ban fa 
kaba kren sha u Mr. Carlyle. “Ka kamra ka shlei 
mam, bad ngam sngewtynnat ka laiaid kyrfhom 
briew. U kynrad jong nga u la nang khie-pang kham 
jur kham jur,” u la batai ha ka sur ba pynsngewkhaw* 
eit ; “la sheptieng ba un sa nang dkut mynsiem.” 

U Mr Carlyle u la kyndit kumba dung ha u 
klong ngak. 

“Ki jingkyang lynfiiar jong u ki long kiba pyn- 
sngewngiew, kynrad. U Mr Wainwright bad uwei 
pat u doktor na West Lvnne ki ladon bad u, bad 
ka jingpyntip kyrkieh ka la leit sha Lynneborough 
na ka bynta ki nongpynkoit jingpang. Ka Mrs 
Mason ka la ong ba ngi la dei ban wallam sha 
ling la ka mem samla jong ngi ; bad ban nym pyn- 
slem shikhyllipmat ruh ; bad ngi la wallam la ka 
kali, kynrad, u Wells u da pynrynsied ar kjat la ki 
kulai jong u baroh shi lynter lynti.” 

“Ngan wallam la ka Lady Isabel,” la ong* u 
Mr Carlyle. 

“Nga angewthikna, kynrad, ngan bdp hapoh ka 
jingsngewnguh bakitram junom lada pbin pynleh,” la 
phai ktien uta u briew. 



U Mr Carlyle u la plaid lynti Ta lade lyngba ka 
kamra kaba la shlei mam. U la long uba jrong 
rynnieng bad rit-met jwing. Btin biin ki peit pyr- 
khing ha u, naba ka jingrwai basngewsynei la dang 
shu ai da ka mem London. U la leh bam khein 
snep lut baroh, bad u la leng ha khmat ka Isabel. 

“Nga tharai phim shym wan ban kren la nga 
mynta ka miet. Hato kam long ka kamra bapyo- 
donnam ? Nga la sngewbha eh.” 

“Palat ban la kaba pyndonn4m, Lady Isabel. 
Hynrei” u la bteng ktien khia mynsiem eh, “u Lord 
Mount Severn urn shem ia lade uba shait bha pat, 
bud u la phah shaw ka kali ia phi.” 

“I papa im shait bha pat !” ka la pyrta pyn- 

stet. 

"Im shait bha. La kumno kumno, i kwah ia 
phi ban leit sha ling. Phin shah la nga ban lam 
lynti ia phi lyngba kane ka kamra ?” 

"O, i papa baieit jong nga, bapyrkhat na ka 
bynta kiwei 1” ka la rkhie. "I sheptieng ba ngan 
sngewthait, bad in pyllaitluid noh ia nga shuwa ka 
por. Khublei, Mr Carlyle, hynrei ngan da ap haduh 
bakut.’’ 

“6m, 4m, Lady Isabel, kam dei kata. U Lord 
Mount Severn u la nang kham jur shisha.” 

Ka dur khmat jong ka ka la kylla leh khia 
pynpyrkhat jling ; hynrei kam pat shym h6r myn- 
siem h4r syrngiew ei-ei hi. “Siuma te, ynda haba ta 
dep kane ka jingrwai, ym ban pynwit pynthut la ka 
kamra.” 

*‘Nga tharai kan kham bha ia phi ban nym 
pynlat por ei-ei shuh,” u la iai kyntu. "Kam ph4r 
la ka jingrwai bad ka kamra.” 

Ka la ieng kynsan joit, bad buh la ka ksangji 
jong ka hapoh ka jong u Mr Carlyle. Shikyntien 
ka ktien kyrkieh ban batai la ka Mrs Ducie, bad u 
la lalam noh !a ka ; ka kamra, ha ka jinglehlyng- 
ngob, ka la pyllait jaka la ki katba lah ei ban leh 
kumta. Bun bun ki khmat ki bud khmat la ki, hynrei 
ym don ba la ktiam leh phylla, lyngngoh bad shitrhem 
mynsiem ban la kijong ka Barbara Hare. “Shano 
un dang leit lalam la ka ?” la pynmih ktien khlem 
lap sngewthuh da ka Barbara. 

“Kumno ngan tip, ka, ruh ?” la kren kyrtoh 
ktien ka Miss Corny. “Barbara, phim shym leh ei-ei 
lait tang ka khih law shi law baroh shijanmiet ; la 
jia aiu bad phi? Ki briew ki wan sha konsad ban 
sngap, ym ban kren bad khih law shi law.” 

Ia ka jainkup ka Isabel la pynloh na ka kamra- 
ap, ha kaba la iehnoh 1a ka bad ka la leit biar la ki 
mawkyrdon ryngkat bad u Mr Carlyle. Ia ka kali 
la pynleng ap baduh jan jaka rung, bad u nongniah- 
kali u la bat lypa la ki lakam ban khreh mih noh. 
TJba shu iaidkjat, ym dei uwei uba la leit kiew ia 
ki maw kyrdon artet, u la plie wang la ka jyng- 
khang shapoh kali mar shu lohi ia ka. U la long 
uba dang thymmai ha ka kam ; u. nongkyndong 
ba shida jingmut ba napoh shnong hi ba dang shu 
?i jingtrei. Ka la weng ia la ka ksangkti na ka 
jong u Mr Carlyle, bad ka la ieng shiphang shuwa 
ba kan rung shapoh, ka da peit ha uta u briew. 

“I papa i la nang khamjur ?” 

“O, hooid, kynrad jong nga ; u la da lynniar 
kyang pynkhynniuh met. Hynrei ki tharai ba un lah 
ban im haduh mynstep.” 

Da ka jingkyang lynfiiar kybsan ka la k^nrup 
fa ka ksangti -u Mr Carlyle, ka la bat skhem ia ka 
ban kyrshan ia lade ha ; ka jingkyndit kynsan jong 

ka jingpang mynsiem. U Mr Carlyle da kaba'toh- 
met u la niat kyndat bak ia uta u briew, u la kat’ 
ban phanang kram-ram-ram ia u hangta ha madan 
siangmaw. 

“0 Mr Carlyle, balei ba phim shym iathuh ia 
nga ?” ka la khynniuh rip-rip. 

“Ko Lady Isabel baieit jong nga, nga sngewsih 
ba la iathuh ia phi mynta. Hynrei pyntngen ia lade ; 
phi tip haduh katno u shait khie pang bdnsien, bad kane 
ka lah ban long kaba kem suh kumba ju long. 
Rung shapoh. Nga ngeit ngin nym lap ei-ei shuh 
ia ka.” 

“Phin ialeit ling lem ryngkat bad nga ?” 

“Hooid kein, shisha. Ngan nym iehnoh ia phi 
ban leit marvvei.” 

Ka la kynriah sha kawei ka dong jong ka 
kali, ka da ai jaka sbong ia u. 

“Khublei ; ngan shong shabar.” 

‘‘Hynrei ka miet ka khriat.” 

“O <5m,” u la khang ka jyngkhang, bad u la 
shim la ka jaka shong harud u nongniahkali ; ki 
shakri iaid-kjat ki la kiew na shadien, bad ka kali 
ka la mastieh noh sha khmat. Ka Isabel ka Ja 
shong ha kyndong khop ia lade, bad ka la tid jam 
jylliew ha ka jingsngewsyier mynsiem bad jinglong 
khlem nongiarap. 

“Wat tyngkai ia ki kulai jong phi,” la oftg u 
Mr Carlyle sha u Wells. “Ka Lady Isabel kan loh- 
pang da ka jingsngewsih khuslai piynsiem.” 

“Kan nang kham sniew shuh sbuh shuwa ka 
step, ka khynnah bapli,” la phai ktien u nongfiiah- 
kali. “Nga la im ha ka jingshakri khatsan snem, 
kynrad, bad nga la ap la ka ba ka san naduh ka dang 
biabia eb,” u la pynkyrkieh ban ban ktien, kum ka jing- 
pdnm£p fa ka jingkren ba ha ling ha sem jong u. 

“Hato u bakhraw u da don shisha ha ka jingma ?” 

“Hooid, kynrad, fa kata u long shisha. Nga la fohi ar 
tylli ki jingjia ha ka jingim jong nga shaphang ka jing- 
pang-at ha ka nierbah, bad tang khyndjiat kynta ka la 
pynkut fa ki baroh ar ngut. Nga la iohsngew ka ktien 
ba la pynhap, katba nga la nang mih shabar, ba u Mr 
Wainwright u la pyrkhat ba ka la nang kiew sha u klong 
snam.” 

“Ki jingpangsuh mynshuwa ki jong u bakhraw ki la 
long kiba itieng bad ba suh pang jur,” la kren kynthoh 
u Mr Carlyle, u da snoh bat ha ka jingkyrmen. 

“Hooid, kynrad, nga tip ; hynrei kane ka jingwan 
khiesuh ka long kaba pher. Nalor kata,” la bteng ktien 
u Wells, ha ka sur kren kaba leh shaniah, ‘‘kito ki lymbit 
kim shym wan leh-noh-ei.” 

“Ki lymbit 1” la pynmih ktien u Mr. Carlyle. 

“Bad ka long ka dak bathikna, kynrad, ba ka 
jingiap ka la ha ka lynti jong ka sha ling, ba 
thikna bad bastet.” 

“Wells, phi dang kren shaphang ala?” 

“Ki lymbit ki la k£r sawdong sawdong ka ling tnyn- 
tan ka janmiet, kynrad. Ki jyngthaw ba i-jakhlia 1 Nga 
isih la ki ba 'ki por baron.” 

“Ki lymbit ki shait sngewtynrfat ka h£r kylleng 
kylleng ha ka por miet,” la kren kynthoh u 
Mr Carlyle, u da peit lieb kynriang ha u nongfiiah 
kali tymmen ba i-jaijai, bad ka jingsuba shiteng 
shiliang ba u lah ban nym leh kynjai eh fa lade 
kumba mynshuwa. “Ka dei ka rukom long jong ki 
ban leh kumta.” 

“Hynrei kim wan da ki kynhtin, kynrad. ban 
h£r sawdong sawdong jong phi, bad shapoh de ha 
ki jyngkhangiit. Mynta ka miet, haba ngi la faleit 
phai pat, hadien kaba iehnoh fa ka theisamla don- 
burom jong ngi ha ka konsad, nga la fathuh fa u 
Joe tang ban $hu lam i'a ki kulai shabar bad ban 
iehnoh fa ka kali habar, ba yn dang pyndonkam 
biang la ka, nga la rung shapoh ling, bad hangta 
ki la fathuh fa nga ba ka Mrs Mason ka kwah fa 
nga, bad ba nga dei ban leit kiew sha ka kamra buh- 
kot sha ka. Ka la dang shong hangta, kynrad, phi 
i, ban don hajan khak ha kano kano ka por foh 
donkam fa ka sha ka jaka u kynrad jong nga. 
Kumta nga la niad la ki juti jong nga, bad artet 
sha ka kamra buhkot nga la leit, bad la tied ka 
jyngkhang. ‘Rung’ ka la ong, bad kluk nga la rung, 
bad hangta ka don marwei hi, ka da feng ba ka 
jyngkhangiit ba plie rynghang. ‘Phi kwah bam Iyer 
mynta ka miet, ne mem,’ nga la ong ; ‘ka jinglong 
ka bneng ka long mar eh kaba bit fa ka ban plie 
jyngkhangiit rynghang namar, kumba phi i, kynrad, 
ka h&p thah jur.” 

U Mr Carlyle u la peit lieb arsut ha ka surok 
bad ha ki jyngker kpdr. 

“ ‘Rung shapoh, Wells,’ la khot jam ka Mrs 
Mason ; ‘alle bad khmih hangne.’ Nga la leit bad 
feng ha syndah jong ka, kynrad, bad ngam pat la 
ju fohi mynno mynno kaba kum kata ka jingiohi ha ka 
jingim jong nga. Ki lymbit ki la dang lahir kylleng kyl** 

leng da ki kuri, da ki spah, shu pring ngain da ki. 
ki da suh wiaw shi wiaw ha ka jyngkhangiit, baa 
ki da kyrthlab thapniang. Kluk shapoh ling ki wan 
rung, bad kin jin da la thab fa ki khmut ki khmat 
jong ngi, tang ba ngi kynran shi kynran. Nangno 
sang na ka pyrtbei ba ki la wan h£r ngam lah pyr- 
khat, naba ngam pat shym la don shiminit hapoh 
kamra, bad ym shym la don kawei ruh kylleng 
kylleng shabar, ba nga la leit fohi. ‘Afu kane baroh 
ka mut, Wells?’ la pyrta ka Mrs Mason ; ‘ki lym- 
bit ki la dei ban khie lamwir mynta ka miet. 
Nga la plie ka jyngkhangiit ban shu khmih 
kai ha ki, naba ki la pynkyndit tyngeh fa nga. Phi 
la ju iohi ia ki ba ki ladon rben lang katne katne ?’ 
*fim, mem, lymne jan haduh katne katne,’ nga la 
jubab la ka. Bad ngam sngewtynnat ban iohi fa ki, 
naba ka pyni dak bam bha afu re aiu ; ka long ka dak.* 
Nangta, kynrad, bad kata ka jingong ka la rkhie 
Japler fap-ang,” la bteng ktien u Wells, “naba ka 
long kawei na kito kiba rkhie sammut bein shyntur 
ha ki dak bad ki jingphohsniew, bad kiba kuns kita. 
Ka long ka riewnangkot nangsla, lehse phi tip. kyn- 
rad, bad. btin biin snem ba la lah, ka la long ka 
nongsumar khynnah khunlung ia ka Lady Isabel ; 
bad kito ki riewnang riewtip ki long ki riewradbah 
ba eh ia ka ban ngeit bieij.” 

U Mr Carlyle u la kohnguh ka khlieh. 

“ ‘Kan dei ka dak afu de, sha, Wells ?’ ka Mrs 
Mason ka la nang ban fa nga, ha ka rukom kren 
danda thamula. ‘Mrs Mason, mem,’ la ong ma nga, 
'ngam lah ong ba nga la ju fohi fa ki lymbit ba ki 
falum lang lyngbung lyngbung bad ban iawan jngoh 
bad" phngoid ha kane ka rukom; hynrei nga la ioh- 
sngew, btinsien biinwat bam lah khein shuh, ba la tip fa 
ki ba ki leh kumta, bad ba ka long ka dak bathikna 
ba ka jingiap ka la ha khmat tyngkong jyngkhang 
ling.’ ‘Nga kyimen ka jingfap kam don ha ka jyng- 

khang jong kane ka Ting,’ ia ud jylliew mynsiem ka 
Mrs Mason, ka da pyrkhat, khlem artatien, la u 
kynrad jong nga, bad ka la khang artat la ka jyng* 
khangi'it katba ka la nang kren, bad ki jingthaw ba- 
jakhlia ki thab dar shi dar ia ka da la ki thap- 
niang jong ki. Ka Mrs Mason nangta ka la kren 
sha nga ia ka kam ba ka la kwah ia nga. Ka la 
iakren bad nga kumba lai minit, lehse, bad haba ka 
la pyndep ka kren, nga la phai ban khmih biang 
ha ka jyngkhangiit. Hynrei ym shym la don wat 
tang kawei sang ka lymbit hangta ; ki la phet lut 
baroh, baroh ki la jah jar ha ita i por iba tang 
khyndiat. ‘Aiu la jia ia ki’ ? In pyrta ka Mrs 
Mason ; bad nga la plie ia ka jyngkhangiit, bad la 
peit artet arsut, hynrei ki la her lut baroh kdar, bad 
ka Iyer bad ka suin ki la khuid biang kdiar kumba ki 
long ha kane ka khyllipmat mynta.” 

“Ki la ialeit ban kyrthlab ha ka jyngkhangiit 
jongno re jongno, lehse,” la kren kynthoh u Mr 
Carlyle, bad ka jingwiat samrkhie ka bam i-lah 
ngeit satia. 

“Ym slem hadien kata, kynrad, ka iing ka la 
don ha ka jineiakhih kulmar. U kynrad jong nga 
u la don ha ka jingpang shitom jur ba kum ban 
dkut mynsiem, bad u Mr Wainwright u la ong 
(naba kumta la wan hdr ka jingong ha ka kamra 
shakri) ba ka jingpang-at ka la poi haduh ka nier- 
bah, bad ba ka lah ban dang kiew shaid shaid sha 
u klong sndm. U Dennis u la phet pynmastieh kulai 
arkjat arkjat sha Lynneborough ban khot- ki nong- 
pynkoit jingpang, bad ngi pal ngi kynrup sha ka teh 
la ki' kulai bad la wan pynmareh kynthdr ban wan 
shim noh la ka thei donburom jong nga.” 

“ftiuma,” la kren kynthoh u _ Mr Carlyle, nga 
kyrmen un shait bha pat na kato ka jingpangsuh, Wells, 
wat la don makna ka jingpangrat bad ki lymbit. 

Uta u nongniahkali u la shu kyrngah ka khlieh, 
bad da kaba pynphai kynsan war la ki kulai jong 
u, u la sympat tyngeh !a ki artet lyngba ki khyrdop 
sbong basa. 

Ka nongsumar i'ing, ka Mrs Mason, ka la ap ha ka 
jvngkhang kamra-bah ban tan ia ka Lady Isabel. U Mr 
Carlyle u la iarap ia ka ban mih napoh ka kali bad u la 
ai ia ka ia la ka ksangti jong u artet ia ki kyrdon jyng- 
kieng. Da kaba eh ba kan nud ia ka ban kylli tohkit. 

''I la kham shait ? Nga lah ban rung sha ka kamra 
jong i ?” ka ia kren ang hob-hob. 

Hooid, u bakhraw u la nang kham shait ; nang kham 
ioh bor, kat na ka jingong ba u la sngap jar bad ha ka 
jingbamtipbriew. Ka la phet kyrkieh sha ka kamra-thiah. 
U Mr Carlyle u la ring ia ka nongsumar iing sharud. 

“Don jingkyrmen ei-ei ?** 

*‘Tang khyndiat eh ruh em, kynrad. U la nang dkut 
mynsiem.’' 

U bakhraw um ithuh iano iano ; ka jingpang stih ka 
la leit noh ia mynta shipor, bad u la thiah halor jyngtbiah, 
uba jai-jai ; hynrei ka khmat jong u, kaba la don ka dur 
lap bashai tyngkreifi ha ka, ka la pynkyndit ia ka Isabel. 
Kam shym lynniar ne kyang ; ka ia long jai-jai eh, lait 
sa tang ba ka la don ka jingkhie-bhur jong ka jingkhyn- 
niuh rip-rip-rip. “In sa nang shait kloi noh ?” ka la 
pasiaw sha u Mr Wainwright, uba la ieng ap hangta. 

U Doktor puid u la jyrboh. “ftiuma, u— -u — ngi dei 
ban kyrmenia kata, ’theidonburom jong nga.” 

“Hynrei balei pat ba ka khtnat jong i ka i kumto ? 
Ka i-blad sap— lieh btbuh fitup ; ngam pat ju lohi mynno 
mynno Iano iano ban i pat knmto.” 

“U la don ha ka jfngpangstih bnjur, theidonbufom 
jong nga ; bad ka jingpang jur ka iehnoh la ki jingruid- 
dak jong ka ha ka dur kjimat jong u.” 

U Mr Carlyle, uba la wan rung ha kane ka por, bad 
uba la dang ieng ha syndah u doktor puid, u la ktah la ka 
ksang’ti jong u ban ring la u na ka kamfa. U la iohi la 
ka jingkhmih ka khmat u bakhraw, bad um sngewtynnat 
satia fa ka ; u la kwah ban kylli fa u doktor puid. Ka 
Lady Isabel ka la Iohi ba u Mr Carlyle u lajan baa 
iehnoh ia ka kamra, bad ka la ai dak ha u. 

“Wat iehnoh fa ka iing, Mr Carlyle. Haba in 
kyndit ka lah barf pynsngewshngaifi mynsiem la i 
ban iohi ia phi hangne ; i sngewtynnat shibtin eh 
ia phi.” 

“Ngan nym iehnoh ia ka. Lady Isabel. Ngam 
shym pyrkhat ban leh kumta.” 

Ha ka por ba la biang— ka la paw shirta briew 
— ki rangbah ai dawai ki la iapoi na Lynneborough ; 
lai ngut na ki ; u shakri u la pyrkhat um lah khot 
palat than. Ka la long ka jingiohi kaba iphylla haba 
ki la larung ; u jait bakhraw ba la riew-iap ka khmat, 
u da kyrbeit kyrthing biang pat mynta, ba u ialeh 
thma bad ka mynsiem ban sa phet noh na u ; bad 
ki jainphong ia ki lat khawai dawai, ki mawkordor 
ba shat phyrnai ba pyndeng pynitynnat la ka kbyn* 
nah samla kaba shong ap hanid jong u. Ki la lalap 
kem bad iapeiphang ia ka jingjia khlem jingeh ; la 
khot kynsan kynsan la ka na kano re kano ka jing- 
leit peit leh sngewbha. 

Ki la iadem ban khmih ha u, bakhraw, bad twad 
ia ka jingkhih thied-snim. bad la tba la u klong- 
snim jong u, bad la fa kylliang ktien khyndiat kbyn- 
soit ki ktien iapasiaw bad u Mr Wainwrigbt. Ka 
Isabel ka la Ieng joit shadien ban ai jaka la kt. 

hynrei ki khmat syier mynsiem jong 'ka ki la brid 
khmat fa man la ki jingkhih shane shatai jong ki. 
Kim imat ba ki fohi fa ka bangta, bad ka la jam 
sha khmat. 

“Phi lah ban leh ei-ei na ka bynta jong i 7 In 
dang koit pat 7” 

Ki la faphai wiang baroh ha kata ka jingkren, 
bad ki la fakhmih ha ka. Uwci na ki u la krcn ; ka la 
long ka jubab nia kyllain. 

“Iathuh fa nga fa ka jingshisha,” ka la kren 
khroh, da ka jingleh bam lah 'iaishah bad ba khyn- 
niuh suhjfr ; “phim dei ban kren kai bad nga. Phim 
ithuh fa nga 7 Nga long ka khtin marwei jong 1 , 
bad nga don hangne tang marwei.” 

Kaei kaei kaba nyngkong ka la long ban weng 
noh fa ka na ka kamra, naba ka jingkylla bakhraw 
ka la nang jart nang jan, bad ka jingfaksaid fap hapdeng 
ka met bad ka mynsiem ka lah ban long kawei ka 
thma bah ; ka jingiohi bam dei fa ka ban fohi. Hyn* 
rei, ha ka jingjubab fa ki jingai jingmut jong ki ba 
ka dei ban leit, ka shu pynshaniah la ka khlieh jong 
ka halor ka syngkhlieh harrid u kpa jong ka, bad 
ka la ild jylljew ba ka jingduh jingkyrmen. 

“Ka dei ba kan mih noh na ka kamra,” la 
pyrta uwei na ki nongpynkoit pang, la kumba u bitar. 
VMem” — u da phai kynsan kynsan sha ka Mrs Mason 
*— “hato ym don kino kino na ki kur ki jait ha 
iing, ym don mano mano ba lah ban pyndonkam 
fa la ka bor halor ka theisamla donburom 7” 

“ftiaT ba kan don kino kino ki kur ki‘ jait ha ka 
pyrthei,” la jubab ka nongsumar iing ; “ym kiba fadei 
jan mano mano. Bad ngi leit jia mynta hi kumne, kiba 
tang para ma ngi hi.” 

Hynrti ti Mr Carlyle, ba h Tohi la’ ka'jingkyrkieh 
ka kam, namar u bakhraw man ka minit, u la nang 
kyrbeh thaid shi thaid, u la tur shajan jong ka bad 
u la pasiaw ia ka, ‘‘Phi long syier mynsiem katjuh 
katba ngi lah ia ka ban long na ka bynta ka jing- 
koit pat i kpa jong phi.” 

‘‘Syier mynsiem katjuh 1” ka la pynmih ktien 
bein-bnew eh. 

“Phi tip iaei ba nga mut. Da shisha ka jing- 
syier mynsiem jong ngi kam ialong ei-ei bad ka 
jong phi.” 

“Kam ialong ei-ei ; kam talong ei-ei. Nga tharai 
ka dohntid jong nga kan pail.” 

“Te— map ia nga— phim dei ban pyrshah la ka 
jingkwah ki nongiarap ban ai dawai. Ki kwah bad 
ialong tang ma ki bad u ; bad ka por ka la nang 
duh.” 

■Ka la khie ieng joit ; ka la buh la ki kti jong 
ka ha Ia ka rengmat imat kumba ka ialeh ban bat 
jingkynmaw ia ki jingmut jong ki ktien ; bad nangtq 
ka la kren ha ki doktor. 

“Hato ka long kaba donkam shisha ba nga de^ 
ban iehnoh ia ka kamra ; kaba donkam na ka bynta 
jong i?” 

“Ka long kaba donkam, theidonburom joug nga $ 
kaba da donkam donkam eh hi kein.” 

Ka la iehnoh ia ka kamra khlem kren shuh shi- 
kyntien ruh, bad ka la leit phai sha ka kamra buh- 
kot, ka kamra ba ha kajuh ka liang, ha kaba ki 
lymbit ki la wan jngoh kham mynshuwa ka por 

janmiet. Ka ding kaba heh ka la meh ha ka rtih-nar 
atoskhana, bad ka la leit beit shata, bad la pynsha- 
niab la ka kti bad sbyllangmat jong ka ha ka dieng 
kyndon atoskhana. 

“Mr Carlyle,” ka la ong khlem rah ka khlieb. 

“Nga don hangne,” u la jubab, namar u la lah biid 
la ka shata shapoh. “Alu nga lab ban leh na ka 
bynta jong phi ?” 

“Nga la wan noh, phi i. Tad haduh ba ngan da 
lah ban loh leit rung biang : phin wallam ktien ia nga 
kumno i long— ter shi ter?” 

“Da shisha kein, ngan leh.” 

Katba u la nang mih na ka kamra, ka Marvel 
ka la laid sylliid shata shapoh, ka shakri ling ba- 
itynnat bha jong ka theidonburom. "Ka theidonbu- 
rom jong nga kan treh pli riam noh ?*' 

6m, ka theidonburom jong nga kan nym treh. 
“Ki lah ban dang khot la nga sha i papa ha kano 
kano ka khyllipmat hamar ba dang law jaifl.” 

“Hynrei ka bam lahdp-dur tang kbyndiat eh hi 
ruh, theidonburom jong nga— kato ka riam riewspah 
la ka jinglohi jong ka miet kaba kum kane mynta.” 

“Ka bam lahdp-dur ! Shano kata ka thew ? Mano 
ban pyrkbat sbaphang ka riam ka beit jong nga ?” 

Hynrei, suki pa suki, ka Mrs Mason jarjar ka 
la weng noh la ki dalamon, bad la pashat la ka 
jaiiikup shol syaid halor ka ryndang bad ki ksangti 
jong ka, naba ka la dang shu khynniuh rih hi. 

Don na ki rangbah ai dawhi kiba la mih' noh ; 
u Mr Wainrig'it u la nang sah. Ym don ci-ei shuft 
ba lah ban leh na ka hynta u Lord Mount Severn 
ha kane ka pyrthei, bad ka jingiohi lap ka la nang 
pym-jlan bad i shyrkhci. U la kyndit biang na ka 
.imgpangsiih kaba kum-ei re kum-ei ; la ka long na ka 
jmgmut jirgpyrkhat ne na ka jingshitom ka met kin) 
lah ong. Ka jingpangsuh ! ka jingpang jur ba kum 
ban lap, ba kum ban dkhat syndon fa i mynsiena, 
b.i pynkyang lynniar, pynkyrthat lap. Hato ka long 
ne kam long ka daw, ba ka jingim ba la bakla in) 
ka pynmih fa kawei na kme ki jyngthiab lap ba* 
sngew.shyrkhei bad ba pynpar-snieh rem ? 

Kaba laleh pyrshah tyngeh tyngeb, kaba khih 
kyrbeh jur ka Isabel ka la nang long katba nang jan 
ka step. U Mr Carlyle u la dem iai wanrah kho- 
bor ia ka khek-shi-khek na ka kamra pang, u da 
knam kren pynjem fa ki jingsliisha kumba ki long, 
Kam man lah sngewthuh ba ia ka dei ban bub shat 
bar nangta, bad ka 1 j jan ulong thaia bad u Mr Carlyle. 

“Ka long kaba runar sat ban leh ia nga ha 
kane ka rukom” ka la kren jam, tang ka jingsarong 
kaba la pynlab ia ka ban kyrshoifi arsut ia la ki 
jingiam suk-shi-suk ki jong ka. “Ba la shu shah set 
sem hangne, ka miet ia nga ka la sngew ha nga la 
kumba shiphew miet shiphew ia. Haba jan Tap i kpa 
jong phi, phi ruh phi la shah khang na i kumne?” 

“Ko thei-samla donburom jong nga— u riew eh* 
mynsiem eh-sniehdoh u lah ban leit la hangno hangno 
sha kaba ma phi pat phim lah.” 

“Phi phim long eh-mynsietn eh-sniehdoh.” 

‘‘Nga kren fa ka jinglong tynrai kaba don ha 
baroh u kynja rangbah briew.” 

•‘Ngan leit sha i ha ka jingkitkhlieh jong nga 
hi. Nga sngewnguh ia baroh ka jinglehsbun jong 
phi, ba phi la leh, Mr Carlyle,” ka la kren ban 
kyrkieh, ‘hynrei phim donhok kein da shisha ban 
phu iai bidong kumne la nga na la i papa jong 
pga, khamtam kum ha kane ka khyllipmat. Bad 
kumta ngan sa shu leit hi la ka leit sha i.” 

U Mr Carlyle u la huh la lade khak ha shuwa 

i ong ka, u da phai dien wak ia ka jingkhang, ia 
caba u kyrshan da la ki kti. Ka khmat ba-ikhia 
bad ba-isbun ka la khmih sngewlem bad lung mynsiem 
jylliew eh ha ka jong ka. “Map ia nga Lady Isabel 
baieit ; ngam lah satia ban pyllait ia phi ban leit.*’ 

Ka la bthei phur sha ka jinsiam kvrhuh ka da 
theh ummat brep-brep brep bad item r an gnud pang- 
ttern sob-shi-sob, katba u la nang ialam ia ka da 
kaba btin biang ia ka sha ding, bad u la iaieng 
hangta bad ka. 

“I dei i papa baieit eh jong nga ; nga don tang 
Ia I ha kane ka pyrthei baiar.” 

€< Nga tip, nga tip ; nga ruh nga sngew na ka 
bynta baroh ba phi ruh phi dang sngew. Arphew 
sien ha kane ka miet nga la kwah — m&p ia nga na 
Ml bynta kata ka jingpyrkhat — ba phi la long ka 
para jong nga, kumta ba rgan lah ban pvni la phi 
la ka jingsngewlem jong nga kham kylluid mynsiem 
war, bad ban lah pyntngeti ruh ia phi.” 

“Jathuh la nga te, balei ba la khang fa hga 
kumne. Lada phi lah ban pvni ia nga ia ka daw 
kaba biang, ngan long kaba sngapnik bad ba kohnguh 
ia phi katba phi ong ; hvnrei wat leit ong shuh ba 
ngan leit pynwit pynb&ti fa i, hah* kunmo kata kan 
long kaba shongnia satia.* 



“U la pang jtir than ch haduh ba ka la long 
ka bam bit satia la phi la ka ban leit loht la 
u, ki dak ba pynshitom ki long kiba pvnipangmet sat ; 

I ada phi rung shapoh, pyrshah la ka jingaisylla, phin 
:ylla babe baroh shirta bad baroh shilynter ka jingim 
jong phi.” 

“Balei, kumta, in sa nang dkut mynsiem noh ?” 

U Mr Carlyle u la leh artatien. Hato u dei ma 
ban kren pynbieij la ka kumba la leh ki doktor ? 
Ka jingsngew bakhlain hapoh jong u ka la ong ba 
bm dei satia ban leh kumta. 

“Nga shaniah la phi ba phin ym kren shukor la 
pga,” ka la shu ong. 

“Nga sheptieng u la nang jan. Nga ngeit ba tin 
sa jan.” 

Ka la khie ieng joit ; ka la kern kynrup la ki 
ksangtijongu ha ka jingsheptieng ba kynsan kaha la 
ba leilieh halor jong ka. “Phi la shu kren shukor 
fa nga, pleng, imat i la lap !” 

“Ngam shym kren thok kren shukor la phi, Lady 

Isabel. Urn shym pat lap; hynrei ka lah ban 

nang jan eh.” 

Ka la pynnoh la la ka khroat halor ka syngkhlieh 
shuki. “In sa leit junom-la-junom na nga katto I 
In sa leit junom-la-junom bak-ly-bak na nga! O Mr 
Carlyle, shah seh ngan leit kbmih la i, te, tang 
shi minit duti ! tang kawei ka ktien khublei khatduh l 
tang shikyntien 1 pnin nym pyrshang thaw lad na ka 
bynta jong nga ?” 

U la tip katno kaba leh-noh-ei ka la long, hyn- 
re i u la phai noh ban iehnoh la kata ka kamra. 

"Ngan leit •khmih, • kata. Hynrei phin sah hangne 
jarjar ; phin nym pat wan.” 

Ka la dem la ka khlieh ha ka iingkohnguh, bad 
U la khang ka jyngkhang. Ban da ka la dei shisha 
ka para jong u, lehse un da la khyrwait tala ia ka. 

U la rune ia ka kamra-thiah u bakhraw, hynrei ym 

btin sekhon ba u la sah hangta. 

‘‘Ka la dep,” u la pasiaw sha ka Mrs Mason, 
ia kaba u la iakynduh ha ka lynti- v aid sha ki 

kamra. “Bad u Mr Wainright u la dang kylli ia phi.” 

“Phi lah da wan phai kloi,” la pyrta ka Isabel, ka dq 
khyllie la ka khlieh jong ka. “Nga lah ban leit mynta ?” 

U la shong khop bad shim ka kti jong ka, u 
da sngew eh kumno ia ka ban kren ha ka. “Ngd 
kwah nga lah ban.pyntngen ia phi," u la kren jam ha ka 
sur kren kaba dap da ka jingkhih mynsiem shapoh. 

"Ngam don ei-ei ban iathuh ia phi lait noh kaba 
snicw tarn. To U Blei Un kyrshan ia phi. Lady 

Isabel baieit." 

Ka la phai ban buhrieh la ka khmat dakajing- 
sngewjynjar jong ka na u, bad ka jingtam 6d pyn- 
pang mynsiem ka la lait mih wo na ka shyntur 
jong ka, ka da pynpaw haduh katno ka jingsngew* 
duhlad duh jingkyrmen thiaw ka jong ka. 

Ka jingphngoid bthuh jong ka step ka^ la nang 
wan sapra halor ka pyrthei, ka jihgwanjra shaphang kawei 
pat ka sngi b.ibun kam ha ka histori jong ka jjngim \ 
hynrei ka mynsiem u William Vane, u Bakhraw jong 
ka Mount Severn, ka la h6r iasuh thiaw nangta junorrt 
ia junom. 

